(src)="s1.1"> رحمن ވަންތަ رحيم ވަންތަ اللَّه ގެ اسم ފުޅުން ފަށައިގަންނަމެވެ .\n(src)="s1.2"> حمد ހުރީ ، عالم ތަކުގެ ވެރި اللَّه އަށެވެ .\n(src)="s1.3"> ( އެކަލާނގެއީ ) رحمن ވަންތަ رحيم ވަންތަ ރަސްކަލާނގެއެވެ .\n(src)="s1.4"> قيامة ދުވަހުގެ ވެރި ރަސްކަލާނގެއެވެ .\n(src)="s1.5"> އަޅަމެން އަޅުކަންކުރަނީ ، އިބަރަސްކަލާނގެއަށެވެ . އަދި އަޅަމެން ވާގިއެދެނީ ، އިބަރަސްކަލާނގެ حضرة ންނެވެ .\n(src)="s1.6"> އަޅަމެންނަށް ، ސީދާވެގެންވާ ތެދުމަގަށް މަގު ދައްކަވާނދޭވެ !\n(src)="s1.7"> ( އެއީ ) އެއުރެންނަށް އިބަރަސްކަލާނގެ نعمة ދެއްވި މީހުންގެ މަގެވެ . އެއުރެންގެ މައްޗަށް ކޯފާލައްވާފައިވާ މީހުންގެ މަގެއްނޫނެވެ . އަދި މަގުފުރެދިފައިވާ މީހުންގެ މަގެއްވެސް ނުމެނޫންމެއެވެ .\n(src)="s2.1"> ا ل م ( މިއަކުރުތަކާއި ބައެއް سورة ފެށޭތާނގައިވާ އަލިފުބާގެ މިފަދަ އަކުރުތަކުގެ މާނައާމެދު ، علم ވެރިންގެމެދުގައި خلاف ހުށްޓެވެ . ބައެއް علم ވެރިން ވިދާޅުވަނީ ، ކީރިތި قرآن އެކުލެވިގެންވަނީ ، عربى ންގެ އެންމެން ވާހަކަ ދައްކައިއުޅޭ އަލިފުބާގެ މިފަދަ އަކުރުތަކުން ކަމުގައި ވުމާއެކުވެސް ، އެ އަކުރުތަކަކީ ، قرآن ގެ އެންމެ سورة އަކާ އެއްފަދަ އެއްޗެއް ކީއްކުރަންތޯ ، އެންމެ آية އަކާ އެއްފަދަ އެއްޗެއްވެސް ، އެއުރެންނަށް ގެނެސް ނުގަނެވޭނެކަމަށް ގޮންޖެއްސެވުމުގެ ގޮތުން އައިސްފައިވާ އަކުރުތަކެއް ކަމުގައެވެ . )\n(src)="s2.2"> މިއީ އެ ފޮތެވެ . އެ ފޮތާމެދަކު شك އެއް ނެތެވެ . ( މިފޮތަކީ ) تقوى ވެރިންނަށްހުރި هداية އެކެވެ .\n(src)="s2.3"> އެއުރެންނީ ، غيب އަށް إيمان ވާ ، އަދި ނަމާދު قائم ކުރާ ، އަދި ތިމަންރަސްކަލާނގެ އެއުރެންނަށް ދެއްވި ތަކެތިން ހޭދަކުރާ މީހުންނެވެ .\n(src)="s2.4"> އަދި އެއުރެންނީ ، ކަލޭގެފާނަށް ބާވައިލައްވާފައިވާ ފޮތަށާއި ކަލޭގެފާނުގެ ކުރިން ބާވައިލައްވާފައިވާ ފޮތްތަކަށް إيمان ވާ މީހުންނެވެ . އަދި އެއުރެންނީ ، ހަމަ آخرة ދުވަހާ މެދުގައި يقين ކުރާ މީހުންނެވެ .\n(src)="s2.5"> އެއުރެންވަނީ ، އެއުރެންގެ ވެރިރަސްކަލާނގެ حضرة ން އައި ތެދުމަގުގެ މަތީގައެވެ . އަދި ދިންނަވާނޭ މީހުންނީ ، ހަމަ އެއުރެންނެވެ .\n(src)="s2.6"> ހަމަކަށަވަރުން كافر ވި މީސްތަކުންނަށް ، ކަލޭގެފާނު އެއުރެންނަށް إنذار ކުރެއްވިޔަސް ނުވަތަ إنذار ނުކުރެއްވިޔަސް ހަމަހަމަވެގެން ވެއެވެ . އެއުރެން إيمان އެއް ނުވާނެތެވެ .\n(src)="s2.7"> اللَّه ، އެއުރެންގެ ހިތްތަކުގައްޔާއި އެއުރެންގެ ކަންފަތްތަކުގައި ވަނީ ސިއްކަގައްސަވައި ، ބަންދުކުރައްވާފައެވެ . އަދި އެއުރެންގެ ލޯތަކުގެ މަތީގައިވަނީ ، ފަރުދާއެކެވެ . އަދި އެއުރެންނަށް ބޮޑުވެގެންވާ عذاب ހުށްޓެވެ .\n(src)="s2.8"> އަދި إيمان ވެގެންވާ ބަޔަކު ކަމުގައި ނުވެތިބެ ، ތިމަންމެން اللَّه އަށާއި آخرة ދުވަހަށް إيمان ވެއްޖައީމުއޭ ބުނާބަޔަކު ، މީސްތަކުންގެ ތެރެއިންވެއެވެ .\n(src)="s2.9"> ( އެއުރެން ހީކުރާގޮތުގައި ) اللَّه އަށާއި إيمان ވެގެންތިބި މީހުންނަށް އެއުރެން އޮޅުވައިލަނީއެވެ . އެއުރެން އެ އޮޅުވައިލަނީ ، އެއުރެންގެ އަމިއްލަ نفس ތަކަށް ކަމުގައި މެނުވީ ނުވެއެވެ . އެއުރެންނަށް ( އެކަންވެސް ) ނޭނގެނީއެވެ .\n(src)="s2.10"> އެއުރެންގެ ހިތްތަކުގައި ބަލިމަޑުކަމެއްވެއެވެ . އެކަމުން ، اللَّه ، އެއުރެންނަށް އެ ބަލިމަޑުކަން އިތުރު ކުރެއްވިއެވެ . އަދި އެއުރެން ދޮގުހަދައި އުޅުނުކަމުގެ ސަބަބުން ، އެއުރެންނަށް ވޭންދެނިވި عذاب ހުށްޓެވެ .\n(src)="s2.11"> އަދި ތިޔަބައިމީހުން ބިމުގައި ފަސާދަ އުފައްދައި ނޫޅޭށޭ ، އެއުރެންނާދިމާއަށް ބުނެފިނަމަ ، ތިމަންމެންނީ ، ހަމަ إصلاح ކުރަންއުޅޭ ބަޔަކީމުއޭ ، އެއުރެން ބުނެތެވެ .\n(src)="s2.12"> ދަންނާށެވެ ! ހަމަކަށަވަރުން ، އެއުރެންނީ ، ހަމަ ފަސާދަ އުފައްދާ މީހުންނެވެ . އެހެނެއްކަމަކު ، އެއުރެންނަށް އެކަން ނޭނގެނީއެވެ .\n(src)="s2.13"> އަދި މީހުން إيمان ވި ފަދައިން ތިޔަބައިމީހުން إيمان ވާށޭ ، އެއުރެންނާ ދިމާއަށް ބުނެފިނަމަ ، މޮޔައިން إيمان ވި ފަދައިން އަހަރެމެން إيمان ވާނެހެއްޔޭ ، އެއުރެން ބުނެތެވެ . ދަންނާށެވެ ! ހަމަކަށަވަރުން މޮޔައިންނަކީ ހަމަ އެއުރެންނެވެ . އެހެނެއްކަމަކު ، އެއުރެންނަށް އެކަން ނޭނގެނީއެވެ .\n(src)="s2.14"> އަދި إيمان ވި މީހުންނާ އެއުރެން ބައްދަލުވެއްޖެނަމަ ، އެއުރެން ބުނެއުޅެނީ ، ތިމަންމެން މިތިބީ إيمان ވެގެންނެވެ . އެއުރެންގެ شيطان ންނާ ( އެބަހީ : ދެކޮޅުވެރިކަމާއި كفر ވެރިކަމުގައި އެއުރެންގެތެރެއިން ކުރިޔަށް ތިބިމީހުންނާ ) އެއުރެން އެއްތަންވެއްޖެނަމަ ، އެއުރެން ބުނެއުޅެނީ ، ތިމަންމެންވަނީ ، ކަށަވަރުންވެސް ތިޔަބައިމީހުންނާ އެކުގައެވެ . ހަމަކަށަވަރުން ތިމަންމެންނީ ، ފުރައްސާރަކުރާ ބަޔަކީމުއެވެ .\n(src)="s2.15"> اللَّه ، އެއުރެން ކުޅަ ފުރައްސާރައިގެ ޖަޒާ އެއުރެންނަށް ދެއްވާހުށްޓެވެ . އަދި ދެފުށުއެޅޭ حال ގައި ، އެއުރެންގެ އުރެދުމުގައި އުޅުމަށް އެއުރެންނަށް މުއްދަތު ދިގުކުރައްވާނެތެވެ .\n(src)="s2.16"> އެއުރެންނީ ، ތެދުމަގުގެ ބަދަލުގައި މަގުފުރެދުން ގަތް މީހުންނެވެ . ( އެބަހީ : ތެދުމަގަށް ފުރަގަސްދީ ، މަގުފުރެދުން ހޯދި މީހުންނެވެ . ) ފަހެ ، އެއުރެންގެ އެ ވިޔަފާރިޔަކުން ، އެއުރެންނަކަށް ފައިދާއެއް ނުވިއެވެ . އަދި އެއުރެންނަކީ ، ތެދުމަގު ލިބިގެންވާ ބަޔަކުކަމުގައިވެސް ނުވެތެވެ .\n(src)="s2.17"> އެއުރެންގެ މިސާލަކީ ، އަލިފާންގަނޑެއް ރޯކޮށްގެންތިބި ބަޔެއްގެ މިސާލެވެ . ފަހެ އެ އަލިފާންގަނޑު ، އެއުރެންގެ ވަށައިިގެންވާތަނަށް އަލިކޮށްލިހިނދު ، اللَّه އެއުރެންގެ ( އެ އަލިފާންގަނޑުގެ ) އަލިިކަން ގެންދަވައި އެއުރެންނަށް އެއްޗެއް ނުފެންނަފަދަ އަނދިރިތަކެއްގެ ތެރެޔަށް އެއުރެން ދޫކުރެއްވީއެވެ .\n(src)="s2.18"> ( އެއުރެންނީ ) ބީރު ބަޔެކެވެ . މަންމަން ބަޔެކެވެ . ކަނު ބަޔެކެވެ . ފަހެ ، އެއުރެން ( حق ގެ މަގަކަށް ) رجوع އެއް ނުވާނެތެވެ .\n(src)="s2.19"> ނުވަތަ އެއުރެންގެ މިސާލަކީ ، އެ ވިލާގަނޑެއްގައި އަނދިރިތަކަކާއި ގުގުރުމާއި ވިދުން ( އެކުލެވިފައި ) ވާގޮތުގައި އުޑުމަތީގައިވާ ވާރޭވިލާގަނޑެއްގެ މިސާލެވެ . ހޮނުގެ ސަބަބުން މަރުވެދާނެކަމަށް ބިރުން ، އެއުރެންގެ ކަންފަތްތަކުގައި އެއުރެންގެ އިނގިލިތައް އަޅަތެވެ . اللَّه އީ ، އެ كافر ންގެ ހުރިހައި ކަމެއް ފުރިހަމައަށް ދެނެވޮޑިގެންވާ ރަސްކަލާނގެއެވެ .\n(src)="s2.20"> އެ ވިދުން ، އެއުރެންގެ ލޯތަކުގެ ފެނުން ޖަހައިގަނެގެން އަތުލާފާނެ ކަހަލައެވެ . އެ ވިދުން އެއުރެންނަށް އަލިކޮށްލި ކޮންމެހިނދަކު އެ އަލީގައި އެއުރެން ހިނގައިގަނެތެވެ . އަދި އެއުރެންނަށް އަނދިރިއަޅާލައިފިނަމަ ، ހުއްޓުންއަރާފައި ތިބެތެވެ . اللَّه އިރާދަކުރައްވައިފިނަމަ ، އެއުރެންގެ ކަންފަތްތަކުގެ އިވުމާއި ، އެއުރެންގެ ލޯތަކުގެ ފެނުން ގެންދަވައިފީހެވެ . ހަމަކަށަވަރުން اللَّه އީ ، ކޮންމެކަމެއްގެ މައްޗަށް ކުޅަދުންވަންތަ ރަސްކަލާނގެއެވެ .\n(src)="s2.21"> އޭ މީސްތަކުންނޭވެ ! ތިޔަބައިމީހުންގެ ވެރިރަސްކަލާނގެއަށް ތިޔަބައިމީހުން އަޅުކަން ކުރާށެވެ ! އެކަލާނގެއީ ، ތިޔަބައިމީހުންނާއި ތިޔަބައިމީހުންގެ ކުރިން އުޅުނު މީހުން ހެއްދެވި ރަސްކަލާނގެއެވެ . ( އަޅުކަންކުރަންވީ ) ތިޔަބައިމީހުން تقوى ވެރި ވުމަށްޓަކައެވެ .\n(src)="s2.22"> އެކަލާނގެއީ ، ތިޔަބައިމީހުންނަށްޓަކައި ތަންމައްޗެއް ކަމުގައި ބިން ލައްވައި ، އަދި ބިނާއެއްކަމުގައި އުޑު ލައްވައި ، އުޑުން ފެން ވެއްސަވައި ، އެއިން ތިޔަބައިމީހުންނަށް رزق އެއްކަމުގައި މޭވާގެ ބާވަތްތައް ނެރުއްވި ރަސްކަލާނގެއެވެ . ފަހެ ، ( އެކަލާނގެ خالق ވަންތަކަން ) ތިޔަބައިމީހުން ދެނެތިބެ ، اللَّه އަށް شريك ންތަކެއް ތިޔަބައިމީހުން ނުލާށެވެ !\n(src)="s2.23"> ތިމަންރަސްކަލާނގެ އަޅާއަށް ( އެބަހީ : محمد ގެފާނަށް ) ތިމަންރަސްކަލާނގެ ބާވައިލެއްވި އެއްޗަކާމެދު ( އެބަހީ : قرآن އާމެދު ) ތިޔަބައިމީހުން شك ކަމެއްގައި ވަނީނަމަ ، ފަހެ ތިޔަބައިމީހުން އޭގައިވާފަދަ سورة އެއް ނިކަން ގެނެސްބަލާށެވެ ! އަދި ތިޔަބައިމީހުން ތެދުވެރިން ކަމުގައި ވަނީނަމަ ، اللَّه ފިޔަވައި ތިޔަބައިމީހުންނަށް نصر ދޭނޭ އެހީތެރިން ( ތިބިނަމަ ، އެއުރެން ) ނަށް ނިކަން ގޮވައި ، ގެނެސްބަލާށެވެ !\n(src)="s2.24"> ފަހެ ، ތިޔަބައިމީހުންނަށް އެކަން ނުކުރެވުނުނަމަ - އަދި ތިޔަބައިމީހުންނަކަށް ހަމަ ހިލާ އެކަންތަކެއް ނުމެ ކުރެވޭނެއެވެ . - ( އެކަން ނުކުރެވުނުނަމަ ) ފަހެ ، ތިޔަބައިމީހުން ނަރަކަޔަށް ބިރުވެތިވެ ، ރައްކާތެރިވާށެވެ ! އެނަރަކަޔަކީ ، މީހުންނާއި ހިލަ ، އޭގެ ދަރުކަމުގައިވާ ނަރަކައެވެ . އެ ނަރަކަ ތައްޔާރު ކުރައްވާފައިވަނީ ، كافر ންނަށްޓަކައެވެ .\n(src)="s2.25"> އަދި إيمان ވެ صالح عمل ތައް ކުޅަ މީހުންނަށްޓަކައި ، ހަމަކަށަވަރުން ސުވަރުގެތަކެއް ހުރިކަމުގެ އުފާވެރި خبر ކަލޭގެފާނު އެއުރެންނަށް ދެއްވާށެވެ ! އެ ސުވަރުގެތަކުގެ ދަށުން ފެންކޯރުތައް ހިނގަހިނގައި ހުރެތެވެ . އެ ސުވަރުގެތަކުން ރޯއްޖެއްގެ ގޮތުގައި މޭވާގެ ކޮންމެވެސް ބާވަތެއް ، އެއުރެންނަށް ލިބޭ ކޮންމެ ފަހަރަކު ، އެއުރެން ބުނާނެތެވެ . މިއީ ކުރިންވެސް އަހަރެމެންނަށް ލިބުނު މޭވާއެވެ . އެއުރެންނަށް އެފަދަ މޭވާ ދެއްވާހުށީ ( ބޭރުފުށުން ) އެއްވައްތަރުވާ حال ގައެވެ . އަދި އެ ސުވަރުގެ ތަކުގައި އެއުރެންނަށްޓަކައި طاهر ވެގެންވާ އަނބިން ފިރިންތަކެއް ވެއެވެ . އަދި އެއުރެންނީ ، އެ ސުވަރުގެތަކުގައި ދެމިތިބޭނޭ ބަޔެކެވެ .\n(src)="s2.26"> ހަމަކަށަވަރުން މަދިރިއަކުން ، ނުވަތަ އެއަށްވުރެ ބޮޑު އެއްޗަކުންވިޔަސް ، އެއްވެސް ކަހަލަ މިސާލެއް ޖެއްސެވުމަކަށް اللَّه ލަދުވެތިިވެވޮޑިގެނެއް ނުވެތެވެ . ފަހެ ، إيمان ވި މީހުން ، އެ މިސާލަކީ ، އެއުރެންގެ ވެރިރަސްކަލާނގެ حضرة ން حق ގޮތުގައި ޖެއްސެވި މިސާލެއްކަން ހަމަކަށަވަރުން ދަނެތެވެ . އަދި كافر ވި މީހުން ބުނެތެވެ . ތިޔަ މިސާލުން ، اللَّه އިރާދަކުރެއްވީ ކޮންކަމެއް ބާވައެވެ ؟ އެ މިސާލުން ، އެކަލާނގެ ގިނަބަޔަކު މަގުފުރައްދަވަތެވެ . އަދި ހަމަ އެ މިސާލުން ، އެކަލާނގެ ގިނަބަޔަކަށް ތެދުމަގު ދައްކަވަތެވެ . فاسق ން މެނުވީ ، އެއިން އެކަލާނގެ މަގެއް ނުފުރައްދަވަތެވެ .\n(src)="s2.27"> އެއުރެންނީ ، اللَّه އަށް عهد ކަށަވަރުކޮށް ގަދަކުރުމަށްފަހު އެކަލާނގެ عهد އުވައިލާ މީހުންނެވެ . އަދި އެއުރެންނީ ، ގުޅުވައި ދެމެހެއްޓުމަށް اللَّه أمر ކުރެއްވި ކަންތައްތައް ކަނޑާލައި ، ބިމުގައި ފަސާދަ އުފައްދާ މީހުންނެވެ . ގެއްލެނިވެގެންވާ މީހުންނީ ، ހަމަ އެއުރެންނެވެ .\n(src)="s2.28"> ތިޔަބައިމީހުން اللَّه އަށް كافر ވެގަންނަނީ ، ކޮންގޮތަކުންހެއްޔެވެ ؟ ތިޔަބައިމީހުން މަރުވެފައިވާ ބަޔެއްގެ ގޮތުގައި ތިއްބައި ، ފަހެ އެކަލާނގެ ތިޔަބައިމީހުން ( އުފައްދަވައި ) ދިރުއްވިއެވެ . އެއަށްފަހު ، އެކަލާނގެ ތިޔަބައިމީހުންގެ ( أجل ހަމަވުމުން ) މަރުގަންނަވާނެތެވެ . ދެން ( قيامة ދުވަހުން ) ތިޔަބައިމީހުން ދިރުއްވާނެތެވެ . ދެން އެކަލާނގެ حضرة އަށް ތިޔަބައިމީހުން رجوع ކުރައްވާނެތެވެ .\n(src)="s2.29"> އެކަލާނގެއީ ، ތިޔަބައިމީހުންނަށްޓަކައި ބިމުގައިވާ އެންމެހައި ތަކެތި ހެއްދެވި ރަސްކަލާނގެއެވެ . ދެން އެކަލާނގެ އުޑު ހެއްދެވުމަށް އިރާދަކުރައްވައި ، އެ އުޑުތަކުގެ ހެއްދެވުން ހަތް އުޑަށް ފުރިހަމަކުރެއްވިއެވެ . އަދި އެކަލާނގެއީ ، ކޮންމެކަމެއްމެ ، މޮޅަށް ދެނެވޮޑިގެންވާ ރަސްކަލާނގެއެވެ .\n(src)="s2.30"> ހަމަކަށަވަރުން ، ކަލޭގެފާނުގެ ވެރިރަސްކަލާނގެ ބިމުގައި خليفة އަކު ލައްވާހުށީމޭ ملائكة ންނަށް وحى ކުރެއްވިހިނދު ހަނދުމަކުރައްވާށެވެ ! އެބޭކަލުން ( އެހިނދު ) ދެންނެވޫއެވެ . އަޅަމެން އިބަރަސްކަލާނގެއަށް حمد އާއެކު تسبيح ކިޔައި ، އިބަރަސްކަލާނގެއަށް تقديس ކޮށްކޮށް ތިއްބައި ، އެ ބިމުގައި ފަސާދަ އުފައްދައި ލޭއޮހޮރުވާނޭ ބަޔަކު އިބަރަސްކަލާނގެ އެ ބިމުގައި ލައްވަނީތޯއެވެ ؟ އެކަލާނގެ وحى ކުރެއްވިއެވެ . ހަމަކަށަވަރުން ، ތިޔަބައިމީހުންނަށް އެނގިގެންނުވާ ކަންތައްތައް ތިމަންރަސްކަލާނގެ ދެނެވޮޑިގެންވަމެވެ .\n(src)="s2.31"> އަދި آدم ގެފާނަށް ހުރިހައި ތަކެތީގެ ނަންތައް އެކަލާނގެ އުނގަންނަވައި ދެއްވިއެވެ . ( އެބަހީ : ނަންކިޔުނު ތަކެއްޗާއި އެތަކެތީގެ حقيقة ތަކެވެ . ) ދެން ، އެކަލާނގެ އެތަކެތި ملائكة ންނަށް ހުށަހަޅުއްވައި ، وحى ކުރެއްވިއެވެ . ތިޔަބައިމީހުން ( ތިޔަކުރާ دعوى ގައި ) ތެދުވެރިންކަމުގައިވަނީނަމަ ، މިތަކެތީގެ ނަންތަކުން ، ތިޔަބައިމީހުން ތިމަންރަސްކަލާނގެއަށް ނިކަން خبر ދީބަލާށެވެ !\n(src)="s2.32"> އެ ملائكة ން ދެންނެވޫއެވެ . އިބަރަސްކަލާނގެ ހުސްطاهر ވަންތަކަމާއެވެ ! އިބަރަސްކަލާނގެ އަޅަމެންނަށް އުނގަންނަވައިދެއްވި އެއްޗެއް މެނުވީ ، އަޅަމެންނަކަށް އެނގުމެއް ނުވެއެވެ . ހަމަކަށަވަރުން އިބަރަސްކަލާނގެއީ ، މޮޅަށް ދެނެވޮޑިގެންވާ حكيم ވަންތަ ރަސްކަލާނގެއެވެ .\n(src)="s2.33"> އެކަލާނގެ وحى ކުރެއްވިއެވެ . އޭ آدم ގެފާނެވެ ! ކަލޭގެފާނު ، އެ ملائكة ންނަށް އެތަކެތީގެ ނަންތަކުން خبر ދެއްވާށެވެ ! ދެން އެކަލޭގެފާނު ، އެ ملائكة ންނަށް އެތަކެތީގެ ނަންތަކުން خبر ދެއްވިހިނދު ، އެކަލާނގެ وحى ކުރެއްވިއެވެ . ހަމަކަށަވަރުން ، ތިމަންރަސްކަލާނގެ އުޑުތަކާއި ބިމުގެ غيب ދެނެވޮޑިގެންވަމޭ ، އަދި ތިޔަބައިމީހުން ފާޅުކުރާ ކަންތަކާއި ވަންހަނާކުރާ ކަންތައް ދެނެވޮޑިގެންވަމޭ ، ތިޔަބައިމީހުންނަށް وحى ނުކުރައްވަން ހެއްޔެވެ ؟\n(src)="s2.34"> އަދި آدم ގެފާނަށް ތިޔަބައިމީހުން سجدة ކުރާށޭ ތިމަންރަސްކަލާނގެ ملائكة ންނަށް وحى ކުރެއްވިހިނދު ، ހަނދުމަކުރައްވާށެވެ ! ފަހެ ، إبليس ފިޔަވައި ، އެ ملائكة ން سجدة ކުރެއްވޫއެވެ . އެކަލޭގެ އެކަމުން މަނާވެގަނެ ، كبر ވެރިވީއެވެ . އަދި كافر ންގެ ތެރެއިން އެކަލޭގެވިއެވެ .\n(src)="s2.35"> އަދި ތިމަންރަސްކަލާނގެ وحى ކުރެއްވީމެވެ . އޭ آدم ގެފާނެވެ ! ކަލޭގެފާނާއި ކަލޭގެފާނުގެ އަނބިކަނބަލުން ސުވަރުގޭގައި ވަޒަންވެރިވެ ، އުޅުއްވާށެވެ ! އަދި ތަނަވަސްކަމާއި ފަހިކަމާއެކު ، ތިޔަ ދެކަނބަލުން އެދިވަޑައިގަންނަވާ ގޮތަކަށް އެތަނުން ފަރިއްކުޅުއްވާށެވެ ! އަދި ތިޔަ ދެކަނބަލުން މިހިރަ ގަހާ ކައިރިވެވަޑައި ނުގަންނަވާށެވެ ! އޭރުން ( އެބަހީ : އެގަހާ ކައިރިވެވަޑައިގެންފިނަމަ ) ތިޔަ ދެކަނބަލުންވާހުށީ ، އަނިޔާވެރިވާ މީހުންގެ ތެރެއިންނެވެ .\n(src)="s2.36"> ފަހެ ، شيطان އާ އެ ގަސް މެދުވެރިކޮށް ، އެ ދެކަނބަލުން ކުށުގައި އަޅުވައި ، ސުވަރުގޭގައި އެ ދެކަނބަލުން އުޅުއްވި نعمة ތަކުން އެ ދެކަނބަލުން ބޭރުކޮށްފިއެވެ . އަދި ތިމަންރަސްކަލާނގެ وحى ކުރެއްވީމެވެ . ތިޔަބައިމީހުންގެ އެއްބަޔަކު އަނެއްބަޔަކާ عداوة ތެރިން ކަމުގައިވާ حال ، ތިޔަބައިމީހުން ( ބިމަށް ) ފައިބާށެވެ ! އަދި ބިމުގައި ތިޔަބައިމީހުންނަށްޓަކައި ، قرار ވެ ތިބެނިވި ތަނަކާއި ، ހިނދުކޮޅަކަށް ދުނިޔޭގެ ވަގުތީ އުފަލެއްވެއެވެ .\n(src)="s2.37"> ފަހެ ، آدم ގެފާނު ، އެކަލޭގެފާނުގެ ވެރިރަސްކަލާނގެ حضرة ން كلمة ފުޅުތަކެއް ބާވައިގަންނަވައި ( އެ كلمة ފުޅުތައް ވިދާޅުވެ ، توبة ވެވަޑައިގަތުމުން ) ފަހެ ، އެކަލާނގެ އެކަލޭގެފާނުގެ މައްޗަށް توبة ލައްވައިފިއެވެ . ހަމަކަށަވަރުން ، އެކަލާނގެއީ ، ގިނަގިނައިން توبة قبول ކުރައްވާ رحيم ވަންތަ ރަސްކަލާނގެއެވެ .\n(src)="s2.38"> ތިމަންރަސްކަލާނގެ ( آدم ގެފާނުގެ ދެކަނބަލުންނާއި إبليس އަށް ) وحى ކުރެއްވީމެވެ . ތިޔަބައިމީހުން އެންމެން އެ ސުވަރުގެއިން ( ބިމަށް ) ފައިބާށެވެ ! ފަހެ ، ތިޔަބައިމީހުންގެ ގާތަށް ، ތިމަންރަސްކަލާނގެ حضرة ން ތެދުމަގު އަތުވެއްޖެހިނދަކު ، ތިމަންރަސްކަލާނގެ ތެދުމަގާ تبع ވެއްޖެ ބަޔަކަށް އެއްވެސް ބިރެއްނެތެވެ . އަދި އެއުރެންނީ ، ހިތާމަކުރާނޭ ބަޔަކު ކަމުގައިވެސް ނުމެވޭމެއެވެ .\n(src)="s2.39"> އަދި كافر ވެ ތިމަންރަސްކަލާނގެ آية ތައް ދޮގުކުޅަ މީހުންނީ ، ނަރަކަވަންތަ ވެރިންނެވެ . އެއުރެންނީ ، އެ ނަރަކައިގައި ދެމިތިބޭނޭ ބަޔެކެވެ .\n(src)="s2.40"> އޭ إسـرآءيـل ގެދަރިންނޭވެ ! ތިމަންރަސްކަލާނގެ ތިޔަބައިމީހުންނަށް ދެއްވި نعمة ތިޔަބައިމީހުން ހަނދުމަކުރާށެވެ ! އަދި ތިމަންރަސްކަލާނގެ عهد ތިޔަބައިމީހުން ފުއްދާށެވެ ! ( އެބަހީ : توراة ގައި ތިމަންރަސްކަލާނގެ ތިޔަބައިމީހުންނަށް އަންގަވާފައިވާ އެންގެވުންތަކަށް ކިޔަމަންވެ ، އެގޮތުގެމަތިން عمل ކުރާށެވެ ! ) އޭރުން ، ތިމަންރަސްކަލާނގެ ތިޔަބައިމީހުންގެ عهد ފުއްދަވާހުށީމެވެ . ( އެބަހީ : ކިޔަމަންގަތް އަޅުންނަށް ދެއްވާނެކަމަށް އަންގަވާފައިވާ ހެޔޮ ޖަޒާ ދެއްވާހުށީމެވެ . ) އަދި ހަމައެކަނި ތިމަންރަސްކަލާނގެއަށް ތިޔަބައިމީހުން ބިރުވެތިވާށެވެ !\n(src)="s2.41"> އަދި ތިޔަބައިމީހުންނާ އެކުގައިވާ ފޮތް ( އެބަހީ : توراة ) ތެދުކުރަނިވި ގޮތުގައިވާ ، ތިމަންރަސްކަލާނގެ ބާވައިލެއްވި ފޮތަށް ( އެބަހީ : قرآن އަށް ) ތިޔަބައިމީހުން إيمان ވާށެވެ ! އަދި އެފޮތަށް އެންމެ ފުރަތަމައިން كافر ވާ ބަޔަކު ކަމުގައި ތިޔަބައިމީހުން ނުވާށެވެ ! އަދި ތިމަންރަސްކަލާނގެ آية ތަކަށް ، ކުޑައަގެއް ތިޔަބައިމީހުން ނުގަންނާށެވެ ! ( އެބަހީ : ދުންޔަވީ އުފާތަކުގެ ތެރެއިން ތިމަންރަސްކަލާނގެ حرام ކުރެއްވި ކަންތައްތައްފަދަ އެއްޗަކަށް ނުވާކަހަލަ އެއްޗަކަށްޓަކައި ، ތިމަންރަސްކަލާނގެ އަންގަވާފައިވާ އެންގެވުންތަކަށް ފުރަގަސްނުދޭށެވެ ! ) އަދި ހަމައެކަނި ތިމަންރަސްކަލާނގެއަށް تقوى ވެރިވާށެވެ !\n(src)="s2.42"> އަދި ތިޔަބައިމީހުން حق އާއި باطل އޮޅުވައިނުލާށެވެ ! އަދި ތިޔަބައިމީހުން ދެނެތިބި حال ގައި حق ވަންހަނާ ނުކުރާށެވެ !\n(src)="s2.43"> އަދި ތިޔަބައިމީހުން ނަމާދު قائم ކުރާށެވެ ! އަދި ތިޔަބައިިމީހުން زكاة ދޭށެވެ ! އަދި ركوع ކުރާ މީހުންނާ އެކުގައި ތިޔަބައިމީހުން ركوع ކުރާށެވެ !\n(src)="s2.44"> ތިޔަބައިމީހުން ފޮތް ކިޔަވަކިޔަވައި ތިބޭ حال ގައި ތިޔަބައިމީހުންގެ އަމިއްލަ نفس ތަކުގެމަތިން ހަނދާން ނައްތާލައި ، މީސްތަކުންނަށް ހެޔޮކަންތަކަށް أمر ކުރަނީ ހެއްޔެވެ ؟ ފަހެ ، ތިޔަބައިމީހުން ނުވިސްނަނީ ހެއްޔެވެ ؟\n(src)="s2.45"> އަދި ކެތްތެރިކަމާއި ނަމާދުން ތިޔަބައިމީހުން ވާގިހޯދާށެވެ ! ބިރުވެތިވެ މަޑުމައިތިރިވާ މީހުންނަށް މެނުވީ ، ހަމަކަށަވަރުން ، އެއީ ވަރަށް ބޮޑުކަމެކެވެ . ( އެބަހީ : ދަތި އުނދަގޫ ކަމެކެވެ . )\n(src)="s2.46"> އެއުރެންނީ ، އެއުރެންގެ ވެރިރަސްކަލާނގެއާ ބައްދަލުވާނޭ ބަޔަކުކަމާއި ، އެކަލާނގެ حضرة އަށް އެނބުރި رجوع ވަނިވި ބަޔަކުކަން ކަށަވަރުކޮށް يقين ކުރާ މީހުންނެވެ .\n(src)="s2.47"> އޭ إسـرآءيـل ގެދަރިންނެވެ ! ތިމަންރަސްކަލާނގެ ތިޔަބައިމީހުންނަށް ދެއްވި نعمة އާއި ، އަދި ( އެދުވަސްވަރުގެ ) عالم ތަކުގެ މައްޗަށް ތިމަންރަސްކަލާނގެ ތިޔަބައިމީހުން މާތްކުރައްވާފައިވާކަން ހަނދުމަކުރާށެވެ !\n(src)="s2.48"> އެދުވަހަކުން އެއްވެސް نفس އަކަށް އެއްވެސް نفس އެއްގެ ކިބައިން ކަމެއް ފުއްދައިނުދެވޭނޭ ، އަދި އެކެއްގެ ކިބައިން އަނެކެއްގެ شفاعة قبول ނުކުރައްވާނޭ ، އަދި އެކެއްގެ ކިބައިން فدية އެއްވެސް ނުހިއްޕަވާނޭ ، އަދި އެއުރެންނަށް އެއްވެސް ފަރާތަކުން نصر އެއް ނުލިބޭނޭ ދުވަހަކަށް ތިޔަބައިމީހުން ބިރުވެތިވެ ، ރައްކާތެރިވާށެވެ !\n(src)="s2.49"> އަދި فرعون ގެ މީހުންގެ ކިބައިން ތިމަންރަސްކަލާނގެ ތިޔަބައިމީހުން ސަލާމަތް ކުރެއްވިހިނދު ، ހަނދުމަކުރާށެވެ ! އެއުރެން ، ތިޔަބައިމީހުންނަށް ގަދަފަދަވެގެންވާ عذاب ގެ ރަހަ ދައްކަމުންގެންދެއެވެ . އެއުރެން ތިޔަބައިމީހުންގެ ފިރިހެންދަރިން ކަތިލައި ، އަދި ތިޔަބައިމީހުންގެ އަންހެންދަރިން ނުމަރައި ބައިތިއްބަތެވެ . އެކަންތައްތަކުގައި ، ތިޔަބައިމީހުންގެ ވެރިރަސްކަލާނގެ حضرة ން އައިސްފައިވާ ބޮޑު امتحان އެއް ވެއެވެ .\n(src)="s2.50"> އަދި ތިޔަބައިމީހުންނަށް ، ތިމަންރަސްކަލާނގެ ކަނޑު އިރުއްވައި ދެއްވިހިނދު ، ހަނދުމަކުރާށެވެ ! ފަހެ ، ތިމަންރަސްކަލާނގެ ، ތިޔަބައިމީހުން ( غرق ން ) ސަލާމަތްކުރައްވައި ، ތިޔަބައިމީހުން ބަލަބަލައިތިއްބައި ، فرعون ގެ މީހުން غرق ކުރެއްވީމެވެ .\n(src)="s2.51"> އަދި موسى ގެފާނަށް ، ތިމަންރަސްކަލާނގެ ސާޅީސް ރޭގެ ميعاد އެއް ކަނޑައެޅުއްވިހިނދު ، ހަނދުމަކުރާށެވެ ! ދެން އެއަށްފަހު ( ތިޔަބައިމީހުންގެ އަމިއްލަ نفس ތަކަށް ) ތިޔަބައިމީހުން އަނިޔާވެރިވާ حال ގައި ގެރިއަކީ إله އަކު ކަމުގައި ހަދައިގެން އުޅުނީމުއެވެ .\n(src)="s2.52"> ދެން އެކަންތަކަށް ފަހުގައި ( އެކަމުގެ ކުށް ) ތިޔަބައިމީހުންގެ ކިބައިން ތިމަންރަސްކަލާނގެ عفو ކުރެއްވީމެވެ . ( އެއީ ) ތިޔަބައިމީހުން شكر ވެރިވުމަށްޓަކައެވެ .\n(src)="s2.53"> އަދި ތިމަންރަސްކަލާނގެ موسى ގެފާނަށް حق އާއި باطل ވަކިކުރަނިވި ފޮތް ( އެބަހީ : توراة ) ދެއްވިހިނދު ، ހަނދުމަކުރާށެވެ ! ( އެއީ ) ތިޔަބައިމީހުން ، އެއިން ތެދުމަގު ލިބިގަތުމަށްޓަކައެވެ .\n(src)="s2.54"> އަދި موسى ގެފާނު ، އެކަލޭގެފާނުގެ قوم ގެމީހުންގެ ގާތުގައި ( މިފަދައިން ) ވިދާޅުވިހިނދު ( ހަނދުމަކުރާށެވެ ! ) އޭ އަހުރެންގެ قوم ގެމީހުންނޭވެ ! ތިޔަބައިމީހުން ، ގެރިއަކީ إله އަކު ކަމުގައި ހެދުމުން ، ތިޔަބައިމީހުންގެ އަމިއްލަ نفس ތަކަށް ތިޔަބައިމީހުން އަނިޔާވެރިވެއްޖެކަން ކަށަވަރެވެ . ފަހެ ، ތިޔަބައިމީހުން އުފެއްދެވި ކަލާނގެއަށް توبة ވާށެވެ ! އަދި ތިޔަބައިމީހުންގެ نفس ތައް قتل ކުރާށެވެ ! ތިޔަބައިމީހުން އުފެއްދެވި ކަލާނގެ حضرة ގައި ، އެގޮތް ތިޔަބައިމީހުންނަށް ހެޔޮކަން ބޮޑެވެ . ދެން އެކަލާނގެ ތިޔަބައިމީހުންގެ މައްޗަށް توبة ލެއްވިއެވެ . ހަމަކަށަވަރުން އެކަލާނގެއީ ، ގިނަގިނައިން توبة قبول ކުރައްވާ رحيم ވަންތަ ރަސްކަލާނގެއެވެ .\n(src)="s2.55"> އަދި އޭ موسى ގެފާނެވެ ! ފާޅުގައި އަހަރެމެން اللَّه ދެކެފުމަށްދާނދެން އަހަރެމެން ކަލޭގެފާނަކަށް إيمان އެއް ނުވާނޫއޭ ތިޔަބައިމީހުން ދެންނެވިހިނދު ، ހަނދުމަކުރާށެވެ ! ދެން ތިޔަބައިމީހުން ބަލަބަލައިތިއްބައި ، ހޮނުގުގުރި ތިޔަބައިމީހުންގެ މަރު ހިފައިފިއެވެ .\n(src)="s2.56"> ދެން ތިޔަބައިމީހުން މަރުވުމަށްފަހު ، ތިމަންރަސްކަލާނގެ ތިޔަބައިމީހުން އަލުން ދިރުއްވީމެވެ . ( އެއީ ) ތިޔަބައިމީހުން شكر ވެރިވުމަށްޓަކައެވެ .\n(src)="s2.57"> އަދި ތިމަންރަސްކަލާނގެ ތިޔަބައިމީހުންގެ މައްޗަށް އެ ވިލާގަނޑުން ހިޔާ އެޅުއްވީމެވެ . އަދި ތިޔަބައިމީހުންގެ މައްޗަށް منّ އާއި سلوى ބާވައިލެއްވީމެވެ . ތިމަންރަސްކަލާނގެ ތިޔަބައިމީހުންނަށް ދެއްވި حلال ތަކެތިން ތިޔަބައިމީހުން ކައިއުޅޭށޭ އެންގެވީމެވެ . އެއުރެން އެ نعمة އަށް كافر ވެ ، އުރެދުމަކުން އެއުރެންނަކަށް ތިމަންރަސްކަލާނގެއަކަށް އަނިޔާއެއް ނުކުރެވުނެވެ . އެހެނެއްކަމަކު ، އެއުރެން އަނިޔާކުރާ ކަމުގައިވީ ، ހަމައެކަނި އެއުރެންގެ އަމިއްލަ نفس ތަކަށެވެ . ( ނޯޓު : منّ އަކީ ބައެއް مفسّر ން ވިދާޅުވާ ގޮތުގައި ފިނިފައިބާގޮތަށް ފައިބާ އެއްޗެކެވެ . އެއީ މާމުއިކަހަލަ ފޮނި އެއްޗެކެވެ . އަނެއްބައި مفسّر ން ވިދާޅުވާ ގޮތުގައި ، އެއީ ގަނޑުފެނާ އެއްފަދަ ، މާމުޔަށްވުރެ ފޮނި ، ކިރަށްވުރެ ހުދު އެއްޗެކެވެ . سلوى އަކީ ، ބާވަތެއްގެ ދޫންޏެކެވެ . )\n(src)="s2.58"> އަދި ތިޔަބައިމީހުން މިއޮތް ރަށަށް ވަންނާށޭ ތިމަންރަސްކަލާނގެ وحى ކުރެއްވި ހިނދު ، ހަނދުމަކުރާށެވެ ! ފަހެ ، ތަނަވަސްކަމާއެކުގައި ތިޔަބައިމީހުން އެދޭ ފަދައަކުން އެރަށުން ކައިއުޅޭށެވެ ! އަދި ތިޔަބައިމީހުން سجدة ކުރާ حال ( އެބަހީ : މަޑުމައިތިރިވެ ، ކިޔަމަންވެގެންވާ حال އެރަށުގެ ) ދޮރޯށިން ވަންނާށެވެ ! އަދި އަޅަމެންގެ އެދުމަކީ ކުށްފާފަތައް ފުއްސަވައި عفو ކުރެއްވުމޭ ދަންނަވާށެވެ ! އޭރުން ތިމަންރަސްކަލާނގެ ތިޔަބައިމީހުންނަށް ތިޔަބައިމީހުންގެ ކުށްފާފަތައް ފުއްސަވާހުށީމެވެ . އަދި إحسان ތެރިންނަށް ތިމަންރަސްކަލާނގެ ( ހެޔޮކަން ) އިތުރު ކުރައްވާހުށީމެވެ .\n(src)="s2.59"> ދެން ( އޭގެތެރެއިން ) އަނިޔާވެރިވި މީހުން ، އެއުރެންނަށް ކިޔާށޭ އެންގެވި ބަސް އެނޫން ބަހަކަށް ބަދަލުކޮށްފޫއެވެ . ދެން އެ އަނިޔާވެރިވި މީހުންގެ މައްޗަށް ، އެއުރެން فاسق ވި ކަމުގެ ސަބަބުން ، އުޑުން عذاب އެއް ތިމަންރަސްކަލާނގެ ބާވައިލެއްވީމެވެ .\n(src)="s2.60"> موسى ގެފާނު އެކަލޭގެފާނުގެ قوم ގެމީހުންނަށްޓަކައި ފެނަށް އެދިވަޑައިގެން دعاء ކުރެއްވިހިނދު ، ހަނދުމަކުރާށެވެ ! ފަހެ ، ( އެހިނދު موسى ގެފާނަށް ) ތިމަންރަސްކަލާނގެ وحى ކުރެއްވީމެވެ . ކަލޭގެފާނުގެ އަސާކޮޅުން ، ކަލޭގެފާނު އެ ހިލައިގައި ޖައްސަވާށެވެ ! ދެން ( އެކަލޭގެފާނު އެހިލައިގައި ޖެއްސެވިހިނދު ) އެހިލައިން ބާރަ ފެންއާރު އަރައިގެންފިއެވެ . ހަމަކަށަވަރުން ކޮންމެބަޔަކު ، އެބަޔަކު ފެންބޯންވީ ޖާގަ ދެނެގެންފިއެވެ . ( އަދި ތިމަންރަސްކަލާނގެ އެންގެވީމެވެ . ) ތިޔަބައިމީހުން ، اللَّه ދެއްވި رزق ން ކައިބޮއި އުޅޭށެވެ ! އަދި فاسد ން ކަމުގައިވެތިބެ ، ތިޔަބައިމީހުން ބިމުގައި فساد ނުކުރާށެވެ !\n(src)="s2.61"> އަދި ތިޔަބައިމީހުން ( މިފަދައިން ) ދެންނެވިހިނދު ، ހަނދުމަކުރާށެވެ ! އޭ موسى ގެފާނެވެ ! އެއްބާވަތެއްގެ ކާނާއެއްގެ މައްޗަކަށް ތިމަންމެންނަކަށް ކެތެއް ނުކުރެވޭނެތެވެ . ފަހެ ، ބިމުން ފަޅާ ގަސްގަހާގެހީގެ ތެރެއިން އޮށްޓަރުގެ ބާވަތްތަކާއި ، قثاّء ( އެބަހީ : ކެކުރި ވައްތަރުގެ ތަރުކާރީއެއް ) އާއި ، ލޮނުމެދާއި ، މުގާއި ، ފިޔާ ، ތިމަންމެންނަށްޓަކައި ނެރުއްވައި ދެއްވުމަށް ކަލޭގެފާނުގެ ވެރިރަސްކަލާނގެ حضرة އަށް دعاء ކޮށްދެއްވާށެވެ ! އެކަލޭގެފާނު ވިދާޅުވިއެވެ . ތިޔަބައިމީހުން މޮޅު ތަކެތީގެ ބަދަލުގައި ދެރަ ތަކެއްޗަށް އެދެނީ ހެއްޔެވެ ؟ ( އެގޮތް އެދެނީނަމަ ) ތިޔަބައިމީހުން ބޮޑު ރަށަކަށް ފައިބާށެވެ ! އޭރުން ، ހަމަކަށަވަރުން ތިޔަބައިމީހުން އެދުނު ތަކެތި ލިބޭހުށްޓެވެ . ދެރަކަމާއި ނިކަމެތިކަން އެއުރެންނަށް ޖެހުނެވެ . އަދި اللَّه ގެ ކޯފާ އެއުރެންގެމައްޗަށް حق ވެ ، އެ ކޯފާއާއިގެން އެއުރެން އެނބުރިއައޫއެވެ . އެއީ ، ހަމަކަށަވަރުން އެއުރެން اللَّه ގެ آية ތަކަށް كافر ވެ ، حق އަކާ ނުލައި ނަބީބޭކަލުން قتل ކުރާ ބަޔަކު ކަމުގައިވީތީއެވެ . އެއީ ، އެއުރެން އުރެދިގަނެ ، އެކަމުގައި ހައްދުފަހަނަޅައި ދާކަމުގައި އެއުރެން ވިކަމަށްޓަކައެވެ .\n(src)="s2.62"> ހަމަކަށަވަރުން إيمان ވެއްޖެ މީސްތަކުންނާއި ، يهودى ން ކަމުގައިވި މީހުންނާއި ، نصارى އިންނާއި ، صابئ ންނާއި ( މިއެންމެންގެ ތެރެއިންވެސް ) اللَّه އަށާއި آخرة ދުވަހަށް إيمان ވެ ، صالح عمل ކުޅަ މީހުންގެ ވެރިރަސްކަލާނގެ حضرة ގައި ، އެއުރެންގެ ދަރުމަ ، އެއުރެންނަށް ހުށްޓެވެ . އަދި އެއުރެންގެ މައްޗަކަށް އެއްވެސް ބިރެއް ނެތެވެ . އަދި އެއުރެންނީ ، ހިތާމަކުރާ ބަޔަކު ކަމުގައިވެސް ނުމެވޭމެއެވެ . ( ނޯޓު : صابئ ންނަކީ دين އެއްނެތް މީހުން ކަމަށާއި ، ތަރިތަކަށާއި ، ملائكة ންނަށް އަޅުކަންކުރާ މީހުން ކަމަށް ބުނެވެއެވެ . )\n(src)="s2.63"> ތިމަންރަސްކަލާނގެ ތިޔަބައިމީހުންގެ ކިބައިން ކަށަވަރުވެގެންވާ عهد ހިއްޕަވައި ، ތިޔަބައިމީހުންގެ ( ބޮލާދިމާ ) މައްޗަށް طور ފަރުބަދަ އުފުއްލެވި ހިނދު ، ހަނދުމަކުރާށެވެ ! ( އެހިނދު ތިމަންރަސްކަލާނގެ ތިޔަބައިމީހުންނަށް އެންގެވީމެވެ . ) ތިޔަބައިމީހުންނަށް ތިމަންރަސްކަލާނގެ ދެއްވި އެއްޗެއްގައި ( އެބަހީ : ތިމަންރަސްކަލާނގެ ފޮތުގައި ) ތިޔަބައިމީހުން ގަދަޔަށް ހިފަހައްޓާށެވެ ! އަދި އެފޮތުގައިވާ ގޮތް ތިޔަބައިމީހުން ހަނދުމަ ކުރާށެވެ ! ( އެއީ ) ތިޔަބައިމީހުން تقوى ވެރިވުމަށްޓަކައެވެ .\n(src)="s2.64"> ދެން އޭގެފަހުން ތިޔަބައިމީހުން ( އެ عهد އަށް ) ފުރަގަސްދީ ، އެނބުރި ހިނގައްޖައީމުއެވެ . ފަހެ ، اللَّه ގެ فضل ވަންތަކަމާއި ، އެކަލާނގެ رحمة ވަންތަކަން ، ތިޔަބައިމީހުންގެމައްޗަށް ނުވާނަމަ ، ގެއްލެނިވެގެންވާ މީހުންގެ ތެރެއިން ތިޔަބައިމީހުން ވީސްކަން ކަށަވަރެވެ .\n(src)="s2.65"> އަދި ތިޔަބައިމީހުންގެ ތެރެއިން ، ހޮނިހިރުދުވަހާމެދު ( ދެކޮޅުވެރިވެ ، ނުކިޔަމަންތެރިވުމުގައި ) ހައްދުފަހަނަޅައިދިޔަ މީހުންގެ ވާހަކަ ، ތިޔަބައިމީހުންނަށް އެނގިފައިވާކަން ކަށަވަރެވެ . ފަހެ ، ތިމަންރަސްކަލާނގެ ، އެއުރެންނަށް އެންގެވީމެވެ . ތިޔަބައިމީހުން ދެރަވެ ، ނިކަމެތި ވެގެންވާ ރާމާމަކުނުތަކަކަށް ވާށެވެ !\n(src)="s2.66"> ފަހެ ، އެކަންތަކުގެ ކުރިމަތީގައިވާ މީހުންނަށާއި ، އޭގެފަހުން އަންނާނޭ މީހުންނަށް ވަރުގަދަ عبرة އެއް ކަމުގައްޔާއި ، تقوى ވެރިންނަށް ފުރިހަމަ نصيحة އެއް ކަމުގައި ތިމަންރަސްކަލާނގެ އެކަންތައް ލެއްވީމެވެ .\n(src)="s2.67"> އަދި موسى ގެފާނު އެކަލޭގެފާނުގެ قوم ގެމީހުންގެ ގާތުގައި ( މިފަދައިން ) ވިދާޅުވިހިނދު ، ( ހަނދުމަކުރާށެވެ ! ) ތިޔަބައިމީހުން ގެރިއެއް ކަތިލުމަށް ހަމަކަށަވަރުން اللَّه ، ތިޔަބައިމީހުންނަށް أمر ކުރައްވަތެވެ . އެއުރެން ދެންނެވޫއެވެ . ފުރައްސާރަކުރެވޭ ބަޔަކު ކަމުގައި ކަލޭގެފާނު ތިމަންމެން ހައްދަވަނީތޯއެވެ ؟ އެކަލޭގެފާނު ވިދާޅުވިއެވެ . ( އެފަދަ ކަންތައްކުރާ ) جاهل ންގެ ތެރެއިން ، ( ވެވަޑައިނުގަތުންއެދި ) ތިމަންކަލޭގެފާނު اللَّه ގެ حضرة ން ރައްކާތެރިކަން ލިބިވަޑައިގަންނަވަމެވެ .\n(src)="s2.68"> އެއުރެން ދެންނެވޫއެވެ . އެއީ ކޮންކަހަލަ ގެރިއެއްކަން އަޅުގަނޑުމެންނަށް ބަޔާންކޮށްދެއްވުމަށް ކަލޭގެފާނުގެ ވެރިރަސްކަލާނގެ حضرة އަށް ދަންނަވައިދެއްވާށެވެ ! އެކަލޭގެފާނު ވިދާޅުވިއެވެ . ހަމަކަށަވަރުން ، އެކަލާނގެ وحى ކުރައްވައި އަންގަވަތެވެ . ހަމަކަށަވަރުން އެއީ ، ދުވަސްވެ މުސްކުޅިވެފައިވާ ގެރިއެއް ނޫނެވެ . ޅަގެރިއެއްވެސް ނޫނެވެ . އެ ދެމެދުގެ ގެރިއެކެވެ . ފަހެ ، ތިޔަބައިމީހުންނަށް أمر ކުރައްވާ ކަންތައް ތިޔަބައިމީހުން ކުރާށެވެ !\n(src)="s2.69"> އެއުރެން ދެންނެވޫއެވެ . އެ ގެރީގެ ކުލައަކީ ކޮބައިކަން އަޅުގަނޑުމެންނަށް ބަޔާންކޮށްދެއްވުމަށް ، ކަލޭގެފާނުގެ ވެރިރަސްކަލާނގެ حضرة އަށް ދަންނަވައިދެއްވާށެވެ ! އެކަލޭގެފާނު ވިދާޅުވިއެވެ . ހަމަކަށަވަރުން ، އެކަލާނގެ وحى ކުރައްވައި އަންގަވަތެވެ . އެއީ ، ހަމަކަށަވަރުން ބަލާމީހުންނަށް އުފާވެރިކަން ދެނިވި ، ރީނދޫކުލައިގެ ކުލަގަދަ ގެރިއެކެވެ .\n(src)="s2.70"> އެއުރެން ދެންނެވޫއެވެ . އެއީ ކޮން ގެރިއެއްކަން އަޅުގަނޑުމެންނަށް ބަޔާންކޮށްދެއްވުމަށް ، ކަލޭގެފާނުގެ ވެރިރަސްކަލާނގެ حضرة އަށް ދަންނަވައިދެއްވާށެވެ ! ( އެހެނީ ) ހަމަކަށަވަރުން ( ތިޔަ ސިފަކުރައްވާ ) ގެރި އަޅުގަނޑުމެންނަށް އޮޅިއްޖެއެވެ . اللَّه އިރާދަކުރެއްވިއްޔާ ހަމަކަށަވަރުން ތިމަންމެން ވާހުށީ ( އެކަމަށް ) ތެދުމަގު ލިބިގެންވާ ބަޔަކު ކަމުގައެވެ .\n(src)="s2.71"> އެކަލޭގެފާނު ވިދާޅުވިއެވެ . ހަމަކަށަވަރުން ، އެކަލާނގެ وحى ކުރައްވައި އަންގަވަތެވެ . ހަމަކަށަވަރުން އެއީ ، ދަނޑުބިމުގެ ފަސްގަނޑުޖަހާ ނިކަމެތި ގެރިއެއް ނޫނެވެ . އަދި ދަނޑަށް ފެންދޭ ގެރިއެއްވެސް ނޫނެވެ . ( عيب ތަކުން ) ސަލާމަތް ވެގެންވާ ، އޭގައި އެއްވެސް ލަފެއްނެތް ގެރިއެކެވެ . އެއުރެން ދެންނެވޫއެވެ . މިހާރު ކަލޭގެފާނު އޮޅުމެއްނެތް ސާފުބަޔާން ގެނެސްދެއްވައިފީމުއެވެ . ދެން އެއުރެން އެ ގެރި ކަތިލައިފޫއެވެ . އެއުރެންތިބީ ، އެކަން ކުރާހިތަކުން ނޫނެވެ .\n(src)="s2.72"> ތިޔަބައިމީހުން މީހަކު މަރާލާފައި ، އެ މަރާމެދު ދެބަސްވެ خلاف ވިހިނދު ، ހަނދުމަކުރާށެވެ ! ތިޔަބައިމީހުން ވަންހަނާކޮށްއުޅުނު ކަންތައް ، اللَّه ހާމަކުރައްވައި ، ނެރުއްވާހުށްޓެވެ .\n(src)="s2.73"> ދެން ތިމަންރަސްކަލާނގެ وحى ކުރެއްވީމެވެ . އޭގެ ( އެބަހީ : އެ ކަތިލި ގެރީގެ ) އެތިކޮޅަކުން ، އެ ( މަރުވެފައިވާ ) މީހާގެ ގައިގައި ތިޔަބައިމީހުން ޖަހާށެވެ ! ( ދެން އެއުރެން ޖެހި ހިނދު ، އެމީހާ އަލުން ދިރިއްޖެއެވެ . ) މަރުވެފައިވާ ތަކެތި ، اللَّه އަލުން ދިރުއްވަނީ އެފަދައިންނެވެ . އަދި ތިޔަބައިމީހުންނަށް ، އެކަލާނގެ ކުޅަދުންވަންތަކަމުގެ ހެކިތައް ދައްކަވަނީވެސް ، އެފަދައިންނެވެ . ( އެއީ ) ތިޔަބައިމީހުން ވިސްނައި ދެނެގަތުމަށްޓަކައެވެ .\n(src)="s2.74"> ދެން އެއަށްފަހުގައި ތިޔަބައިމީހުންގެ ހިތްތައް ގާވެ ހަރުކަށިވިއެވެ . ފަހެ ، އެ ހިތްތައް ހިލައެކޭ އެއްފަދައެވެ . ނުވަތަ އެއަށްވުރެވެސް ހަރުކަން ގަދައެވެ . ( އެހެނީ ) ހަމަކަށަވަރުން ، އެއިން ފެން ކޯރުތައް އުފެދިގެން އަންނަ ހިލަ ، ހިލަތަކުގެ ތެރެއިންވެއެވެ . އަދި ހަމަކަށަވަރުން ، ފަޅިފަޅިވެގެންގޮސް އެއިން ފެން ނިކުންނަ ހިލަވެސް އޭގެތެރެއިން ވެއެވެ . އަދި ހަމަކަށަވަރުން ، اللَّه އަށް ބިރުުވެތިވުމުގެ ސަބަބުން ތިރިއަށް ފައިބާ ހިލަވެސް އޭގެތެރެއިން ވެއެވެ . ތިޔަބައިމީހުން ކުރާ عمل ތަކާމެދު غافل ވެވޮޑިގެންވާ ކަލަކު ކަމުގައި اللَّه ނުވެއެވެ .\n(src)="s2.75"> ފަހެ ، ތިޔަބައިމީހުންނަށް ( އެބަހީ : رسول އާ އާއި مؤمن ންގެ ގޮވާލުމަށް ) އެއުރެން ( އިޖާބަދީ ) إيمان ވުމަށް ، ތިޔަބައިމީހުން އުންމީދު ކުރަނީ ހެއްޔެވެ ؟ اللَّه ގެ كلام ފުޅު އަހައި ، އެއުރެން އެ كلام ފުޅު ވިސްނައި ދެނެގަތުމަށްފަހު ، އެއުރެން ދެނެތިބެ ، ދެން އެ كلام ފުޅު ބަދަލުކުރާ ބަޔަކު އެއުރެންގެ ތެރެއިން ވާކަން ކަށަވަރެވެ .\n(src)="s2.76"> އަދި إيمان ވި މީހުންނާ އެއުރެން ބައްދަލުވެއްޖެނަމަ ، އެއުރެން ބުނެއުޅެނީ ، ތިމަންމެން މިތިބީ إيمان ވެގެންނެވެ . އަދި އެއުރެންގެ އެއްބަޔަކު އަނެއްބަޔަކާ ބައްދަލުވެ ، އެއްތަންވެއްޖެނަމަ ، އެއުރެން ބުނެތެވެ . ( توراة ގައި ) اللَّه ތިޔަބައިމީހުންނަށް ބަޔާންކޮށްދެއްވައި އަންގަވާފައިވާ އެންގެވުންތަކުގެ ވާހަކަ އެއުރެންނަށް ( އެބަހީ : مسلم ންނަށް ) ތިޔަބައިމީހުން ކިޔައިދެނީ ހެއްޔެވެ ؟ ( އޭރުން ) ތިޔަބައިމީހުންގެ ވެރިރަސްކަލާނގެ حضرة ގައި އެއިން ތިޔަބައިމީހުންގެ މައްޗަށް އެއުރެން ( އެބަހީ : مسلم ން ) حجة ދައްކައިފާނެތެވެ . ފަހެ ، ތިޔަބައިމީހުން ނުވިސްނަނީހެއްޔެވެ ؟\n(src)="s2.77"> އެއުރެން ސިއްރުކުރާހާ ކަންތަކާއި ފާޅުކުރާހާ ކަންތައް ، اللَّه ދެނެވޮޑިގެންވާކަން ، އެއުރެން ނުދަންނަނީހެއްޔެވެ ؟\n(src)="s2.78"> އަދި އެއުރެންގެތެރޭގައި ލިޔާންކިޔާން ނުދަންނަ މީހުންވެސްވެއެވެ . ފޮތުންވެސް ، مستحيل އުންމީދުތަކެއްނޫނީ އެއުރެންނަކަށް ނުފެނެއެވެ . އަދި ހީތަކެއް ކުރާކަމުގައިނޫނީ ، އެއުރެން ނުވެތެވެ .\n(src)="s2.79"> ފަހެ ، އެއުރެންގެ އަމިއްލަ އަތުން ފޮތްލިޔެ ، މިއީ اللَّه ގެ حضرة ން ބާވައިލެއްވި ފޮތޭ ބުނާ މީހުންނަށް ގެއްލުމާއި ހަލާކުހުށްޓެވެ . ( އެއުރެން އެކަންކުރަނީ ) ކުޑައަގެއް އެއަށް ގަތުމަށްޓަކައެވެ . ފަހެ ، އެއުރެންގެ އަމިއްލަ އަތުން ލިޔުނު ތަކެތީގެ ސަބަބުން ، އެއުރެންނަށް ގެއްލުމާއި ހަލާކު ހުށްޓެވެ . އަދި އެއުރެން ހޯދައިގަންނަ ތަކެތިންވެސް ، އެއުރެންނަށް ގެއްލުމާއި ހަލާކުހުށްޓެވެ .\n(src)="s2.80"> އަދި އެއުރެން ބުނޫއެވެ . عدد ކުރެވިގެންވާ ( އެބަހީ : މަދު ) ދުވަސްކޮޅެއްގައި މެނުވީ ، ނަރަކައިގެ އަލިފާން ތިމަންމެން ގަޔަކު ނުބީހޭނެތެވެ . ކަލޭގެފާނު ވިދާޅުވާށެވެ ! ތިޔަބައިމީހުން اللَّه ގެ حضرة ން ( އެކަމަށް ) عهد އެއް ހިފާފައި އޮތީހެއްޔެވެ ؟ އެހެންކަމަށްވަނީނަމަ ، اللَّه އެކަލާނގެ عهد ފުޅަކާ خلاف ވެވޮޑިއެއް ނުގަންނަވާނެތެވެ . ނޫންނަމަ ، ތިޔަބައިމީހުންނަށް އެނގިގެންނުވާ އެއްޗެއް ، اللَّه އާމެދު ތިޔަބައިމީހުން ބުނަނީހެއްޔެވެ ؟\n(src)="s2.81"> އެހެންނަކުންނޫނެވެ . ފާފަކޮށް ، އެމީހެއްގެކުށް އެމީހަކު ވަށާލައިފި މީހުންނީ ( އެބަހީ : އެއުރެންގެ ކުށްތަކުގެ ތެރެޔަށް ގެނބިގެންފި މީހުންނީ ) ނަރަކައިގެ أهل ވެރިންނެވެ . އެއުރެންނީ ، އެތާނގައި ދެމިތިބޭނޭ މީހުންނެވެ .\n(src)="s2.82"> އަދި إيمان ވެ صالح عمل ތައް ކުޅަމީހުން ، އެއީ ސުވަރުގޭގެ أهل ވެރިންނެވެ . އެއުރެންނީ ، އެތާނގައި ދެމިތިބޭނޭ މީހުންނެވެ .\n(src)="s2.83"> إسـرآءيـل ގެ ދަރިންގެ ކިބައިން ، ތިމަންރަސްކަލާނގެ ކަށަވަރުވެގެންވާ عهد ހިއްޕެވިހިނދު ، ހަނދުމަކުރާށެވެ ! އެއީ ، اللَّه އަށް މެނުވީ ތިޔަބައިމީހުން އަޅުކަން ނުކުޅައުމަށެވެ . އަދި މައިންބަފައިންނާއި ، ގާތްތިމާގެ މީހުންނާއި ، يتيم ންނާއި ، مسكين ންނަށް ހެޔޮކޮށް ހިތުމަށެވެ . އަދި ތިޔަބައިމީހުން މީސްތަކުންނަށް ހެޔޮބަސްބުނާށެވެ ! އަދި ތިޔަބައިމީހުން ނަމާދު قائم ކުރާށެވެ ! އަދި زكاة ދޭށެވެ ! ދެން ތިޔަބައިމީހުން ދެކޮޅުވެރިވެގެންވާ حال ، ތިޔަބައިމީހުންގެ ތެރެއިން މަދު ބަޔަކު މެނުވީ ( عهد ފުއްދުމަށް ) ފުރަގަސްދިނީއެވެ .\n(src)="s2.84"> އަދި ތިމަންރަސްކަލާނގެ ތިޔަބައިމީހުންގެ ކިބައިން ކަށަވަރުވެގެންވާ عهد ހިއްޕެވިހިނދު ހަނދުމަކުރާށެވެ ! އެއީ ، ތިޔަބައިމީހުންގެ ލޭ ތިޔަބައިމީހުން ނުއޮހޮރުވުމަށެވެ . އަދި ތިޔަބައިމީހުންގެ ގޯތިގެދޮރުން ތިޔަބައިމީހުންގެ އަމިއްލަ نفس ތައް ނުނެރުމަށެވެ . ދެން ތިޔަބައިމީހުން ( އެކަމަށް ) ހެކިވެ ތިބޭ حال ( އެ عهد އަށް ) އެއްބަސްވެ إقرار ވީމުއެވެ .\n(src)="s2.85"> ދެން ހަމަ ތިޔަބައިމީހުން ، ތިޔަބައިމީހުންގެ އަމިއްލަ نفس ތައް މަރައި ، އަދި ތިޔަބައިމީހުންގެ ބަޔަކު ، އެއުރެންގެ ގޯތިގެދޮރުން ނެރެލައި ތިޔަހަދަނީއެވެ . އެއީ ، ފާފަވެރިކަމާއި عداوة ތެރިކަމުގެ ގޮތުން އެއުރެންގެ މައްޗަށް ތިޔަބައިމީހުން އެއްބަޔަކު އަނެއްބަޔަކާ ވާގިވެރިވެ ، އެހީތެރިވާ حال ގައެވެ . އަދި އެއުރެންގެ ތެރެއިން ހައްޔަރުވެވޭ މީހުން ތިޔަބައިމީހުންގެ ގާތަށް އަތުވެއްޖެނަމަ ، ތިޔަބައިމީހުން އެއުރެންގެ فدية ދީ ، އެއުރެން ސަލާމަތްކުރެތެވެ . އަދި ( އެއުރެންގެ ގޯތިގެދޮރުން ) އެއުރެން ނެރެލުމީ ، ތިޔަބައިމީހުންގެ މައްޗަށް حرام ވެގެންވާ ކަމެކެވެ . ފަހެ ، ފޮތުން ބަޔަކަށް ތިޔަބައިމީހުން إيمان ވެ ، އަނެއްބަޔަށް كافر ވަނީ ހެއްޔެވެ ؟ ފަހެ ، ތިޔަބައިމީހުންގެ ތެރެއިން އެކަންތައްކުރާ މީހުންގެ ޖަޒާއަކީ ، ދުނިޔޭގެ حياة ގައި ދެރަކަމާއި ނިކަމެތިކަން ލިބުންކަމުގައި މެނުވީ ނުވެއެވެ . އަދި قيامة ދުވަހުން ގަދަފަދަ عذاب ގެ ތެރެޔަށް އެއުރެން ފޮނުއްވާހުށްޓެވެ . އަދި ހަމަކަށަވަރުން ، ތިޔަބައިމީހުންކުރާ عمل ތަކާމެދު غافل ވެވޮޑިގެންވާ ކަލަކު ކަމުގައި اللَّه ނުވެއެވެ .\n(src)="s2.86"> އަހުރެންނީ ، آخرة ގެ ބާއްޖަވެރިކަމުގެ ބަދަލުގައި ، ދުނިޔޭގެ ދިރިއުޅުން ހޯދައިގަތް މީހުންނެވެ . ފަހެ ، އެއުރެންގެ ކިބަޔަކުން عذاب އެއް ލުޔެއް ނުކުރައްވާހުށްޓެވެ . އަދި نصر ލިބޭނޭ ބަޔަކު ކަމުގައިވެސް ، އެއުރެން ނުވެތެވެ .\n(src)="s2.87"> ހަމަކަށަވަރުން ، ތިމަންރަސްލާނގެ موسى ގެފާނަށް ފޮތް ( އެބަހީ : توراة ) ދެއްވީމެވެ . އަދި އެކަލޭގެފާނަށް ފަހުގައި ވިދިވިދިގެން رسول ބޭކަލުން ފޮނުއްވީމެވެ . އަދި مريم ގެފާނުގެ ދަރިކަލުން عيسى ގެފާނަށް ތިމަންރަސްކަލާނގެ ފާޅުވެގެންވާ معجزات ތައް ދެއްވީމެވެ . އަދި روح القدس ގެ އެހީފުޅުން އެކަލޭގެފާނަށް ގަދަކަން ދެއްވީމެވެ . ފަހެ ، ތިޔަބައިމީހުންގެ نفس ތައް ނޭދޭ ކަމަކާއިގެން ތިޔަބައިމީހުންގެ ގާތަށް رسول އަކު ވަޑައިގެންފި ކޮންމެ ހިނދެއްގައި ( އެކަމަށް އިޖާބަނުދީ ) ތިޔަބައިމީހުން ބޮޑާވެގަންނަނީ ހެއްޔެވެ ؟ ފަހެ ، ތިޔަބައިމީހުން އޭގެ ބަޔެއް رسول ން ދޮގުކުޅައީމުއެވެ . އަނެއްބައި رسول ން قتل ކުޅައީމުއެވެ .\n(src)="s2.88"> އެއުރެން ބުނީ ތިމަންމެންގެ ހިތްތައްވަނީ އުރައެއްލެވި ބަންދުވެފައެވެ . އެހެނެއްނޫނެވެ . އެއުރެންގެ كافر ކަމުގެ ސަބަބުން ، اللَّه އެއުރެންނަށް لعنة ލެއްވީއެވެ . ފަހެ ، އެއުރެން إيمان ވަނީ ވަރަށްވެސް ކުޑަކޮށެވެ .\n(src)="s2.89"> އަދި އެއުރެންނާ އެކުގައިވާ ފޮތްތައް ( އެބަހީ : توراة އާއި إنجيل ) ގަބޫލުކޮށް ތެދުކުރާގޮތުގައި اللَّه ގެ حضرة ން އެއުރެންނާހަމަޔަށް ފޮތެއް ( އެބަހީ : قرآن ) އައިހިނދު ( އެފޮތް އެއުރެން ދޮގުކުރޫއެވެ . ) އޭގެ ކުރިން ، އެއުރެން ، كافر ވެގަތް މީސްތަކުންގެ މައްޗަށް نصر އެދޭކަމުގައި ވޫއެވެ . ދެން އެއުރެންނަށް އެނގިފައިވާ حق ގޮތް އެއުރެންނާހަމަޔަށް އައިހިނދު އެއަށް އެއުރެން كافر ވޫއެވެ . ފަހެ ، كافر ންގެ މައްޗަށް اللَّه ގެ لعنة ހުށްޓެވެ .\n(src)="s2.90"> އެއުރެންގެ نفس ތައް އެކަމަކަށް ވިއްކައިލި ކަމެއްގެ ނުބައިކަން ބޮޑުކަމާއެވެ ! އެއީ ، اللَّه ބާވައިލެއްވި ތަކެއްޗަށް ( އެބަހީ : قرآن އަށް ) އެއުރެން كافر ވުމެވެ . ( އެއުރެން އެ كافر ވީ ) اللَّه ގެ فضل ވަންތަކަމުން އެކަލާނގެ އަޅުތަކުންގެ ތެރެއިން އެކަލާނގެ އިރާދަކުރެއްވި ބަޔަކުގެ މައްޗަށް ބާވައިލެއްވި ބާވައިލެއްވުމަށް حسد ވެރިވުމުގެ ގޮތުންނެވެ . ދެން ކޯފާގެ މައްޗަށް ކޯފާ އާއިގެން އެއުރެން އެނބުރި އަތުވެއްޖައޫއެވެ . އަދި كافر ންނަށް ހުރީ އިހާނަތްތެރިކަން ދެނިވި عذاب އެވެ .\n(src)="s2.91"> އަދި اللَّه ބާވައިލެއްވި ފޮތަށް ( އެބަހީ : قرآن އަށް ) ތިޔަބައިމީހުން إيمان ވާށޭ އެއުރެންގެ ގާތުގައި ބުނެފިނަމަ ، އެއުރެން ބުނެތެވެ . ތިމަންމެން إيمان ވާނީ ، ތިމަންމެންގެ މައްޗަށް ބާވައިލެއްވި ފޮތަށެވެ . އޭގެފަހުން ބާވައިލެއްވި ފޮތަށް ( އެބަހީ : قرآن އަށް ) އެއުރެން كافر ވަނީ ، އެއުރެންނާ އެކުގައިވާފޮތް ( އެބަހީ : توراة ) ތެދުކުރާ حق ފޮތްކަމުގައި ، އެ قرآن ވާ حال ގައެވެ . ކަލޭގެފާނު ވިދާޅުވާށެވެ ! ތިޔަބައިމީހުން مؤمن ން ކަމުގައިވަނީނަމަ ، މީގެކުރީގައި ތިޔަބައިމީހުން اللَّه ގެ ނަބިއްޔުން قتل ކޮށް އުޅުނީ ފަހެ ، ކީއްވެގެންހެއްޔެވެ ؟\n(src)="s2.92"> އަދި ހަމަކަށަވަރުން ، ބަޔާންވެގެންވާ معجزات ތަކާއިގެން موسى ގެފާނު ތިޔަބައިމީހުންގެގާތަށް ވަޑައިގަތެވެ . ދެން އެކަލޭގެފާނު ދުރަށްވަޑައިގަތުމަށްފަހު ، ތިޔަބައިމީހުން ، ގެރިއަކީ إله އަކު ކަމުގައި ބަލައިގެން އުޅުނީމުއެވެ . ( އެއީ ) އަނިޔާވެރި ބަޔަކުކަމުގައި ތިޔަބައިމީހުންވާ حال ގައެވެ .\n(src)="s2.93"> އަދި ތިމަންރަސްކަލާނގެ ތިޔަބައިމީހުންގެ ކިބައިން ކަށަވަރުވެގެންވާ عهد ހިއްޕަވައި ، އަދި ތިޔަބައިމީހުންގެ މައްޗަށް طور ފަރުބަދަ އުފުއްލެވިހިނދު ހަނދުމަކުރާށެވެ ! ( އެހިނދު ތިމަންރަސްކަލާނގެ ތިޔަބައިމީހުންނަށް އެންގެވީމެވެ . ) ތިޔަބައިމީހުންނަށް ތިމަންރަސްކަލާނގެ ދެއްވި އެއްޗެއްގައި ، ( އެބަހީ : ފޮތުގައި ) ތިޔަބައިމީހުން ގަދަޔަށް ހިފަހައްޓާށެވެ ! އަދި ( ތިޔަބައިމީހުންނަށް ކުރެވޭ أمر ތައް ) ތިޔަބައިމީހުން އަހާށެވެ ! އެއުރެން ދެންނެވޫއެވެ . ތިމަންމެން ( ތިޔަ ބަސްފުޅު ) އަހައި ( ތިޔަ أمر ފުޅަށް ) ނުކިޔަމަންތެރިވެ އުރެދިއްޖައީމުއެވެ . އަދި އެއުރެންގެ كافر ކަމުގެ ސަބަބުން ، ގެރިއަށް އަޅުކަންކުރުމުގެ ލޯބި އެއުރެންގެ ހިތްތަކުގައިވަނީ ވަރުގަދައަކަށް ހިފައިފައެވެ . ކަލޭގެފާނު ވިދާޅުވާށެވެ ! ( ތިޔަބުނާހެން ) ތިޔަބައިމީހުންނީ ، إيمان ވާ ބަޔަކުކަމުގައި ވަނީނަމަ ، ތިޔަބައިމީހުންގެ إيمان ކަން ، އެކަމަކަށް ތިޔަބައިމީހުންނަށް أمر ކުރާ ކަމެއްގެ ނުބައިކަން ބޮޑުކަމާއެވެ !


REPORT: Resort kotari nuagugai, massala eh!\nފަސް ތަރީގެ ރިސޯޓު ކޮޓަރި ނުއަގުގައި: މައްސަލައެއް!\nރިސޯޓެއްގެ ފަޅުތެރޭ ދެ ޓޫރިސްޓުން ފީނަނީ: ބައެއް ރިސޯޓުތައް ވިއްކަނީ އިންތިހާއަށް ކުޑަ އަގެއްގައި\nކޮވިޑް-19 އާ ގުޅިގެން ރާއްޖޭގެ ބޯޑަރު ހުޅުވާލުމާއެކު މަޑުމަޑުން ޓޫރިޒަމް ރަނގަޅުވާން ފަށައިފި އެވެ. ދުވަހުން ދުވަހަށް މަހުން މަހަށް އަންނަ މީހުންގެ އަދަދު އިތުރުވާން ފަށައިިފި އެވެ. ނަމަވެސް މިހާރު ރާއްޖެ އަށް ކުރިމަތިވެފައިވާ މައްސަލައަކީ ދުނިޔޭގެ އެހެން ގައުމުތަކެކޭ އެއްގޮތަށް އަގުތައް އިންތިހާ އަށް ވައްޓާލާފައިވުމެވެ. ރަން ބިސް އަޅާ ކުކުޅުގެ ގޮތުގައި ދެކޭ ރާއްޖޭގެ ޓޫރިޒަމްގެ ބައެއް ޕްރޮޕަޓީތައް ހުރީ އިންތިހާއަށް އަގު ވައްޓާލާފަ އެވެ. ބައެއް ތަންތަން ދަނީ ނުއަގުގައި ވިއްކަމުންނެވެ. ގިނަ ރިސޯޓުތަކުން މިހާރު ހުރީ 30 ޕަސެންޓުން ފެށިގެން 80 ޕަސެންޓާ ހަމަ އަށް ޑިސްކައުންޓް އަޅުވާފަ އެވެ. ރާއްޖޭގެ ފަސް ތަރީގެ ކޮޓަރިތައް ނުއަގުގައި ދޫކޮށްލުމަކީ މައްސަލައެއް ހެއްޔެވެ؟ މީގެ ސަބަބުން ކުރިމަތިވެދާނެ މައްސަލަ ތަކަކީ ކޮބައި ހެއްޔެވެ؟\n"ރާއްޖޭގެ ރިސޯޓުތަކަކީ ވެލިއު ތަކެއް ހުންނަ ތަންތަން. އެހެންވެ އަގުތައް އިންތިހާ އަށް ވައްޓާލުމަކީ ފަހުން ބޮޑެތި ދަތިތަކެއް އެ މީހުންގެ ވިޔަފާރި އަށް ވެސް ކުރިތިމަތިވެދާނެ ކަމެއް. އަނެއްކާ ޑެސްޓިނޭޝަން މާކެޓިންގައި ވެސް މީގެ ސަބަބުން ދަތިތަކާ ކުރިމަތިވާނެ،" ދިވެހި ޓްރެވަލް ކުންފުންޏެއް ކަމަށްވާ ލެޓްސްގޯ ކުންފުނީގެ ވެރިޔާ މުހައްމަދު ރިޔާޒު ވިދާޅުވި އެވެ.\nމަޝްހޫރު ރިސޯޓެއް 59 ޑޮލަރަށް!\nރިސޯޓުތަކުގެ އަގުތައް މިހާރު ހުރި ގޮތަށް ބަލާއިރު ރާއްޖޭގެ މަޝްހޫރު ފަސް ތަރީގެ ރިސޯޓަކަކުން ކޮޓަރި 60 ޑޮލަރަށް ވުރެ ކުޑަ އަގެއްގައި އެބަ ވިއްކަ އެވެ. މާލެ އަތޮޅުގައި ހިންގާ މާލެ ކައިރީގެ މި ރިސޯޓުގެ ކޮޓަރިތައް ދުނިޔޭގެ އެންމެ ބޮޑު ބުކިން ޕްލެޓްފޯމުގައި މި އަގުގައި ވިއްކަން ޖަހާފައި ހުރިއިރު އެ ރިސޯޓުގެ އޮކިއުޕެންސީ މިހާރު ހުރީ އެހެން ރިސޯޓުތަކަށް ވުރެ ނިސްބަތުން މަތީގަ އެވެ. އެކަމަކު މިއީ އެންމެ ރަނގަޅު ގޮތް ހެއްޔެވެ؟\nރާއްޖޭގެ ފަސް ތަރީގެ ރިސޯޓުތައް ދުނިޔޭގައި މަޝްހޫރުވެފައިވަނީ އަގު ހުރި ތަންތަނުގެ ގޮތުގައި އެވެ. ވަކި ހާއްސަ ބެންޗް މާކް ތަކެއް ހުރި ތަންތަނުގެ ގޮތުގަ އެވެ. "މޯލްޑިވްސް ފައިވް ސްޓާ ރިސޯޓްސް" އޭ ބުނީމަ ދުނިޔޭގެ ކޮންމެ މީހެއްގެ ބޮލަށް ވެސް ހައިބަތެއް ވަންނާނެ އެވެ. މިއީ ކޮންމެ ކޮންމެ މީހަކަށް ނާދެވޭނެ އަދި "ގާތް ނުވެވޭނެ" ތަންތަންކަން އެނގޭނެ އެވެ. އެކަމަކު ހާމަކަން ބޮޑު ގޮތެއްގައި ދުނިޔޭގެ އެންމެ ބޮޑު ބުކިން ޕްލެޓްފޯމުގައި ނުއަގުގައި ކޮޓަރި ވިއްކުމަކީ ރާއްޖޭގެ ބްރޭންޑިންއަށް އަސަރު ކުރާނެ ކަމެއް ކަމަށް ތަޖުރިބާކާރުން ބުނެ އެވެ.\nޓޫރިޒަމް ހުޅުވުމަށްފަހު ތޮއްޑޫއަށް ދިޔަ ޓޫރިސްޓުން ތަކެއް މަޑުކޮށްލައިގެން: ބައެއް ރިސޯޓުތަކުގައި ކޮޓަރި ވިއްކަނީ ގެސްޓްހައުސްތަކާ އެއް އަގެއްގައި -- ފޮޓޯ: ކަރަމް\nއަވަސް އަށް ދެއްވި އިންޓަވިއުއެއްގައި ޓޫރިޒަމް މިނިސްޓަރު އަބްދުﷲ މައުސޫމް ވެސް ވަނީ ރިސޯޓުގެ އަގުތައް އިންތިހާ އަށް ވައްޓާލުމަކީ އެންމެ ރަނގަޅު ގޮތް ނޫން ކަމަށް ވިދާޅުވެފަ އެވެ. މީގެ ބަދަލުގައި އެ މީހުންނަށް އެހެން ބެނެފިޓްތައް ދީގެން ރާއްޖޭގައި ގިނަ ދުވަހު މަޑު ކުރެވޭނެ ގޮތެއް ހެދުމަކީ މުހިންމު ކަމެއް ކަމަށް ވިދާޅުވެފައިވެ އެވެ.\nޓޫރިޒަމް ސިނާއަތުގެ ތަޖުރިބާކާރުންގެ ނަޒަރުގައި މިހާލަތުގައި ވެސް އަގުތައް އިންތިހާއަށް ވައްޓާލައިފިނަމަ ޓޫރިޒަމް ރަނގަޅު ވަމުންދާއިރު، މައްސަލަތައް ކުރިމަތިވާނެ ކަމަށެވެ.\n"މިހާރު 70 ޑޮލަރަށް ވިއްކާ ކޮޓަރި މީގެ ދެ މަސް ފަހުން 200 ޑޮލަރަށް ޖެހީމަ ނުވިކުމުގެ ފުރުސަތު އޮންނާނެ. އެހެންވީމަ އެވަރަށް އަގު ވައްޓާލުން މިއީ ފަހުން ދެރަވާނެ ކަމެއް،" ނަން ނުޖެހުމަށް އެދި ވިދާޅުވި އެވެ.\nއެހެން ބޭފުޅަކު ވިދާޅުވި ގޮތުގައި ގެސްޓްހައުސް ވިއްކާ އަގުގައި ރިސޯޓުތަކުގެ ކޮޓަރި ވިއްކުމަކީ މައްސަލައެއް ކަމަށެވެ.\n"މިއީ މުޅިން ތަފާތު ދެ ޕްރޮޑަކްޓެއް. ދެ ޕްރޮޑަކްޓުގެ ބްރޭންޑު ވެލިއުއާއި ހުރިހާ ކަމެއް ތަފާތު. އެހެންވީމަ އަގު ދަށް ކުރާއިރު ވިސްންނަން ޖެހޭ،" ނަން ނުޖެހުމަށް އެދި ވިދާޅުވި އެވެ.\nޑެސްޓިނޭޝަން މާކެޓިން އަށް ދަތިވެދާނެ!\nރާއްޖޭގެ ފަސް ތަރީގެ ރިސޯޓު ތަކަކީ ތަފާތު ސިފަތަކެއް ހުރި ތަންތަނެވެ. ދުނިޔޭގައި މިފަދަ ސިފަތައް ހުރި ދެވަނަ ތަނެއް ނެތެވެ. ރާއްޖެއަކީ ދުނިޔޭގެ ފުރަތަމަ މޫދު އަޑީގެ ރެސްޓޯރެންޓު އެޅި ގައުމެވެ. އަދި ރާއްޖެއަކީ ދުނިޔޭގެ މޫދު އަޑީގެ ކޮޓަރި ހެދި ގައުމެވެ. އަދި ރާއްޖޭގެ ރިސޯޓު ތަކަކީ ދުނިޔޭގެ އެންމެ ބޮޑު މޫދު ވިލާ ހުރި ގައުމެވެ. އަދި ހަމަ ރާއްޖެއަކީއެއް ގައުމެއްގައި އެންމެ ގިނައިން މޫދު ކޮޓަރި ހުރި ގައުމެވެ.\n"ވަން އައިލެންޑް ވަން ރިސޯޓް" ކޮންސެޕްޓުގައި ޕްރޮމޯޓް ކުރަމުންދާ ރާއްޖޭގެ ޓޫރިޒަމްގެ މާކެޓް ވެލިއު ހިފެހެއްޓުމަކީ ބްރޭންޑިންގެ އަގު ވެއްޓުނަ ނުދީ ހިފެއްޓޭނެ ގޮތެވެ.\nޓޫރިޒަމް ފެއާއެއްގައި ބަހައްޓާފައި ހުރި ރާއްޖޭގެ ސްޓޯލްތަކެއް -- ފޮޓޯ: ޓޫރިޒަމް\nޓޫރިޒަމް މާކެޓިންގެ ދާއިރާ އިން ތައުލީމް ހާސިލް ކުރައްވައިގެން ހުންނެވި އަދި މިހާރު ރިސޯޓެއްގެ އިސް މަގާމެއް ފުރުއްވާ ބޭފުޅަކު ނަން ނުޖެހުމަށް އެދި ވިދާޅުވި ގޮތުގައި ރިސޯޓުތަކަށް ޑިސްކައުންޓް ދިން ނަމަވެސް ގައުމުގެ ބްރޭންޑުގެ ވެލިއު ހިފައްޓަން ޖެހޭ ކަމަށެވެ.\n"ޑިސްކައުންޓް ދިނުމާއި ނުދިނުން އެއީ އެބައެއްގެ ކަމެއް. އެމަކަކު ކޮންމެ ވެސް ހަމައެއް އޮންނަންވާނެ. މޫދު ކޮޓަރި އާއި ބޮޑެތި ރެސްޓޯރެންޓު ލާފަ ހުންނަ ތަންތަނުގެ ކޮޓަރީގެ އަގު ގެސްޓްހައުސް އަކަށް ވުރެ ދަށްވީމަ އެއި މައްސަލައެއް. މި އަގުގައި ވިއްކީމަ ދެން ކޮންއެޗެއް ތޯ ޑެސްޓިނޭޝަން މާކެޓިން އަށް ވިއްކާނީ؟ ރާއްޖޭގެ ފައިވް ސްޓާ ރިސޯޓުތަކޭ މި ބުނަނީ. ބުނެފަ ބަލާއިރު 70 ޑޮލަރަށް ކޮޓަރި މި ވިއްކަނީ،" ނަން ނުޖެހުމަށް އެދި ވިދާޅުވި އެވެ.\nކޮވިޑް-19 އާ ގުޅިގެން އަލުން ބޯޑަރު ހުޅުވި ޓޫރިޒަމް ފެށިގެންދާއިރު މުޅި ޓޫރިޒަމް ސިނާއަތުގައި އަދި ވެސް އޮތީ "ޕެނިކް މޯޑް" ގަ އެވެ. އެކަމަކު މި ހާލަތުގައި ވެސް ކަންކަން ކުރަން ވާނީ ހިކުމަތްތެރިކަމާއި ވިސްނުންތެރިކަމާއެކުގަ އެވެ. އަދި މިގޮތަށް އަގު ވައްޓާލުމުން ކުރިމަތިވާނެ އަނެއް މައްސަލައަކީ އާމްދަނީ އަށް އަސަރު ކުރުމެވެ.\nބޮޑު ތަނުން ޑިސްކައުންޓް އަޅުވައިގެން ކުރިއަށް ގެންދާނަމަ ކޮޓަރި ވިއްކައިގެން ދައުލަތަށް ލިބޭ އާމްދަނީ ވެސް އިންތިހާ އަށް ދަށް ވެގެންދާނެ އެވެ. މިއީ ވެސް މީގެ ސަބަބުން ނުކުމެދާނެ ބޮޑު މައްސަލަ އެކެވެ. މީގެން ހަމައެކަނި މައްސަލަ ނުކުންނާނީ އެ ރިސޯޓެއްގެ ބްރޭންޑިން އާއި ގައުމުގެ ބްރޭންޑިން އަކަށް ނޫނެވެ. މާލީ ގޮތުން ބަލައި ފައިސާ ފޮތިން ގުނާނަމަ ވެސް މީގެ ގެއްލުން އިންތިހާއަށް ބޮޑެވެ. ރާއްޖޭގެ ރިސޯޓުތަކުގެ އެނދުގެ 55 ޕަސެންޓް އޮޕަރޭޝަންގައި ހުރިއިރު މިގޮތަށް "އުނގު ވިޔަފާރީގެ އަގުގައި" ޓޫރިޒަމް އެނދުތައް ވިއްކުން އާއްމު ވެއްޖެނަމަ ރިސޯޓުތައް ހުޅުވިގެން ދިޔަނަމަވެސް މީގެ އެންމެ ރަނގަޅު މަންފާ ގައުމަކަށް ނުކުރާނެ އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް ރިސޯޓް ކޮވިޑް-19 ދިވެހި ރާއްޖެ އަލުން ހުޅުވާލުން


Apple ge faidha2guna mahchah jehilaifi | ThePress\nއެޕަލްގެ ފައިދާ2ގުނަ މައްޗަށް ޖެހިލައިފި\n29 April 2021, 10:18\nއެޕަލް ކުންފުނީގެ އުފެއްދުންތައް ދައްކާލަނީ / ފައިލް ފޮޓޯ: އެޕަލް\nޗައިނާއިން އައިފޯނުތަކަށް ކުރާ ޑިމާންޑް އިތުރުވުމާއެކު، ކޮރޯނަވައިރަސް ޑިޒީޒް (ކޮވިޑް-19)ގެ ބަލިމަޑުކަން ފެށުނު ފަހުން، އެޕަލް ކުންފުނީގެ ވިޔަފާރި ފައިދާ،2ގުނަ މައްޗަށް ޖެހިލައިފިއެވެ.\nއެޕަލް އިން ބުނީ، މިއީ ކުރިއަށް އޮތް ދުވަސްތަކުގައި ވިޔަފާރި ރަނގަޅުވާނެ ކަމަށް ލިބުނު ހެޔޮ ފާލެއް ކަމަށެވެ.\nޓެކްނޮލޮޖީގެ ދުނިޔޭގައި ވާދަވެރި ފޭސްބުކް ކުންފުނިންވެސް ވަނީ، ވިޔާފަރި އާމްދަނީއާ ފައިދާ އިތުރުވި ކަމަށް ރެކޯޑް ކޮށްފައެވެ.\nކޮވިޑް-19ގެ ބަލިމަޑުކަމުގެ ތެރޭގައި އެޕަލް ފޯނާއި، އެޕްތަކާ އެނޫންވެސް ޑިވައިސްތަކުގެ ވިޔަފާރި ކުރިއަރައިގެން ދިޔަ މަންޒަރު ވަނީ ފެނިފައެވެ. ކޮވިޑް-19އިން އުފެދުނު އާ އާންމު ހާލަތާއެކު އެކަހެރިކޮށް ގޭގައި ތިބެގެން މަސައްކަތް ކުރުމުގެ ސަގާފަތް ފެށިފައި ވާއިރު، އެޕަލްގެ 5-ޖީ ފޯނުތަކާ މެކް ކޮމްޕިއުޓަރުތަކަށް އޮތް ޑިމާންޑްވެސް އިތުރުވިކަން ފާހަގަ ކުރަންޖެހެއެވެ. އަދި ލޮކްޑައުންގެ އެކަނިވެރިކަމުގެ ބައިވެރިއަކަށް، އެޕަލްގެ މިއުޒިކް އަދި ފިޓްނަސް އެޕްތައް ވީ ކަންވެސް ފާހަގަ ކުރަންޖެހެއެވެ.\nމިއަހަރުގެ ފުރަތަމަ3މަސްދުވަހު އެޕަލްއަށް ވިޔަފާރި އާމްދަނީގެ ގޮތުގައި 89.6 ބިލިއަން ޑޮލަރު ލިބުނު ކަމަށް ތަފާސް ހިސާބުތަކުން ދައްކައެވެ. މިއީ މިދިޔަ އަހަރާ އަޅާ ބަލާއިރު 50 ޕަސެންޓް އިތުރު އަދަދެކެވެ. އެޕަލް އަށް ލިބުނު ފައިދާގެ އަގު 23.6 ބިލިއަން ޑޮލަރަށް އަރާފައި ވާއިރު، މިދިޔަ އަހަރުގެ މި މުއްދަތުގައި މިއަދަދު އުޅުނީ 11.3 ބިލިއަން ޑޮލަރުގައެވެ.\nއެޕަލްއާ ހިލާފަށް އާންމު ކޮށް އިސްތިހާރު ކޮށްގެން އާމްދަނީ ހޯދާ ފޭސްބުކް ކުންފުންޏަށް ބަލާއިރު، މިއަހަރުގެ ފުރަތަމަ ކުއާޓަރުގައި ފޭސްބުކްއަށް އާމްދަނީގެ ގޮތުގައި 26.17 ބިލިއަން ޑޮލަރު ލިބުނެވެ. އަދި ފައިދާގެ ގޮތުގައި 9.5 ބިލިއަން ޑޮލަރު ޖެހުނެވެ.\nނަމަވެސް، އެޕަލްއިން އެންމެ ފަހުން ގެނައި ސޮފްޓްވެއާ އަޕްޓޭޑްގެ ސަބަބުން، ފޭސްބުކްއިން މިދިޔަ އަހަރު ލަފާކުރި ފައިދާއާ ހިސާބަށް ވާސިލު ނުވެވިދާނެ ކަމަށް އެ ކުންފުނިން ވަނީ ބުނެފައެވެ.\nވިޔަފާރި ލައިފްސްޓައިލް ޓެކްނޮލޮޖީ


ވެލިދޫގައި ކަރަންޓީނުގައި ހުރި މީހަކު ދަންޖެހިގެން މަރުވެއްޖެ – Dhen.mv\nމުޙައްމަދު ޝިފާއު May 11, 2021 - 3:04 pm\nނ. ވެލިދޫގައި ހޯމް ކަރަންޓީނުގައި ހުރި މީހަކު އަމިއްލައަށް ދަންޖެހިގެން މަރުވެއްޖެއެވެ.\n“ދެން” އަށް މައުލޫމާތު ލިބިފައިވާ ގޮތުގައި އެރަށުން އަމިއްލައަށް ދަންޖެހި މަރުވެފައި ވަނީ ކ. ގުރައިދޫއަށް ނިސްބަތްވާ އުމުރުން 23 އަހަރުގެ މީހެކެވެ. އަދި އޭނާއަކީ މަސައްކަތް ކުރަމުން އައި ރިސޯޓުން ވެލިދޫއަށް، ދޮން މަންމަގެ ގާތަށް އައިސް 10 ދުވަހުގެ ކަރަންޓީނު ފުރިހަމަ ކުރަމުން އައި މީހެކެވެ.\nމި މަހު އެކެއްގައި އޭނާ ކަރަންޓީނު ވެފައިވާއިރު، އޭނާ ކަރަންޓީނު މުއްދަތު ހަމަވެގެން ޓެސްޓު ކުރުމަށް އިއްޔެ ވަނީ ސާމްޕަލް ވެސް ނެގިފައެވެ. އަދި އޭނާ ކަރަންޓީނު ފުރިހަމަ ކުރަމުން އައީ ވެސް އެއްވެސް މީހަކު ދިރިނޫޅޭ ގެއެއްގައި ކަމަށް ވެސް މައުލޫމާތު ލިބެއެވެ.\nސާމްޕަލް ނަގަން ދިޔަ ފަރާތްތަކަށް ވެސް އޭނާ އަމިއްލައަށް ދަން ޖެހެން މެދުވެރިވެދާނެ ފަދަ އެއްވެސް އަލާމާތެއް އޭނާގެ ކިބައިން ފެނިފައި ނުވާ ކަމަށާއި، އޭނާ އެކަން ކުރީ ކީއްވެ ކަމެއް އަދި އެނގިފައި ނުވާ ކަމަށް ވެސް މައުލޫމާތު ލިބެއެވެ.\nއޭނާގެ ސާމްޕަލްގެ ނަތީޖާ މިރޭގެ ވަގުތެއްގައި ލިބޭނެ ކަމަށް މައުލޫމާތު ލިބިފައިވާއިރު، އެޗްޕީއޭގެ އެންގުމުގެ މަތިން ކޮވިޑުގެ ރައްކާތެރި ކަމާއެކު ބޭގަށް ލެވި އޭނާ މިހާރު ވަޅުލައިފައިވާ ކަމަށް ވެސް މައުލޫމާތު ލިބެއެވެ.\nއަމިއްލަށް މަރުވުމާއި އެކަމަށް މަގު ފަހިވާނެ ކަންކަން ވެސް މާތްﷲ ވަނީ ޙަރާމް ކުރައްވާފައެވެ.\nކީރިތި ރަސޫލާ ޞައްލަ ﷲ ޢަލައިހި ވަސައްލަމަ އުއްމަތަށް އިރުޝާދު ދެއްވާފައި ވަނީ ، މި ޙަޔާތާ ވަކިވެގެންދާ ގޮތަކީ އަމިއްލައަށް މަރުވުން ކަމަށް ކުޑަމިނުން އުންމީދު ވެސް ނުކުރުމަށެވެ.\nކޮވިޑް-19 އަމިއްލައަށް މަރުވުން


Covid-19: Singapore ge bidheysee massakathu meehunge therein gina bayaku rangalhu vejje - AO News\nކޮވިޑް-19: ސިންގަޕޫރުގެ ބިދޭސީ މަސައްކަތު މީހުންގެ ތެރެއިން ގިނަ ބަޔަކު ރަނގަޅުވެއްޖެ\nސިންގަޕޫރުގެ ޑޯމިޓަރީތަކުގައި ދިރިއުޅޭ ބިދޭސީ މަސައްކަތު މީހުންތަކެއް ސިމް ކާޑް ހޯދުމަށް ކިއޫ އެއްގައި ޖެހިގެން. --ފޮޓޯ: ސްޓްރައިޓްސް ޓައިމްސް\nސިންގަޕޫރުގައި އުޅޭ ބިދޭސި މަސައްކަތު މީހުންގެ ތެރެއިން ޑޯމިޓަރީތަކުގައި ތޮއްޖެހިގެން ދިރިއުޅުނު ގިނަ އަދަދެއްގެ މީހުން ކޮވިޑް-19 އިން މިހާރު މުޅީން ރަނގަޅުވެފައިވާކަމަށް އެ ގައުމުގެ ކަމާބެހޭ އިދާރާއިން ހާމަކޮށްފިއެވެ.\nއެ ގައުމުގައި ކޮވިޑް-19 ފެތުރެންފެށިއިރު އެންމެ ގިނަ އަދަދެއްގެ މީހުން ޕޮޒިޓިވްވަމުންދިޔައީ ވެސް ބިދޭސީ މަސައްކަތްތެރިންގެ ތެރެއިން ޑޯމިޓަރީތަކުގައި ތޮއްޖެހިގެން އުޅުނު މީހުންނަށްވީއިރު، މިހާތަނަށްއައިއިރު އެ ފަރާތްތަކުގެ ތެރެއިން 86 އިންސައްތަ އެއްހާ މީހުން ކޮވިޑް-19 އިން ރަނގަޅުވެގެން ވަޒީފާތަކަށް އެނބުރި ނިކުތުމުގެ ހުއްދަ ދީފައިވާކަމަށް މިނިސްޓްރީ އޮފް މޭންޕަވާ އިން ވަނީ ހާމަކޮށްފައެވެ.\nއާބާދީގައި 5.7 މިލިއަން މީހުން ހިމެނޭ ސިންގަޕޫރުގައި ބިދޭސީ މަސައްކަތު މީހުންގެ ގޮތުގައި ގާތްގަނޑަކަށް 300،000 މީހުން އުޅޭއިރު، އަދިވެސް ކޮންމެވެސް މިންވަރަކަށް ބިދޭސީ މަސައްކަތްތެރިންގެ ތެރޭގައި މި ބަލީގެ އަސަރު އެބަހުރިކަމަށް ވެސް މިނިސްޓްރީން ބުނެފައިވެއެވެ.\nސިންގަޕޫރުން މިހާތަނަށް ކޮވިޑް-19 އަށް ޕޮޒިޓިވްވި މީހުންގެ އަދަދު 56 ހާހަށްވުރެ އިތުރުވެފައިވާއިރު، 27 މީހުން ވަނީ މަރުވެފައެވެ. އެ ގައުމުން މި ބަލީގައި މިހާތަނަށް 52,810 އެއްހާ މީހުން ވަނީ ރަނގަޅުވެފައެވެ.\nމުޅި ދުނިޔޭން މިހާތަނަށް 22.4 މިލިއަނެއްހާ މީހުން ކޮވިޑް-19 އަށް ޕޮޒިޓިވްވެ، 787،000 އަށްވުރެ ގިނަ މީހުން ވަނީ މަރުވެފައެވެ. އަދި މި ބަލީގައި މިހާތަނަށް ރަނގަޅުވި މިހުންގެ އަދަދަކީ 15,172,290 އެވެ.


ޕްރީޕެއިޑް ބޭނުންކުރާ ފަރާތްތަކަށް އުރީދޫ އިން ތައާރަފުކުރީ "އާޗާ ޕްރީޕެއިޑް"\nއާމިނަތު ޝަމާ އަބްދުﷲ 21 ނޮވެމްބަރު 2020 14:27\nއެއް ފަހަރު ރީޗާޖުކޮށްގެން ދިގު މުއްދަތަކަށް ބޭނުން ކުރެވޭ ޕްލޭންތަކަކާއެކު އުރީދޫ އިން "އާޗާ ޕްރީޕެއިޑް" ގެ ނަމުގައި ޕްލޭނެއް ތައާރަފުކޮށްފިއެވެ.\n"އާޗާ ޕްރީޕެއިޑް" ގެދަށުން ތިން ޕެކޭޖެއް ވަނީ ތައާރަފުކޮށްފައެވެ. އެއީ ތިން މަސް ދުވަހާއި ހަމަސް ދުވަހާއި 12 މަސް ދުވަހުގެ ޕެކޭޖެކެވެ.\nތިންމަސް ދުވަހުގެ ޕެކޭޖު 750 ރުފިޔާ އަށް ލިބޭނެއެވެ. ހަމަސް ދުވަހުގެ ޕެކޭޖު 1،500 ރުފިޔާ އަށް ލިބޭއިރު 12 މަސް ދުވަހުގެ ޕެކޭޖު 3،000 ރުފިޔާ އަށް ލިބޭނެއެވެ.\nތިން މަސް ދުވަހުގެ ޕްލޭން އެކްޓިވޭޓު ކުރާ ކަސްޓަމަރުންނަށް ކޮންމެ މަހަކު 2.5ޖީބީ ޑޭޓާއާ ލިބޭއިރު އެކު އުރީދޫގެ ނަންބަރުތަކަށް އަންލިމިޓެޑް ކޯލު ކުރެވޭނެއެވެ. އަދި އެހެން ނެޓްވޯކުތަކަށް 25 މިނެޓުގެ ކޯލް ކުރެވޭނެއެވެ. މީގެއިތުރުން 50 ލޯކަލް އެސްއެމްއެސް ލިބިގެންދާނެއެވެ.\nއުރީދޫ އިން ބުނީ ހަ މަސް ދުވަހުގެ ޕްލޭން އެކްޓިވޭޓު ކުރުމުން ކޮންމެ މަހަކު3ޖީބީ ޑޭޓާއާއެކު އުރީދޫގެ ނަންބަރުތަކަށް އަންލިމިޓެޑް ކޯލާއި އެހެން ނެޓްވޯކުތަކަށް 50 މިނެޓުގެ ކޯލް އަދި 100 ލޯކަލް އެސްއެމްއެސް ލިބޭނެ ކަމަށެވެ.\nހަމައެއާއެކު 12 މަސް ދުވަހުގެ ޕްލޭން އެކްޓިވޭޓު ކުރާ ކަސްޓަމަރުންނަށް ކޮންމެ މަހަކު 3.5 ޖީބީ ޑޭޓާ ލިބޭއިރު އުރީދޫގެ ހުރިހާ ނަންބަރުތަކަށް އަންލިމިޓެޑް ކޯލާއި އެހެން ނެޓްވޯކުތަކަށް 100 މިނެޓު ކޯލް ލިބޭނެ ކަމަށް އުރީދޫ އިން ބުނެއެވެ. އަދި އެ ޕެކޭޖު އެކްޓިވޭޓު ކުރާ ކަސްޓަމަރުންނަށް 200 ލޯކަލް އެސްއެމްސް ލިބޭނެއެވެ.\nއުރީދޫ އިން ބުނީ މިހާރު މުޅި ދުނިޔެއަށް ވެސް ކުރިމަތިވެފައި މިވާ ކާރިސާގެ ސަބަބުން އިންޓަނެޓު ބޭނުން ކުރަންޖެހޭ ވަރުވެސް އިތުރުވެފައިވާ ކަމަށެވެ. އެހެންކަމުން އާޗާ ޕްރިޕެއިޑް ޕްލޭން ތައާރަފު ކޮށްފައިވަނީ، ޕްރިޕެއިޑް ބޭނުންކުރާ ކަސްޓަމަރުންނަށް ހެޔޮ އަގުގައި ގިނަ ފައިދާތަކެއް ފޯރުކޮށްދިނުމުގެ ގޮތުން ތައާރަފުކުރި ޕްލޭނެއް ކަމަށެވެ.\nތިކަހަލ ކޮންމެވެސް ކަމަކުން ތަނެއް ދޮރެއް ނޭގެ މީހުންގެ ބޯކެކައިގެން މަނީ މޭކް ކުރުން ކަމަކީ!!


COVID-19 : Lanka In Meehaku Fassi (Positive) Nuvaathaa2Dhuvas - Vaguthu\nކޮވިޑް-19 : ލަންކާ އިން މީހަކު ފައްސި (ޕޮސިޓިވް) ނުވާތާ2ދުވަސް\nއަވަށްޓެރި ސްރީލަންކާ އިން ކޮވިޑް-19 އަށް އިތުރު މީހަކު ފައްސި ނުވާތާ2ދުވަސް ވެއްޖެކަމަށް އެ ގައުމުގެ ހެލްތު މިނިސްޓްރީ އިން ވިދާޅުވެއްޖެއެވެ.\nލަންކާގައި މިހައިތަނަށް ޖުމްލަ 102 މީހަކު ވަައިރަސް އަށް ފައްސިވެފައި ވާއިރު، އޭގެ ތެރެއިން ފަރުވާ ދީގެން އަދި ރަނގަޅު ކުރެވިފައި ވަނީ އެންމެ3މީހުންނެވެ.\nއެ ގައުމުގެ އެކި ހިސާބުތަކުގައި ގާއިމްކޮށްފައިވާ ވައިރަހަށް ޝައްކު ކުރެވޭ މީހުން ޓެސްޓު ކުރާ މަރުކަޒުތަކުގައި 250ށް ވުރެން ގިނަ މީހުން ތިބިއިރު މިދިޔަ ހުކުރު ދުވަހުން ފެށިގެން ލަންކާގައި ވަނީ ކާފިއު އިއުލާން ކޮށްފައެވެ.\nވައިރަސް ފެތުރުން ކޮންޓްރޯލް ކުރުމުގެ ގޮތުން މުޅި ލަންކާގައި ކާފިއު އިއުލާން ކޮށްފައިވާއިރު އެ ގައުމުގެ ވެރިރަށް ކޮލަންބޯ އާއި ގަމްޕަހަ ސަރަހައްދު ފިޔަވައި އެހެން ހިސާބުތަކަށް މާދަމާ ހެނދުނު 6ގެ ފަހުން ކާފިއު އުވާލެވޭނެއެވެ. ނަމަވެސް ކޮލަމްބޯ އާއި ގަމްޕަހާގައި ވަކި މުއްދަތެއް ނެތް ގޮތަށް މިހާރު ވަނި ކާފިއު އިއުލާން ކޮށްފައެވެ.\nކާފިއު އިއުލާންކޮށް، އެ ގައުމުގެ ހުރިހާ ފިހާރަތަކެއް ބަންދު ކުރަން ސަރުކާރުން އަންގާފައިވާއިރު، ރައްޔިތުން ފެނާއި ބޯފެނުގެ އިތުރުން އެނޫންވެސް ޒަރޫރީ ބޭނުންތަކަށް ކޮންމެ3ނުވަތަ4ދުވަހަކުން އެއް ފަހަރު އަންނަނީ 8 ގަޑި އިރުގެ ވަގުތުކޮޅެއް ދެމުންނެވެ. ނަމަވެސް އެ ވަގުތުތަކުގައި ލަންކާގެ ފިހާރަތަކާއި ސުޕަމާކެޓުތައް ތޮއްޖެހި، ރައްޔިތުން އެތައް ގަޑިއިރުތަކެއް ކިއުގައި މަޑުކުރަން ޖެހުމުން ގިނަ ބައެއްގެ ފާޑު ކިޔުން އަންނަނީ ސަރުކާރަށް އަމާޒުވަމުންނެވެ.


ގިނަ ދުވަހު ވެރިކަން ކުރުމާ ދެކޮޅަށް ޕެރަގުއޭ ރައްޔިތުން ނުކުމެ އަލިފާނުން ފިލާވަޅު ދީފި\nޕެރެގުއޭގައި5އަަހަރު ދުވަހަށްވުރެ ގިނަ ދުވަހު ވެރިކަން ކުރެެވޭ ގޮތަށް ޤާނޫނު އިޞްލާޙްކުރަން މަޖިލީހުން ބިލް ބަލައިގަތުމުން ރައްޔިތުން ރުޅިގަދަވެ، ނުކުމެ މަޖިލިސްކުރާ ގޭގައި ހުޅުޖަހައިފިއެވެ.\nމުޒާހަރާކުރި މީހުން މަޖިލިސްކުރާގެއަށް ވަދެފައިވަނީ އިމާރާތުގެ ކުޑަދޮރުތަކާއި ބައެއް ތަންތަން ހަލާކުކޮށްގެންނެވެ. ވަނުމަށްފަހު ޓަޔަރު ފަދަ ތަކެތި ފުނި ފުންޏަށް ޖަހައި އިމާރާތް ވަނީ އެކުގައި އަންދާލައިފައެވެ.\nޕެރެގުއޭގައި 35 އަހަރުގެ ޚުދުމުޚުތާރުވެރިކަމަކަށްފަހު 1992 ގައި ފާސްކުރި ޤާނޫނު އަސާސީގައި ބުނެފައިވަނީ ވެރިކަން ކުރެވޭނީ ގިނަވެގެން5އަހަރު ކަމަށެވެ. ނަމަވެސް މިހާރު ހުރި ރައީސް ވަނީ ވެރިކަން ކުރެވޭނެ މުއްދަތު އިތުރުކުރަން ހުށަހަޅައިފައެވެ.\nމަޖިލީހުން މި އިސްލާޙް ބަލައިގަތީ އެކަމަށް މަޖިލީހުގެ ރައީސް ވެސް ދެކޮޅުހަދާފައި ވަނިކޮށެވެ.\nމުޒާހަރާކުރި މީހުންނާ ދިމާއަށް ލައިން ވަޒަން ޖެހުން ފިޔަވައި ބޭނުންކުރެވެންހުރި ހުރިހާ ބާރެއް ފުލުހުން ވަނީ ބޭނުންކޮށްފައެވެ. ގިނަ ބަަކަށް ވަނީ ބޮޑެތި އަނިޔާތައް ލިބިފައެވެ. އެއިގެ ތެރޭގައި މުޒާހަރާގެ ބައިވެރިންނާއި މަޖިލީހުގެ ބައެއް މެންބަރުންވެސް ހިމެނެއެވެ.\nމުޒާހަރާކުރި މީހުން ބުނަމުން ދިއައީ ޚުދުމުޚުތާރު އިތުރު ވެރިކަމަކަށް ފުރުޞަތުދޭން ބޭނުން ނުވާ ކަމަށެވެ.


Press Freeedom Index ga Raajje 22 dharaja kuriah - vNews.mv\nޕްރެސް ފްރީޑަމް އިންޑެކްސްގައި ރާއްޖެ 22 ދަރަޖަ ކުރިއަށް\nމަރްޔަމް ޝަނީޒާ 19 April 2019, 13:08\nބައިނަލްއަގްވާމީ ގައުމުތަކުގެ މެދުގައި ނޫސްވެރިކަމުގެ މިނިވަންކަން އޮންނަ މިންވަރު ވަޒަންކޮށް ނެރޭ ވޯލްޑް ޕްރެސް ފްރީޑަމް އިންޑެކްސް ގައި ދިވެހިރާއްޖެ 22 ދަރަޖަ ކުރިޔަށް ޖެހިލައިފި އެވެ.\n180 ގައުމެއް ހިމަނާފައިވާ މި އިންޑެކްސްގައި މިއަހަރު ރާއްޖެ އޮތީ 98 ވަނައިގައެވެ. މިދިޔަ އަހަރު ރާއްޖެ އޮތީ 120 ވަނައިގައެެވެެ. ނޫސްވެރިކަމުގެ މިނިވަންކަން ވަޒަންކުރާ އިންޑެކްސް އަކީ ބައިނަލްއަގްވާމީ ޖަމްއިއްޔާ 'ރިޕޯޓާސް ވިތްއައުޓް ބޮޑާސް' އިން ނެރޭ ރިޕޯޓެކެވެ.\nރިޕޯޓާސް ވިތްއައުޓް ބޯޑާސްއިން ބުނީ ރާއްޖޭގައި ނޫސްވެރިކަމުގެ މިނިވަންކަން ކުރިއަރަމުން އަންނަނީ ސިޔާސީ ގޮތުން އަންނަމުންދާ ބަދަލުތަކުގެ ސަބަބުން ކަމަށެވެ.\nއައު ސަރުކާރު އައިފަހުން ރާއްޖެ ނޫސްވެރިކަމުގެ މިނިވަންކަމުގެ 22 ދަރަޖަ ކުރިއަށް ޖެހިފައިވާއިރު ރައީސް އަބުދުﷲ ޔާމީންގެ ސަރުކާރުގައި ޕްރެސް ފްރީޑަމް އިންޑެކްސްގައި ކޮންމެ އަހަރަކުވެސް ރާއްޖޭގެ ދަރަޖަ ދިޔައީ ފަހަތަށެވެ.\nޕްރެސް ޕްރީޑަމް އިންޑެކްސްގައި 2018 ވަނަ އަހަރު ރާއްޖެ އޮތީ 120 ވަނައިގައި އޮތް އިރު 2017 ވަނަ އަހަރު އޮތީ 117 ވަނައިގައެވެ.\n2016 ވަނަ އަހަރާ 2015 ވަނަ އަހަރު ރާއްޖެ އޮތީ 112 ވަނައިގައެވެ.\nއަދި 2014 ވަނަ އަހަރު 108 ވަނައިގައި ރާއްޖެ އޮތްއިރު 2013 ވަނަ އަހަރު ރާއްޖެ އޮތީ 103 ވަނައިގައެެވެ.\nރާއްޖޭގައި ނޫސްވެރިކަމުގެ މިނިވަންކަން ހަނިކޮށް ގާނޫނު ހަދާ މަޖިލީިހުން ފާސްކޮށް ރައީސް ޔާމީން ތަސްދީގު ކުރައްވާފައިވާ އަބުރާ ބެހުމުގެ ޤާނޫނު ރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގެންނެވުމަށްފަހު ވަނީ އުވާލައްވާފައެވެ.


ކަމަނަ (11 ވަނަ ބައި)\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 56 ސިކުންތު\nނަމަވެސް.. ޔޫސުފް ގެ ފޯނަކު މުދިންބެގެ ނަންބަރެއް ނެތެވެ. އެނަންބަރު ކޮންމެވެސް މީހަކު ވަނީ ފުހެލާފައެވެ.\nޔޫސުފް ވަރަށް ހާސްވިއެވެ. ގޮތް ހުސްވިއެވެ.\nހޮސްޕިޓަލުގައި އައިދަން އެކަނި ބާއްވާފައި ޔޫސުފް އަށް ދެވޭކަށް ވެސް ނެތެވެ. ދެން ހަދާނީ ކިހިނެއްބާއޭ، މުދިންބެ ސަލާމަތް ކުރާނީ ކިހިނެއްބާއޭ ހިތައް އަރާ ޔޫސުފް ހޮސްޕިޓަލުގެ ވޯޑުގައި ދެކޮޅަށް ހިނގަމުން ދިޔައެވެ.\nއެހާސްކަމުގައި ހުއްޓާ ވިއްސަކަ މިނެޓު ފަހެވެ. ޔޫސުފްއަށް މީހަކު ގޮވާލުމުން ބަލާލިއިރު ކައިރީގައި އޭނާގެ މަންމަ ހުއްޓެވެ. ޔޫސްފްގެ މަންމަ ބުނީ، އައިދަން އެޑްމިޓު ކޮށްފައި އޮތުމުގެ ސަބަބުން ޔޫސުފްގެ މަންމައަށް ނުނިދުމުން، އައިދަން ކައިރިއަށް ހޮސްޕިޓަލަށް ދިޔައީ ކަމަށެވެ.\nއެފަދަ ވަގުތެއްގައި ޔޫސުފްގެ މަންމަ ފެެނުމުން ވީއުފަލެއް ޔޫސުފް އަށް ބުނެދޭން ވެސް ނޭނގުނެވެ. މަންމަ ގާތު ވަރަށް މުހިންމު ތަނަކަށް ގޮސްލާފައި އެބަ އަންނަމޭ ބުނެ، އައިދަން ގާތު މަންމަ ބައިންދާފައި ޔޫސުފް އަވަހަށް ދިޔައީ މުދިންބެގެ ގެއަށެވެ.\nދުއްވުނުހާ ބާރަކަށް ދުއްވާފައި މުދިންބެގެ ގެއަށް ސައިކަލުގައި ޔޫސުފް ގޮސް މަޑުކޮށްލާފައި ދުވެފައި ކަހަލަ ގޮތަކަށް އެގޭގެ ދޮރާއި ހަމައަށް ދިޔައެވެ. ދޮރު ތަޅުލާފައި ހުރުމުން ވަރަށް ބާރަށް ދޮރުފަތުގައި ޓަކި ޖެހިއެވެ. އެއިރު ޔޫސުފްގެ ހިތް ވަރަށް ބާރަށް ތެޅެމުން ދިޔައެވެ. އޭނާއަށް އެތަނަށް ދެވުނީ ވަގުތު ފާއިތުވުމުން ބާއޭ ވެސް ހިތައް އަރާ އޭނާގެ ހާސްކަން އިތުރުވިއެވެ.\nވަރަށް ގިނައިރު ދޮރުގައި ޓަކި ޖެހުމަށްފަހު ދޮރު ނުހުޅުވުމުން، ކޮންމެގޮތެއް ވިޔަސް ވީގޮތް ބެލުމަށްޓަކައި ޔޫސުފް ނިންމީ މުދިންބެގެ ގޭ ދޮރު ވައްޓާލާށެވެ. އެހެންނަމަވެސް ހަމައެވަގުތު މުދިންބެ ދޮރު ހުޅުވާފައި ހައިރާންކަމާއިއެކު ޔޫސުފް އާއި ދިމާލަށް ބަލައިލާފައި އެހާ ދަންވަރު އެތަނުގައި ކީއްކުރަނީތޯ އެއްސެވެ.\n"މުދިންބޭ.. މުދިންބެއަށް އެއްވެސް ގޯނާއެއް ކުރިތަ؟" ވަރަށް ހާސްވެފައި ހުރެ ޔޫސުފް މިހެން އެހުމުން ކޮންމެވެސް ކަންތައްގަނޑެއް ވެއްޖެކަން މުދިންބެއަށް އެނގުނެވެ. އެހެންކަމުން ގޭތެރެއަށް ޔޫސުފް ވައްދާފައި ވެގެން އުޅޭ ގޮތް ކިޔާ ދިނުމަށް މުދިންބެ ބުންޏެވެ.\n"ކަމަނަ... އަހަންނަށް އެނގިއްޖެ ކަމަނަ އަކީ އިންސާނެއް ނޫންކަން. އޭނަ ހުރީ ވަރަށް ރުޅި އައިސްފަ. މީގެ ބައިގަޑީރެއްހާއިރު ކުރިން ހޮސްޕިޓަލަށް ދިޔަ. ބުނީ އަހަންނާއި އޭނައާއި ދެމެދަށް ވަންނަން އުޅޭ ކޮންމެ މީހަކަށް ގޯނާ ކުރާނަމޭ، މުދިންބެ އަށް ވެސް ގޯނާ ކުރާނަމޭ.. އެހެންވެ އަހަރެން ހާސްވެގެން މިއައީ މުދިންބެއަށް ކަމެއް ކުރިތޯ ބަލަން.."\n"ކަމަނަ އަދި އަހަންނާއި ދިމާލަކަށް ނާދޭ. އެކަމަކު އަހަރެން ވަރަށް އުފާ ކޮށްފިން ޔޫސުފް އަށް ހުރިހާ ކަމެއް އެނގުނީމަ. ޔޫސުފް އާއި ޖިންނިއެއް އަވަލައިގެން އުޅޭކަމަށް އަހަންނަށް ޝައްކުވި އުސްމާން އާއިއެކީ ފެނުން އިރުވެސް، އެކަން ޔަގީންވީ ކަމަނަ ފެނުނީމަ.. "\n"އަހަންނަށް ވެސް ވަރަށް ގިނަ ކަންތައްތަކަކާއިހެދި ޝައްކުވީ. ބޮޑަށް ޝައްކުވީ ދަރިފުޅު ބުނި އެއްޗަކުން.. މުދިންބޭ، ކިހިނެއް އެއެތީގެ ކިބައިން ސަލާމަތްވާނީ؟ މިހާރުވެސް އަހަރެންގެ ދަރިފުޅަށް އެއެތި ގޯނާއެއް ކޮށްފި.. ކިހިނެއް ސަލާމަތް ކުރާނީ؟" ޔޫސުފް ބޭނުންވީ ވީއެންމެ އަވަހަކަށް އެޖިންނީގެ ކިބައިން ސަލާމަތް ވުމަށެވެ.\n"ހާސްނުވޭ. މުދިންބެ މިހާރު ވެސް މީހަކާއި ތިކަމާ ބެހޭ ގޮތުން ވާހަކަ ދައްކައިފިން. އިރާދަކުރެއްވިއްޔާ މާދަމާ ހެނދުނު ހައެއް ޖަހާއިރު އޭނަ ހުންނާނީ މިރަަށުގައި. އޭނާ ބުނި ވީއެންމެ އަވަހަކަށް މިކަންތައްގަނޑުން ސަލާމަތް ކޮށްދޭނަމޭ." މުދިންބެގެ އެބަސްތަކުން ޔޫސުފް ހިތްހަމަ ޖެހުނެވެ.\n"މުދިންބޭ.. ކަމަނަ މިރޭ ދިޔައީ އެންމެންނަށް ވެސް ގޯނާ ކުރާނެ ކަމަށް ބުނެފަ. އެހެންވެ އަހަރެން ހީކުރީ މުދިންބެއާއި ދިމާލަށޭ އަންނާނީ... އެކަމަކު.. މުދިންބެއަށް އޭނާ އަދި ހަމަލާ ނުދެންޏާ އަދި އަހަރެންގެ މަންމަ އަށް ވެސް ހަމަލާއެއް ނުދީ ދަރިފުޅަށް ވެސް އިތުރު ހަމަލާއެއް ނުދެންޔާ ދެން ކާކަށްބާ އޭނަ ހަމަލާދޭނީ...." މިހެން ބުނެ ވިސްނާލަން އިނދެފައި މުދިންބެ އަށާއި ޔޫސުފް އަށް އެއްފަހަރާ ބުނެވުނެވެ.\nޔޫސުފް އާއި މުދިންބެ ގެ ދެ ލޯ ބޮޑުވިއެވެ. ދެމީހުންވެސް އަވަސްވެގަތީ އުސްމާންގެ ގެއާއި ދިމާލަށް ދިޔުމަށެވެ. އެއިރު ގަނޑިން ފަތިހު ހަތަރެއް ޖަހައިފިއެވެ. އުސްމާންގެ މައިންބަފައިން އެދުވަސްކޮޅު ހުރީ ބޭސްފަރުވާއަށް މާލެ ގޮސްކަމަށް، އޭގެ ދެދުވަސް ކުރިން އުސްމާން ވަނީ ޔޫސުފް ގާތު ބުނެފައެވެ. އެހެންކަމުން އެގޭގައި އުޅޭނީ އުސްމާން އެކަނި ކަމަށްވާތީ، ޔޫސުފް އިތުރަށް ހާސްވިއެވެ.\nޔޫސުފްގެ ސައިކަލުގައި އުމްސާންގެ ގެއާއި ހަމައަށް ގޮސް، ދުވެފައި ގޮސް މުދިންބެއާއި ދެމީހުން އުސްމާނުގެ ގޭގެ ދޮރުގައި ހިފިއެވެ. ގޭގެ ދޮރު ތަޅު ނުލާ ހުރުމުން ދެމީހުން އަވަސް އަވަހަށް އެގޭ ތެރެއަށް ވަނެވެ. އަދި އުސްމާން އަށް ގޮވަން ފެއްޓިއެވެ.\nއެގޭގައި ތިން ކޮޓަރި ހުރި އިރު ފަހަރަކު ކޮޓަރިއަކަށް ވަދެ ޔޫސުފް އުސްމާން އަށް ގޮވަމުން ދިޔައިރު މުދިންބެ ދިޔައީ އަނގައިން ހެޔޮ އެއްޗެހި ކިޔަމުންނެވެ. އެފަދައިން ފަހަރަކު ކޮޓަރިއަކަށް ވަދެ އުސްމާން އަށް ގޮވަމުން ދަނިކޮށް ޔޫސުފް ގެ ނަޒަރު ކުއްލިއަކަށް ހުއްޓުނީ ބަދިގޭގެ މޭޒުމަތީގައި ބަހައްޓާފައި ހުރި އެއްޗަކަށެވެ. ބޮކި ނިވާލާފައި ހުރުމުން އެއީ ކޮން އެއްޗެއްކަން ސީދާ ނޭނގުނު ނަމަވެސް، މޭޒުމަތިން ކޮންމެވެސް ދިޔާ އެއްޗެހިތަކެއް ތަޅުންގަނޑަށް އެޅެމުން ދިޔަކަން ޔޫސުފް އަށް އެނގުނެވެ.\nބަދިގެއާއި ހަމައަށް ގޮސް، ބޮކި ދިއްލާ މޭޒުމައްޗަށް ބަލާލިއެވެ. އެވަގުތު މުދިންބެއަށް ވެސް ބިރުން ހަޅޭލަވައި ގަނެވުނެވެ. އަދި ޔޫސުފްގެ ބޮލަށް އެނބުރުން އެރިއެވެ.\nއުސްމާނުގެ ބަދިގޭ މޭޒުމަތީގައި ބާއްވާފައި އޮތީ... ކަނދުރާއާއި ވަކި ކޮށްލާފައި އޮތް، އުސްމާނުގެ ބޮލެވެ. ލޭތައް ތަޅުންގަނޑަށް އެއިރުވެސް އެޅެމުން ދިޔައެވެ.\n(12 ވަނަ ބައި މާދަމާ.. އިން-ޝާ ﷲ)\nކަމަނަ (13 ވަނަ ބައި)\nކަމަނަ (12 ވަނަ ބައި)\nކަމަނަ (ނުވަ ވަނަ ބައި)\nކަމަނަ (އަށްވަނަ ބައި)\n28 ޖެނުއަރީ 2018


Masthuvaa thakehchaa eku hayyaru kuri Principal suspend koffi | Mihaaru\nމާޅެންދޫ: ޑްރަގާއެކު ހައްޔަރުކުރި ޕްރިންސިޕަލް ވަނީ ދޫކޮށްލާފައި\nމަސްތުވާތަކެއްޗާއެކު ހައްޔަރުކުރި ޕްރިންސިޕަލް ސަސްޕެންޑުކޮށްފި\n21 ޖެނުއަރީ 2020 - 10:133comments\nމަސްތުވާތަކެއްޗާއެކު ހައްޔަރުކުރި ނ. މާޅެންދޫ ސްކޫލު ޕްރިންސިޕަލް ޔޫސުފް އާދަމް މިއަދު ސަސްޕެންޑުކޮށްފި އެވެ.\nއެޑިއުކޭޝަން މިނިސްޓްރީގެ ޕާމަނަންޓް ސެކްރެޓަރީ އަހުމަދު އަލީ ވިދާޅުވީ މާޅެންދޫ ސްކޫލުގެ ޕްރިންސިޕަލް މިއަދުން ފެށިގެން ސަސްޕެންޑުކޮށްފައިވާ ކަމަށެވެ. ނަމަވެސް ސަސްޕެންޑުކުރީ ކިހާ މުއްދަތަކަށް ކަމަށް އަދި ސާފެއްނުވެ އެވެ.\nފަސް ގްރާމްގެ މަސްތުވާތަކެއްޗާ އެކު، މިދިޔަ ހަފުތާގެ ހޯމަ ދުވަހު ހައްޔަރު ކުރި ޔޫސުފްގެ ބަންދަށް އެ އަތޮޅު ލަންދޫ ކޯޓުން ހަތް ދުވަސް ޖެހި އެވެ. އޭނާ ދޫކޮށްލީ، ބަންދުގެ މުއްދަތާ މެދު ގޮތެއް ނިންމަން ނ. ހެނބަދޫ ކޯޓަށް އިއްޔެ ގެންދިއުމުންނެވެ. ނަމަަވެސް ދޫކޮށްލި ސަބަބެއް ސާފެއް ނުވެ އެވެ.\nއެނގިފައިވާ ގޮތުގައި މަސްތުވާތަކެތި ފެނިފައިވަނީ ލޯންޗަކުން އޭނާ ރަށަށް ގެންދިޔަ ކޮތަޅެއްގެ ތެރެއިންނެވެ. މާޅެންދޫ ކައުންސިލްގެ މެމްބަރު މުހައްމަދު ޝާހް މޫސާ ކުރިން ވިދާޅުވި ގޮތުގައި، މަސްތުވާތަކެއްޗާ ގުޅުވައިގެން ޔޫސުފަށް މީގެ ކުރިން އެއްވެސް ތުހުމަތެއް ކޮށްފައެއް ނުވެ އެވެ. ކުއްލިއަކަށް އެފަދަ މައްސަލައެއްގައި ހައްޔަރުކުރުމުން ބޮޑު ހައިރާންކަމެއް ލިބުނު ކަމަށް ވެސް ވިދާޅުވި އެވެ.\nއިތުރު ލިޔުންތައް ޕޮލިސް ތައުލީމް އެޑިއުކޭޝަން މިނިސްޓްރީ މަސްތުވާތަކެތި\nކުދިންގެ އަހުލާގު ގޯހުން ގޯހަށް، ހައްލެއް ބޭނުން


އެކްސިޑެންޓުގައި އަނިޔާވި ކައްޕިގެ ހާލު ރަނގަޅު: އައިޖީއެމްއެޗް – Dhen.mv\nބިލަބޮންގް ސުކޫލުން4ދަރިވަރަކު ފައްސިވެއްޖެ\nއެކްސިޑެންޓުގައި އަނިޔާވި ކައްޕިގެ ހާލު ރަނގަޅު: އައިޖީއެމްއެޗް\nJanuary 5, 2020 - 9:59 am\nބ.ދަަރަވަންދޫ އިން ފުރައިގެންދިޔަ ޑިންގީއަކާއި އޭދަފުށީ ލޯންޗެއް ޖެހި ހިނގި އެކްސިޓެންޑްގައި ލޯންޗަކާއި ޑިންގީއެއް ޖެހިގެން ހިނގި ހާދިސާގައި އަނިޔާވި ލޯންޗު ކެޕްޓަންގެ ހާލު ރަނގަޅު ކަމަށް އައިޖީއެމްއެޗް ހޮސްޕިޓަލުން ބުނެފި އެވެ.\nމިދިޔަ ބުރާސްފަތި ދުވަހު ހިނގި އެ ހާދިސާގައި އަނިޔާވެފައި ވަނީ ލޯންޗު ދުއްވަން އިން މުހައްމަދު މުސްތަފާއަށެވެ. އެގޮތުން އޭނާގެ މޫނުމަތިން ބައެއް ވަރަށް ބޮޑަށް ކަފައިގެން ގޮސްފައިވާއިރު އަތާއި އިނގިއްޔެއް ވަނީ ބިނދިފަ އެވެ. އަދި ދުލުގެ ނާރަކަށް ވެސް ވަނީ ގެއްލުންވެފަ އެވެ. މުސްތަފާއަށް ފުރަތަމަ ބ. އަތޮޅުގައި ފަރުވާ ދިނުމަށް ފަހު ހާލު ސީރިޔަސްވެގެން މިދިޔަ ހުކުރު ދުވަހު ހަވީރު ވަނީ އައިޖީއެމްއެޗްއަށް ގެންގޮސްފަ އެވެ.\nއައިޖީއެމްއެޗްގެ އޮފިޝަލަކު ވިދާޅުވީ މުސްތަފާގެ ހާލު މިހާރު ރަނގަޅު ކަމަށާއި މިހާރު އޭނާ އޮތީ ވޯޑުގައި ކަމަށް އޮފިޝަލް ވިދާޅުވި އެވެ. މިހާރު މުސްތަފާ ހޮސްޕިޓަލުގައި ބާއްވާފައި އޮތީ މޫނުގެ ސާޖަރީއެއް ހެދުމަށް ކަމަށް ވެސް އޮފިޝަލް ވިދާޅުވި އެވެ.\nއެ ހާދިސާގައި ލޯންޗުގައި ހުރި ބިދޭސީ މީހާއަށް ވެސް އެކިވަރުގެ އަނިޔާ ލިބުނެވެ. އަދި ޑިންގީގައި ތިބި ތިން މީހުންގެ ތެރެއިން ދެ މީހަކަށް ވެސް އަނިޔާވި ނަަމަވެސް އެއިން އެއްވެސް މީހެއްގެ ހާލު ސީރިޔަސްއެއް ނޫނެވެ.\nއެ ހާދިސާގައި ގެއްލުނު ބ. އޭދަފުށީ މުޝްތަރީގެ، އުމުރުން 41 އަހަރުގެ ނަސްރުﷲ އަބްދުﷲ އަދިވެސް ފެނިފައެއް ނުވެއެވެ. އޭނާގެ ހޯދުމުގެ މަސައްކަތް ހުއްޓާނުލާ ފުލުހުންނާއި ސިފައިން ކުރަމުންދާއިރު އޭނާ ހޯދުމަށް ސިފައިން ވަނީ ލިބެންހުރި ހުރިހާ ވަސީލަތްތަށް ބޭނުންކޮށްގެން ބޮޑު އޮޕަރޭޝަނެއްވެސް ފަށާފަ އެވެ.


Women's World Cup ge Gadha 16 ah France Dhathuru Koffi\nވިމެންސް ވަރލްޑް ކަޕްގެ ގަދަ 16 އަށް ފްރާންސް ދަތުރުކޮށްފި\n3 މަސް,3ހަފްތާ,6ދުވަސް, 19 ގަޑި, 54 މިނެޓް, 59 ސިކުންތު ކުރިން 1230އަހްމަދު މިޒްޔާލް\nފްރާންސް މޮޅުވި ލަނޑު ކާމިޔާބުކޮށްދިން ވެންޑީ ރެނާޑް\nވިމެންސް ވަރލްޑް ކަޕްގެ ގްރޫޕް އޭގެ އެއްވަނަ ޓީމުގެ ގޮތުގައި ފްރާންސް ޓީމް މުބާރާތުގެ ގަދަ 16 އިން ޖާގަ ހޯދައިފިއެވެ.\nމުބާރާތުގެ ގްރޫޕް އޭގެ އެއްވަނަ ޓީމުގެ ގޮތުގައި ގަދަ 16 ގެ ޖާގައެއް ފްރާންސް ޓީމް ކަށަވަރު ކުރީ ނައިޖީރިއާއާ ދެކޮޅަށް ކުޅުނު މެޗު ހަނި ގޮތަކަށް ކާމިޔާބުކޮށްގެންނެވެ. މެޗުގެ 79 ވަނަ މިނެޓުގައި ލިބުނު ޕެނަލްޓީއަކުން ވެންޑީ ރެނާޑް ޖަހައިދިން ލަނޑާއެކު ފްރާންސުން އެ މެޗު ކާމިޔާބުކުރީ 1-0 ގެ ނަތީޖާއަކުންނެވެ.\nޕެނަލްޓީ ޖެހުމަށްޓަކައި ރެނާޑްއަށް ވަނީ ދެ ފުރުސަތު ލިބިފައެވެ. އެގޮތުން ފުރަތަމަ ޖެހި ޕެނަލްޓީ ގޯލުގެ އަރިމަތީ ދަނޑިއަށް އަމާޒުވިއިރު، ނައިޖީރިއާގެ ކީޕަރު މާ އަވަހަށް ރޮނގުން ބޭރަށް ނުކުތް ކަމަށް ނިންމާ އަލުން ޕެނަލްޓީ ޖެހުމުގެ ފުރުސަތު ރެފްރީ ވަނީ ދީފައެވެ. ދެވަނަ ފަހަރަށް ލިބުނު ފުރުސަތުގައި ރެނާޑް ވަނީ ގޯލުގެ މަތީ ކަނަށް ބޯޅަ ވައްދާލައިގެން އެ މެޗުން ފްރާންސް މޮޅު ކޮށްދީފައެވެ.\nގްރޫޕް ސްޓޭޖުގައި ކުޅުނު ތިން މެޗު ވެސް ކާމިޔާބުކޮށްގެން ގަދަ 16 އަށް ފްރާންސް ދަތުރުކުރިއިރު، ތިން ޕޮއިންޓާއެކު ތާވަލުގެ ތިންވަނައިގައި އޮތް ނައިޖީރިއާއަށް އަދިވެސް ގަދަ 16 އަށް ދަތުރު ކުރުމުގެ ފުރުސަތު އެބައޮތެވެ.\nއެގޮތުން މުބާރާތުގެ ހަ ގްރޫޕްގެ ހުރިހާ މެޗުތައް ނިމުމުން ތާވަލުގެ ތިންވަނަ ލިބޭ ޓީމުތަކުގެ ތެރެއިން އެންމެ ގިނައިން ޕޮއިންޓް ހޯދާފައިވާ ހަތަރު ޓީމަށް ގަދަ 16 އަށް ދަތުރު ކުރުމުގެ ފުރުސަތު ލިބިގެންދާނެއެވެ.\nމިއަހަރުގެ މުބާރާތުގައި މިހާތަނަށް ގަދަ 16 އިން ޖާގަ ކަށަވަރު ވެފައިވާ ޓީމުތަކަކީ ފްރާންސް، ނޯވޭ، ޖަރމަނީ، ސްޕެއިން، އިޓަލީ، އިންގްލެންޑް، ޖަޕާން، ނެދަލެންޑްސް، ކެނެޑާ އަދި ސްވިޑަންގެ އިތުރުން އެންމެ ފަހުގެ ޗެމްޕިއަންސް ޔޫއެސްއޭއެވެ.\nވިމެންސް ވަރލްޑް ކަޕް ފްރާންސް


Jehi Jehigen3Vana Match Ah Victory In Haazireh Nuvi - Vaguthu\nކޮވިޑް-19: އަތޮޅުތެރެ ނުރައްކަލުގައި އޮވެ ޖުލައި ނިމުމަކަށް - 21 ގަޑިއިރު ކުރިން\nޖެހިޖެހިގެން ތިންވަނަ މެޗަށް ވިކްޓްރީން ހާޒިރެއް ނުވި\n1 އަހަރު ކުރިން ( އޮކްޓޯބަރ 26, 2019 )\nދިވެހި ޕްރިމިއާ ލީގްގައި، މިއަދު ފ. ނިލަންދޫ ސްޕޯޓްސް ކުލަބާ ދެކޮޅަށް ކުޅެން އޮތް މެޗަށްވެސް ވިކްޓަރީގެ ޓީމު ހަމަ ނުވެ، ޖެހިޖެހިގެން ތިން މެޗު ނުކުޅެ އެ ކްލަބުން ދޫކޮށްލައިފި އެވެ.\nވޯލްޑް ކަޕް ކޮލިފިކޭޝަނަށް ދިވެހި ލީގު މެދުކަނޑާލުމަށް ފަހު، އަލުން ފަށައިގެން ކުޅުނު އެއްވެސް މެޗަކަށް ވިކްޓަރީގެ ޓީމު ހަމަ ކުރެވިފައިނުވާއިރު މިއަދު ހަވީރު ނިލަންދޫއާ ދެކޮޅަށް ކުޅެން އޮތް މެޗަށްވެސް ވިކްޓްރީ އަށް ހަމަކުރެވުނީ 10 ކުޅުންތެރިންނެވެ.\nލީގުގައި އެންމެ ފަހުން ކުޅެން އޮތް ދެ މެޗަށްވެސް ވިކްޓްރީގެ ޓީމު ހާޒިރުނުވުމުން އެފްއޭއެމް އިން ވަނީ އެ ކްލަބަށް މި ސީޒަނުގައި ދެވަނަ ފަހަރަށް އަދަބުދީފަ އެވެ. އެފްއޭއެމުން އެކަމާއި ގުޅޭގޮތުން ނެރުނު ބަޔާނެއްގައި ބުނެފައިވަނީ މެޗުތަކަށް ވިކްޓްރީ ހާޒިރުނުވުމުގެ ކުށް އެ ކްލަބުން ތަކުރާރު ކުރުމުން ދިވެހި ލީގުގެ ގަވާއިދުގެ 11.4 ވަނަ މާއްދާ އަށް ރިއާޔަތްކޮށް، އެފްއޭއެމްގެ ޑިސިޕްލިނަރީ ކޯޑުގެ 32 ވަނަ މާއްދާގެ ދަށުން، ކުށް ތަކުރާރުކުރުމުން ކުށްކުރާ ފަރާތަށް ދީފައިވާ އަދަބުގެ 50 އިންސައްތަ އިތުރުވާ ގޮތުގެމަތިން ވިކްޓްރީ ޖޫރިމަނާކޮށްފައިވާ ކަމަށެވެ.\nއެފްއޭއެމުން ވަނީ މީގެ އެއްމަސްދުވަހުގެ ކުރިން ދިވެހި ލީގުގައި ގްރީން ސްޓްރީޓާއި ދެކޮޅަށް ކުޅެން އޮތް މެޗަށް ވިކްޓްރީ ހާޒިރުނުވުމުގެ ސަބަބުން އެ ކުލަބް 40،000 ރުފިޔާއިން ޖޫރިމަނާކޮށްފައެވެ.\nވޯލްޑް ކަޕް ކޮލިފިކޭޝަންގައި ސީރިއާ އާއި ދެކޮޅަށް ކުޅުނު މެޗައްފަހުން އަލުން ލީގު ފެށިފަހުން ވިކްޓްރީން ދޫކޮށްލީ މިމަހުގެ 15 ވަނަ ދުވަހު ފޯކައިދޫ ފުޓްބޯޅަ ޓީމާއި ދެކޮޅަށް ކުޅެން ހަމަޖެހިފައި އޮތް މެޗާއި 20 ވަނަ ދުވަހު ޔުނައިޓެޑް ވިކްޓްރީއާއި ދެކޮޅަށް ކުޅެން ހަމަޖެހިފައި އޮތް މެޗުގެ އިތުރުން މިއަދުގެ މެޗެވެ.\nރާއްޖޭގެ ފުޓްބޯޅަ ތާރީހުގަައި އެންމެ ކާމިޔާބު އެއް ޓީމުގެ ގޮތުގައި މަޝްހޫރުވެފައިވާ ވިކްޓްރީ މިވަގުތު އޮތީ ވަރަށް ދެރަ ހާލަތެއްގަ އެވެ. ލީގުގައި މިހާތަނަށް ކުޅުނު ހުރިހާ މެޗަކުންވެސް ބަލިވެ ތާވަލުގެ ފުލުގައި އެޓީމު އޮތްއިރު ކުރިއަށްހުރި މެޗުތަކަށްވެސް އެޓީމު ހާޒިރުވާނެކަމުގެ އެއްވެސް ޔަގީންކަމެއް ނެތެވެ.\nރާއްޖޭގެ ލީގު ހަތަރު ޒޯނަކަށް، ފުޓުބޯޅަ އިންގިލާބީ ބޮޑު ބަދަލަކަށް\nއޮކްޓޯބަރ 26, 2019 20:44\nތި ޓީމު ދެން ލީގުން ބޭރުކޮށްފަ ރެލިގޭޓް ކުރަން ވެއްޖެނު.\nއޮކްޓޯބަރ 27, 2019 10:43\nތި ވިކްޓްރީ ތިޔައީ ރާއްޖޭގެ ފޫޓްބޯޅައަށް ހުތުރު އަރުވަން އުޅޭ ބައެއް.. ޓީމެއް ހިންގާނެ ފެންވަރު ނެތި މެނޭޖްމެންޓުންވެސް އެފްއޭއެމްއަށް ބިރުދައްކައިގެން ކަންކަން ކުރަން އުޅެނީ...


India Covid Haalathu: 'Mamma Maruvikan Bappa Ah Adhives Neynge' - Vaguthu\nއިންޑިއާ ކޮވިޑް ހާލަތު: 'މަންމަ މަރުވިކަން ބައްޕައަށް އަދިވެސް ނޭނގޭ'\nއިންޑިއާއަށް ނިސްބަތްވާ އުމުރުން 23 އަހަރުގެ ޒުވާނެއް ކަމަށްވާ އުމަރު ފާރޫގް ވަނީ ކޮވިޑް-19ގެ ސަބަބުން އޭނާގެ ހަޔާތް މުޅިން އެއްކޮށް ބަދަލުވެފައިވާ ގޮތް މީސް މީޑިއާގައި ހިއްސާ ކޮށްފައެވެ. އެ ބަލީގައި މަންމަ މަރުވެގެން ދިޔައިރު، ބައްޕައަށް އެކަމެއް ނޭނގެއެވެ.\nއޭނާ ބުނި ގޮތުގައި އޭނާގެ މަންމަ އާއި ބައްޕައަށް ކޮވިޑް-19 ޖެހިފައިވަނީ މިދިޔަ މަހުގެ 20 ވަނަ ދުވަހުއެވެ. އޭރު މަންމަގެ އުމުރުން 53 އަހަރެވެ. ބައްޕައަށް 63 އަހަރެވެ. މީގެ އިތުރުން އޭނާ 28 އަހަރުގެ ބޭބެއަށް ވެސް ބަލި ޖެހިފައިވާ ކަމަށް އޭނާ ބުނެފައި ވެއެވެ.\nމަންމައަށް ބަލި ޖެހުނުތާ ހަ ދުވަސް ފަހުން މަންމަ މަރުވެފައިވަނީ އޭނާގެ އަތް މައްޗަށެވެ. އެއިރު އޭނާގެ ބައްޕައަށް ފަރުވާ ދިނުމަށް ވަނީ ހޮސްޕިޓަލެއްގެ އައިސީޔޫގައި އެނދުމަތި ކޮށްފައެވެ.\n"އަޅުގަނޑުގެ އާއިލާ ކޮވިޑަށް ފައްސިވުމާއި އެކީ ބައްޕަ ރުއީ. އަޅުގަނޑުމެންގެ ހާލަތު ވަނީ ވަރަށް ގޮސްވެފައި. ބައްޕަ އެންމެ ވިސްނީ މަންމަ އާއި މެދު" އުމަރު ބުނެފައި ވެއެވެ\nއޭނާ ބުނީ، މަންމަ މަރުވިއިރު، ސިއްހީ އެއްވެސް ކަހަލަ މައްސަލައެއް ނެތް ކަމަށެވެ.\n"އަޅުގަނޑު ފައްސިވިތާ ދެ ދުވަސް ފަހުން މަންމަ އަށް ނޭވާލާން އުނދަގޫވީ. މީގެ ކުރިން އެއްވެސް ސިއްހީ މައްސަލައެއް ނެތް މަންމަގެ. ދެން ރަހުމަތްތެރި ޑޮކްޓަރަކަށް ގުޅައިގެން ހޮސްޕިޓަލުގައި މަންމަ އެނދުމަތި ކުރީ" އުމަރު ބުންޏެވެ.\nއުމަރު ބުނީ، މަންމަ ގޮވައިގެން ހޮސްޕިޓަލަށް ދިއުމުން އޭނާގެ ހިތަށް އިތުރަށް އުނދަގޫވީ ކަމަށެވެ. އެއީ ހޮސްޕިޓަލުގެ ހާލަތު ބަލާފައި ކަމަށް އޭނާ ބުންޏެވެ. އޭރު މަންމަ އޮކްސިޖަން އާއި ގުޅުމަށް އެދުނު ނަމަވެސް ވަކި ތަރުތީބަކުން އެކަން ދިޔައިރު 30 ވަރަކަށް މިނެޓު ވެފައިވާ ކަމަށް އޭނާ ބުންޏެވެ.\nއޭގެ ފަހުން އެކްސްރޭ އާއި ޓެސްޓްތައް ހެދުމަށްފަހު މަންމަ ނިއުމޯނިއާ ޖެހިފައިވާ ކަމަށް ބުނެ ވޯޑަށް ބަދަލު ކުރި ކަމަށާއި އޭގެ ގަޑިއިރެއް ފަހުން ވެސް ނަރުހަކު ނައިސް މަޑުކުރަން ޖެހުނު ކަމަށް އޭނާ ބުނެފައި ވެއެވެ.\nއޭނާ ބުނި ގޮތުގައި މަންމަ މަރުވެފައިވަނީ އެމީހުން ޖެހި އިންޖެކްޝަނެއްގެ ސަބަބުންނެވެ. އެގޮތުން އިންޖެކްޝަން ޖެހިތާ ދުވަސްކޮޅެއް ފަހުން މަންމަ ހަމައިގައި ނުހުންނަ ކަމަށާއި ބޭކާރު ވާހަކަ ދައްކާ ކަމަށް އޭނާ ބުންޏެވެ. އެކަމާއި ގުޅިގެން ޑޮކްޓަރު ބުނީ، އެއީ އޮކްސިޖަން ލެވެލް ދަށްވެގެން ހިނގި ކަމެއް ކަމަށް އޭނާ ބުންޏެވެ.\nމަންމަ މަރުވި ވޯޑުން ކޮންމެ ދުވަހަކު ގޮތަކަށް ތިން މީހަކު މަރުވި ކަމަށް އޭނާ ވަނީ ބުނެފައެވެ.\nކޮވިޑް ޖެހިގެން މިއަދު ހަތަރު ވަނަ މީހަކު ނިޔާވެއްޖެ


Ibuge rashun Raees yamin ah maruhaba dhahnavan ethah baeh | Mihaaru\nއިބޫގެ ރަށުން ރައީސަށް މަރުހަބާ ދަންނަވަން އެތައް ބައެއް\nރައީސް ޔާމީން ހިންނަވަރަށް ވަޑައިގަތުމުން މަރުހަބާ ދެއްނެވުން-- ފޮޓޯ: ރައީސް އޮފީސް\n31 އޯގަސްޓް 2018 - 23:58\nމި އަހަރުގެ ރިޔާސީ އިންތިޚާބުގައި ރައީސް އަބްދުﷲ ޔާމީނާ ވާދަކުރައްވާ އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ)ގެ އުފަން ރަށް، ޅ. ހިންނަވަރަށް ރައީސް ޔާމީން މިރޭ ވަޑައިގަތުމުން އެ ރަށުން އެ މަނިކުފާނަށް ވަރަށް ހޫނު މަރުހަބާއެއް ދަންނަވައިފި އެވެ.\nސަރުކާރުން ހިންގާފައިވާ ބައެއް މަޝްރޫތައް އިފްތިތާހު ކުރެއްވުމަށް އެ އަތޮޅަށް މިއަދު ފެއްޓެވި ދަތުރުފުޅުގައި ރައީސް ޔާމީން މިރޭ 8:30 ހާއިރު ހިންނަވަރަށް ވަޑައިގަތް އިރު މުޅި ބަނދަރު ސަރަހައްދު އޮތީ ފިޔާތޮށި ކުލައިން ޒީނަތްތެރި ކޮށްފަ އެވެ. އެ މަނިކުފާނާ ސަލާމް ކުރެއްވުމަށް އެތައް ސަތޭކަ ބަޔަކު ނުކުމެ ތިއްބެވެ. އެކި އުމުރުފުރައިގެ ދެ ޖިންސުގެ މީހުނާ ސަލާމް ކުރެއްވުމަށް ރައީސް 15 ވަރަކަށް މިނެޓް ހޭދަ ކުރެއްވި އެވެ.\nރައްޔިތުންނާ ސަލާމް ކުރެއްވުމަށް ފަހު ރައީސް ޔާމީން ވަނީ އެރަށު ބަނދަރު ސަރަހައްދުގައި ހުންނަވައި އެ މަނިކުފާނަށް ކެމްޕެއިން ކުރެއްވުމަށް އެ ރަށުގައި އިސްކޮށް އުޅުއްވާ ބޭފުޅުންނާ ބައްދަލު ކުރައްވާފަ އެވެ. އާންމު ޖަލްސާއެއް އެ ރަށުގައި ނުބާއްވަ އެވެ. ރައީސް ޔާމީން އެރަށުން ފުރާވަޑައިގެންނެވީ ދެ ގަޑިއިރެއްހާ އިރު މަޑުކުރައްވާފަ އެވެ.\nރައީސް ޔާމީން ހިންނަވަރަށް ވަޑައިގެން ރައްޔިތުންނާ ބައްދަލުކުރެއްވުން-- ފޮޓޯ: ރައީސް އޮފީސް\nރައީސްގެ އަރިހުގައި އެރަށަށް މިރޭ ވަޑައިގެންނެވި ދައުލަތުގެ އިސް ބޭފުޅުންގެ ތެރޭގައި ހިންނަވަރަށް އުފަން، ހެލްތު މިނިސްޓަރު އަބްދުﷲ ނާޒިމް އިބްރާހީމް ހިމެނިވަޑައިގަންނަވަ އެވެ.\nރައީސް ޔާމީން މިއަދު ޅ. ނައިފަރަށް ވަޑައިގެން އެރަށު ހޮސްޕިޓަލުގެ އާއިމާރާތް ހުޅުއްވައި ދެއްވާފައިވެ އެވެ. އެރަށުން ރައީސް ޔާމީނަށް ހޫނު މަރުހަބާއެއް ދެއްނެވި އެވެ. އަދި މާދަމާ އެއަތޮޅު ކުރެންދޫއަށް ވަޑައިގެން މަޝްރޫއެއް އިފްތިތާހު ކޮށްދެއްވުމަށް ވަނީ ނިންމަވާފަ އެވެ.\nRaees Yameen vadaigathumun naifarah bodu "Eid" eh\nނައިފަރުން ހޫނު މަރުހަބާއެއް ދެއްނެވުން--\nރިޔާސީ ކެންޑިޑޭޓްކަން ލިބިވަޑައިގެންފަހުން އިބޫ އަދި ރަށަށް ވަޑައިނުގަންނަވަ އެވެ. ނަމަވެސް އިބޫގެ ރަނިން މޭޓް ފައިސަލް ނަސީމް ވަނީ ހިންނަވަރަށް ވަޑައިގެން ކެމްޕެއިން ކުރައްވާފަ އެވެ. ފައިސަލަށް އެރަށުން ހޫނު މަރުހަބާއެއް ދެއްނެވި އެވެ.\nހިންނަވަރު ދާއިރާގެ މެމްބަރުކަން އިބޫ ކުރައްވާތާ 25 އަހަރު ވެފައިވާއިރު، އޭނާ އަކީ އެ ރަށުގެ ވަރަށް ގިނަ ބައެއްގެ ތާއީދު ހޯއްދަވާފައިވާ ބޭފުޅެކެވެ.\nރައީސް އިބްރާހިމް މުހައްމަދު ސޯލިހް ޅ. ހިންނަވަރު ރައީސް އަބްދުﷲ ޔާމީން ނައިބު ރައީސް ފައިސަލް ނަސީމް\n46 ކޮމެންޓް, 767 ރިއެކްޝަންސް\nއިބޫ ރެކޯޑަކާއި ދިމާލަށް. ޜަށެއްގެ މީހަކު ރައީސް ކަމަށް ހޮވާ ފުރަތަމަފހަރު.\nލައިކް ތައްބަލާލަބަލަ. ދެން ކަޑަވޭ އަމިއްލަޔައް.. ތާއީދު އޮތީ ކާކައްކން އެގޭނެ.މަޖުބޫރުން ތާއީދެއް ނުލިބޭނެ.\nއިބޫއަށް އަމިއްލަރަށުން ތާއީދު ނެތްނަމަ5އަހަރުގެ5ދަވްރަށް އަމިއްލަ ރަށުން އިބޫ އިންތިޚާބު ވާނެ ގޮތަކީ ކޮބާތޯ ؟ ނިކަން ހަމަޖެހޭ ވާހަކަ ދައްކަވަންވީ ނޫންތޯ ؟\nއިބޫ ރަށުން ނިކުތް މީހުންނަކީ ރައީސް ޔާމީނަށް މަރުހަބާ ދަންނަވަން ނިކުން މީހުން . އެއީ ޕީ.ޕީ.އެމް ގެ ރިޔާސީ ކެނޑިޑޭޓަށް މަރުހަބާ ކިޔަން ނިކުތް ބައެއް ނޫން އިނގޭތޯ ؟\nޔާމީނުގެ މާލެއިން ބޮޑުތަނުން ތާއީދުއޮތީ އިބޫއަށް.\nމަރުހަބާ އާއި ދިދަ ފައްޗަކުން އަސްލު މަންޒަރު ނުފެނޭ. ބޭނުންވަނީ ޔާމީން ހޮވަން. ނަމަވެސް ދިދަ ފަތިގިނަވުމަކުން ވޯޓް ގިނައެއްނުވާނެ.\nހިންނަވަރަކީ 4500+ އާބާދީއެއް ތިފެނަނީ 100 މީހުން ހަމަނުވާ ތާއީދެއް....\nހާދަ ދެރައޭ އަމިއްލަ ރަށުން ތާއީދު ނެތުމުން\nއިބޫގެ ރަށުން އޭނާއަށް ތާއީދު ނެތީ 23 އަހަރު ގޮނޑީގައި އިންއިރު ރަށަށް އެއްވެސް ކަހަލަ ތަރައްޤީއެއް ތިމާ އިސްނަގައިގެން ގެނެސްނުދެވުނީމަ، އެއީ އަމިއްލަ މީހުންގެ ވެރިކަމުގެ3އަހަރުގައިވެސް އެއްވެސް ކަމެއް ނުކޮށްދިނީމަ\nމިތަނުގައި ހިންނަވަރުން އެފެނުނީ އެހެން ރަށްރަށުން ގެންދިޔަ މީހުންނޭ ކިޔާ މީހުން ކިތަންމެ އުދަގޫ ވިޔަސް އެބަޖެހޭ އެންމެ ފަހުން ބޭއްވުނު ކައުންސިލް އިންތިހާބުގެ ނަތީޖާ ބަލަންޖެހޭ، ހިންނަވަރުގެ ވޯޓް ލުމުގެ ހައްްގު ލިބިފައިވާ މެޖޯރިޓީ މީހުން ވޯޓް ދިިނީ ޕީޕީއެމްއަށް، ނަތީޖާ ސީޓްތައް އެހެރީ އިލެކްޝަން ކޮމިޝަން ވެބްސައިޓްގައި ފެންނަން.\nނަތިޖާ ޝީޓްތައް ބަލާ ނަމަ ޔާމިން މިހާރުވެސް އެހުރީ ބަލިވެފައެވެ. ޢެންމެ ފަހުން ބޭއްވުނު ލޯކަލް ކައުންސިލް އިންތިހާބުގެ މުޅި ރާއްޖޭގެ ޝީޓްތައް އެއްކުރައްވާށެވެ


Bank of Ceylon in housing loan eh tha'arafkoffi | Mihaaru\nބޭންކް އޮފް ސިލޯންގެ ހައުސިން ލޯނު ގަވަރުނަރު އަޒީމާ އާދަމް މިރޭ އިފްތިތާހުކޮށްދެއްވަނީ. ފޮޓޯ: ބްލަކް\n07 ޖުލައި 2017 - 23:319comments\nގެދޮރު ގަތުމަށާއި އިމާރާތްކުރަން ބޭނުންވާ ފަރާތްތަކަށް ބޭނުންވާ ލޯނު އިފްތިތާހުކުރުން އޮތީ މިހާރު ދަރުބާރުގޭގައި ކުރިއަށް ގެންދާ ފައިނޭންޝަލް އެކްސްޕޯގަ އެވެ. ބީއޯސީގެ ހައުސިން ލޯނު އިފްތިތާހު ކޮށްދެއްވީ އެމްއެމްއޭގެ ގަވަރުނަރު އަޒީމާ އާދަމް އެވެ.\nބިއޯސީގެ އިސް އޮފިޝަލަކު މިރޭ ވިދާޅުވީ، އެޕާޓްމެންޓް ގަންނަ ފަރާތްތަކަށާއި ރިއަލް އެސްޓޭޓް ވިޔަފާރިކުރާ ކުންފުނިތަކަށް ވެސް އެ ބޭންކުގެ ހައުސިން ލޯނު ލިބޭނެ ކަމަށެވެ. އެގޮތުން 11 ޕަސެންޓާއި 12 ޕަސެންޓާ ދެމެދުގެ އިންޓަރެސްޓް ރޭޓެއްގައި ދޫކުރާ ލޯނުން އެޕާޓްމެންޓް ގަންނަ ނަމަ ފަސް މިލިއަން ރުފިޔާއާ ހަމައަށް ދޫކުރެ އެވެ. އަދި ގެދޮރު އިމާރާތްކޮށްގެން ވިއްކާ ނަމަ ގިނަވެގެން ދޫކުރާނީ 20 މިލިއަން ރުފިޔާ ކަމަށް ވެސް އޮފިޝަލް ވިދާޅުވި އެވެ.\nބީއޯސީގެ ހައުސިން ލޯނު ދޫކުރަނީ ދެ އަހަރުގެ ގްރޭސް ޕީރިއަޑާ އެކު ގިނަވެގެން 15 އަހަރުގެ މުއްދަތަކަށެވެ. އެގޮތުން އުމުރުން 18 އަހަރާއި 55 އަހަރާ ދެމެދުގެ ކޮންމެ ދިވެއްސަކަށް ވެސް ހައުސިން ލޯނު ލިބޭނެ ކަމަށް ބީއޯސީން ބުންޏެވެ.\nއިތުރު ލިޔުންތައް ބޯހިޔާވަހިކަން ބޭންކް އޮފް ސިލޯން ބޭންކިން އަޒީމާ އާދަމް މޯލްޑިވްސް ފައިނޭންޝަލް އެކްސްޕޯ 2017


Covid ge balimadukamugai UN ge muhinmu kan ihusaasvey: Shahid\nޖެޓްސްކީގައި ގެއްލުނު ދެ މީހުން އޮޔާދަނިކޮށް ފެނިއްޖެ\nމިނިސްޓަރު އަބްދުﷲ ޝާހިދު-- ފޮޓޯ: ފޮރިން މިނިސްޓްރީ\nކޮވިޑްގެ ބަލިމަޑުކަމުގައި އދ. ގެ މުހިއްމުކަން އިހުސާސްވޭ: ޝާހިދު\n24 އޮކްޓޯބަރ 2020 - 20:39:53\nކޮވިޑް-19 ބަލިމަޑުކަމުގެ ސަބަބުން ދުނިޔެއަށް ބަލިމަޑުކަމެއް ކުރިމަތިވެފައިވާ ދަނޑުވަޅުގައި އ.ދ. ގެ މުހިންމުކަން އިތުރަށް އިހްސާސްވާ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nމިނިސްޓަރު އެގޮތަށް ވިދާޅުވެފައި ވަނީ އ.ދ. ގެ 75 ވަނަ އަހަރީ ދުވަހާއި ގުޅުވައިގެން ދެއްވި މެސެޖުގަ އެވެ.\nމިނިސްޓަރު ވިދާޅުވީ ރާއްޖެއަކީ އަބަދުވެސް އ.ދ. ގެ ޗާޓަރުގައިވާ އަސާސްތައް ދެމެހެއްޓުމަށް ގޮވާލާ، ބައިނަލްއަގުވާމީ ސުލްހަޔާއި، އިގްތިސޯދީ ކުރިއެރުމަށާއި ދެމެހެއްޓެނިވި ތަރައްގީއަށް ގޮވާލާ ގައުމެއް ކަމަށާއި އެގޮތުން 1965 ވަނަ އަހަރު އ.ދ. ގެ މެމްބަރުކަން ދިވެހިރާއްޖެއަށް ލިބުމާއެކު، އޭގެ 55 އަހަރުފަހުން، މިއަދުވެސް ދިވެހިރާއްޖެ ދެމިއޮތީ، އ.ދ. ގެ ތެދުވެރި އަދި އިހްލާސްތެރި ބައިވެރިއެއްގެ ގޮތުގައި ކަމަށެވެ.\nއޭގެ އިތުރުން މިނިސްޓަރު ވިދާޅުވީ ރާއްޖެއަކީ ނިސްބަތުން ކިތައްމެ ކުޑަ ގައުމެއްކަމުގައި ވިޔަސް، އ.ދ. ގައި ދިވެހިރާއްޖެއިން ދައްކުވައިދެނީ، ބައިނަލްއަގްވާމީ ފެންވަރެއްގައި އެހެނިހެން ގައުމުތަކާއި އެއްހަމައަކަށް ފައިތިލަ ސާބިތުކޮށްގެން ކުރިއަށް ދެވިދާނެކަން ކަމަށެވެ. މިހާތަނަށް އ.ދ. ގައި ރާއްޖެއިން ހާސިލްކޮށްފައިވާ ކަންތައްތަކަކީ، ކުޑަ ގައުމުތަކަކީ އ.ދ. ގެ މުހިންމު ބައިވެރިންތަކެއްކަން ދައްކުވައިދިނުމުގެ އިތުރުން، 21 ވަނަ ގަރުނުގައި ތައާރަފުވެގެން އަންނަ އާ ގޮންޖެހުންތަކަށް ހައްލު ހޯދުމުގެ އިސް މޭސްތިރިއެއްގެ ދައުރު އަދާކުރެވިދާނެ ކަމުގެ ހެއްކެއް ކަމަށް މިނިސްޓަރު ވިދާޅުވެ އެވެ.\n"މިއަދާ ހަމައަށް، 75 އަހަރު ވަންދެން އ.ދ. ދެމިއޮތީ ބަވަނަވުމާއި މަލްޓިލެޓްރަލިޒްމް އަށް މަގުއަލިކޮށް، އެއްގަލަކަށް އަރުވައިދޭ އަލިގަދަ ދަންމަރަކަށް. މިއަދު ދުނިޔެއަށް ކުރިމަތިވެފައިވާ ގޮންޖެހުންތަކަށް އަޅުގަނޑުމެން ކުރިމަތިލަމުންދާއިރު، އ.ދ. ގެ ހަގީގީ ރޫހުގައި ތިބެ، ފަހި މުސްތަގްބަލަކަށް ކުރިއަށް ދިޔުމަށްޓަކައި އަޅުގަނޑުމެންގެ ޔަގީންކަން މި ޖަމުއިއްޔާގައި އެބައޮތް،"\nމިނިސްޓަރު ވިދާޅުވީ ބައިނަލްއަގްވާމީ ގިނަ ގޮންޖެހުންތަކެއް ހުއްޓަސް، އެންމެން ގުޅުވައިދީ، އެކަކު އަނެކަކަށް އިހްތިރާމާއި ގަދަރާއެކު އެންމެން އެދޭ މުސްތަގްބަލަށް ވާސިލްވުމަށް އ.ދ. އިން މަސައްކަތްކުރާ ކަމަށެވެ.\nފޮށިގެން ހައްޔަރުކުރީ ބަރަހަނާކޮށް މިސްކިތައް ވަތް މީހާ\nކޮވިޑް-19: މިއަދު ޕޮޒިވްވި އަދަދު 55 ގައި\nޕާޓީއަކަށް ދަނިކޮށް ވަރުން އެކްސިޑެންޓްވެއްޖެ\nހޯރަފުށި އިސް މެޖިސްޓްރޭޓްގެ ސުލޫކީ މައްސަލައެއް ބަލަނީ


ވެކްސިން ފުރިހަމަ ކުރާ ގައުމުތަކުގެ ލިސްޓުގެ 40 ވަނައިގައި ރާއްޖެ\nވެކްސިން ފުރިހަމަ ކުރަމުން އަންނަ ގައުމުތަކުގެ ލިސްޓުގައި ދިވެހިރާއްޖެ އޮތީ 69.34 އިންސައްތައާއި އެކު ދުނިޔޭގެ ކުރިއަރާފައިވާ ގައުމުތަކަށް ވުރެ ކުރީގައިކަމަށް ރެކޯޑުތަކުން ދައްކައިފިއެވެ.\nއެމެރިކާގެ ޖޯންސް ޔުނިވާސިޓީއިން ކޮށްފައިވާ ދިރާސާއަކަށް ބަލާއިރު، ދުނިޔޭގެ ވެކްސިން ފުރިހަމަ ކުރަމުން އަންނަ ގައުމުތަކުގެ ލިސްޓުގައި މުއްސަނދި އަދި ފަގީރު އެތައް ގައުމުތަކެއް ހުރި އިރު، ދިވެހިރާއްޖެ އޮތީ ކުރިއަރާފައިވާ އެތައް ގައުމަކަށް ވުރެން ކުރިން ލިސްޓުގެ 40 ވަނައިގަ އެވެ.\nރާއްޖެއަށް ވުރެން ދަށުގައި އެމެރިކާ އޮތް އިރު އެގައުމު އޮތީ އިރާނަށް ވުރެ ދަށުގައި ލިސްޓުގެ 59 ވަނައިގައި 63.31 އިންސައްތައާއި އެކުގައެވެ. އެމެރިކާގައި ވެކްސިން ޖަހާފައި މީހުންގެ އަދަދު ދަށްވަމުން އަންނަކަން ފާހަގަކޮށް ޖޯންސަން ޔުނިވާސިޓީއިން ނެރެފައިވާ ތަފާސްހިސާބުތަކަށް ބަލާއިރު، 2021 ވަނަ ސެޕްޓެމްބަރު މަހުގައި އެ ގައުމު އޮތީ ވެކްސިން ޖަހަމުން އަންނަ ގައުމުތަކުގެ ލިސްޓުގެ 40 ވަނައިގައި އަދި ނޮވެމްބަރު މަހު އެއަށްވުރެން ދަށަށް ލިސްޓުގެ 55 ވަނައަށް އެގައުމު ވަނީ ވެއްޓިފައެވެ.\nވެކްސިން ޖަހަމުން އަންނަ ގައުމުތަކުގެ ލިސްޓަށް ބަލާއިރު، ލިސްޓުގެ ރޭންކިންގް ދެވެނީ އާބާދީއަށް ބަލާފައި ނޫންކަމަށާއި ވެކްސިން ޖަހާ މީހުންގެ ނިސްބަތުންކަމަށްވެސް ޔުނިވާސިޓީގެ ތަފާސްހިސާބުތަކުން ފާހަގަވެއެވެ. އެގޮތުން އާބާދީ ބޮޑެތި ގައުމުތައްވެސް ލިސްޓުގައި ފަހަތަށް ޖެހިފައިވާކަން ފާހަގަކޮށްލެވެއެވެ.\nދުނިޔޭގެ އެންމެ އާބާދީ ބޮޑު ޗައިނާގައި 1.4 ބިލިއަން މީހުން ދިރިއުޅޭ އިރު، އެގައުމު އޮތީ 87 އިންސައްތައާއި އެކު ލިސްޓުގެ5ވަނައިގައެވެ. ނަމަވެސް ވެކްސިން ފުރިހަމަ ކުރަމުން އަންނަ މިންވަރު އެންމެ ގިނަ ގައުމުތަކުގެ ތެރޭގައި ޗައިނާ ހިމެނެއެވެ.\nފަގީރު ގައުމުތަކުގެ ތެރޭގައި ހިމެނޭ ކިއުބާ އޮތީ ލިސްޓުގެ7ވަނައިގައި 85 އިންސައްތައާއި އެކުގައެވެ. މުއްސަނދި ގައުމުތަކުގެ ތެރޭގައި ހިމެނޭ އެމެރިކާ، ސްވިޒަލޭންޑް އިސްރާއީލް އަށް ބަލާއިރު، އިޤްތިޞާދީ ގޮތުން ދަށް ގައުމެއްގެ ގޮތުގައި ބެލެވޭ ފިޖީ އޮތީ 68 އިންސައްތައާއި އެކު އެގައުމުތަކަށް ވުރެ ކުރީގައެވެ.\nޖަޕާނަށް ބަލާއިރު އެގައުމުގައި ވެކްސިން ފުރިހަމަކުރަމުން އަންނަ މިންވަރު އިތުރުވެ އެގައުމު އޮތީ 78 އިންސައްތައާއި އެކު ލިސްޓުގެ 15 ވަނައިގައެވެ.\nކޮވިޑް 19 ގެ ހާލަތުން މުޅި ދުނިޔެ އަރައިގަންނަން މަސައްކަތްތައް ކުރަމުން އަންނަ އިރު، ކޮރޯނާ ވައިރަސްގެ އިތުރު ވޭރިއަންޓްތައް ދަނީ ފެންނަމުންނެވެ. މީގެ ތެރެގައި އެންމެ ނުރައްކާތެރި ވޭރިއަންޓްގެ ގޮތުގައި ފާހަގަކުރެވޭ އޮމިކްރޯން ވޭރިއަންޓް މިހާރު ގިނަ ގައުމުތަކަކުން އަންނަނީ ފެންނަމުންނެވެ.\nއެހެންކަމުން ކޮވިޑް 19 އިން ދިފާއުވުމަށް ދެމުން އަންނަ ވެކްސިންތައް ފުރިހަމަކޮށް ބޫސްޓާ ޑޯޒްތައް ޖެހުމަށް ޞިއްޙިދާއިރާތަކުން އަންނަނީ މުޅި ދުނިޔެއަށް ގޮވާލަމުންނެވެ.


Member Shaheem adhives huree quarantine ga, ekamaku register in gellifa: Raees Nasheed – Iru\nމެމްބަރު ޝަހީމް އަދިވެސް ކަރަންޓީނުގައި, އެކަމަކު ރަޖިސްޓްރީން ގެއްލިފައި: ރައީސް ނަޝީދު\nރެޖިސްޓްރީން ކަރަންޓީނުގައި ހުންނެވިކަމުގެ ރެކޯޑު ގެއްލުމުގެ ސަބަބުން ކަނޑިތީމު ދާއިރާގެ މެމްބަރު ޢަބްދުﷲ ޝަހީމް ޢަބްދުލްޙަކީމް ހުންނެވީ ކަރަންޓީނު ފެސިލިޓީގައި ތާށިވެވަޑައިގެން ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމަޖިލިހުގެ ޖަލްސާ ފައްޓަވައި ދެއްވުމަށް ފަހު، ނަޝީދު ވިދާޅުވީ ކަރަންޓީންގައި މަޖިލިހުގެ މެމްބަރަކު “ގެއްލިފައި”ވާ ކަމަށެވެ. އަދި އެ މެމްބަރާ އެންމެ ފަހުން ފޯނުން ގުޅުއްވިފައި ވަނީ ރޭގެ ދަންވަރުގެ ވަގުތެއްގައި ކަމަށް ވެސް ނަޝީދު ވިދާޅުވިއެވެ.\n“(ޝަހީމް) ވިދާޅުވީ ތިމަންނާ މިހުރީ ކަރަންޓީން ފެސިލިޓީއެއްގައިއޭ. އެއީ ރަށަށް ވަޑައިގަތުމަށް ކަރަންޓީން ވާން ޖެހޭ ކަމުން ކަރަންޓީން ވެވަޑައިގަތީ،” މީގެކުރިން ބޭއްވި އެމްޑީޕީގެ މުޒާހަރާތަކުގެ ކުރީ ސަފުގައި ހަރަކާތްތެރިވެވަޑައިގެންނެވި ޝަހީމްއާ ބެހޭ ގޮތުން ނަޝީދު ވިދާޅުވިއެވެ.\nނަމަވެސް، އަލުން އެނބުރި މާލެ އައުމަށް ޝަހީމް އެދިވަޑައިގެންނެވި ކަމަށް ވެސް ނަޝީދު ވިދާޅުވިއެވެ.\n“އެކަމަކު، ބެލި އިރުގައި އޭނާ އެ ތަނުގައި ރެޖިސްޓަވެފައި ނެތުމުން. މެމްބަރު ދޫކޮށްލެވޭކަށް ނެތް. ނެތް މީހަކު ދުލެއް ވެސް ނުކުރެވޭނެތާ؟ ދެން އަޅުގަނޑުމެން ވެސް މިތިބީ ޕްރޮސެސްގެ ތެރޭގައި މި މަސައްކަތް ހިންގަމުން،” ނަޝީދު ވިދާޅުވިއެވެ.\nމައުލޫމާތު ލިބިފައިވާގޮތުގައި މެމްބަރު ހުންނެވީ ޅޮހިފުށި ކަރަންޓީނު ފެސިލިޓީގައެވެ. ދާއިރާއަށް ވަޑައިގަތުމަށް ކަރަންޓީނު ވެވަޑައިގެންނެވީ ޖޫން މަހުގެ9ވަނަ ދުވަހުއެވެ.


Kuhjaku Hoadhan Beynun Nama Jinsy Gulhun Hinganvy Midhuvahu\nމާރޗް 20, 2018 1986 6\nކުއްޖަކު ހޯދުމަށް ވަކި ދުވަސްވަރަކު ޖިންސީ ގުޅުން ހިންގަންޖެހެއެވެ. މިދުވަސް ވަރަށް އިނގެރޭސިން ކިޔަނީ “އޮވިއުލޭޝަން ޕީރިއަޑް” އެވެ. މިދުވަސްވަރަކީ އަންހެނާގެ ރަހިމުގެ ތެރޭގައި މައިވަންތަ ކަމުގެ ބިސް އޮންނަ ދުވަސްވަރެއެވެ. މިދުވަސް ވަރަށް ދިވެހިން ބިސް ބޭރުވާ ދުވަސްވަރޭ ކިޔައެެއެވެ.\nއޮންލައިންކޮށް މުއްސަދިވާން މިއީވެސް ގޮތެއް!\nފުރަތަމަ ކަމަކަށް ބިސް ބޭރުވުމަކީ ކޮބައިތޯ ބަލާލަމާ ހިނގާށެވެ. ބިސްބޭރުވުމަކީ އޯވަރީގައި ނުވަތަ ބިސްރަވައިގައިވާ ބިސްތަކުގެ ތެރެއިން ބިހެއް މަހަކު އެއްފަހަރު ބޮޑުވެ ފުރިހަމަ ވުމަށްފަހު ބިސްރަވައިން ބިސްބޭރުވެ ބިސްހޮޅީގެ ކައިރިއަށް ބިސްދިއުމެވެ. ބައެއްފަހަރު މިގޮތަށް ބޭރުވާއިރު އެއްބިހަށްވުރެ ގިނަބިސް ބޭރުވުމަކީވެސް ވެދާނެ ކަމެކެވެ. އަދި ބިސްރަވައިން ބިސްބޭރުވަނީ ވަކިވަރަކަށް ބިސް ބޮޑުވެ ފުރުހަމަ ވުމަށްފަހުގައެވެ.\nބިސްބޭރުވުމަށްފަހު ދާނީ ބިސްހޮޅީގެ ކޮޅުގައި އިންނަ މާގަޑާއި ދިމާލަށެވެ. އަދި ފަހުން ރަހިމުގެ ތެރެއަށެވެ. ބަލިވެއިންނަނީ ބިސްރަވައިން ބިސް ބޭރުވުމަށްފަހުގައެވެ. ވުމާއެކު މިއީ ކޮންމެ މަހެއްގެވެސް ބަލިވެއިނުމަށް ހަށިގަނޑު ތައްޔާރުވެފައިވާ ދުވަސްވަރެވެ.\nބަލިވެއިންނަން ބޭނުންނަމަ ބިސްބޭރުވުމުގެ އެއްދުވަސް ނުވަތަ ދެދުވަސް ކުރިން ނުވަތަ ބިސްބޭރުވާތާ އެއްދުވަހުގެތެރޭގައި ޖިންސީ ގުޅުން ހިންގަން ޖެހޭނެއެވެ. އެއީ ފިރިމީހާގެ ދަރިފަނިތައް މަރުނުވެ އަނބިމީހާގެ ޖިންސީ ގުނަވަންތަކުގެ ތެރޭގައި ދެދުވަސް ނުވަތަ ތިންދުވަސްވަންދެން ހުންނާނެއެވެ. ނަމަވެސް އަނބިމީހާގެ ބިސް ދަރިފަންޏާއި ބައްދަލުނުވެއްޖެނަމަ 24 ގަޑިއިރުގެ ތެރޭގައި މަރުވާނެއެވެ.\nބިސްބޭރުވާ ދުވަހާއި ނުވަތަ ވަގުތާއި ވީހާވެސް ގާތްކޮށް ޖިންސީ ގުޅުން ހިންގިވަރަކަށް ބަލިވެއިނުމުގެ ފުރުޞަތު އިތުރުވާނެއެވެ. އާއްމުގޮތެއްގައި ކޮންމެ މަހަކުވެސް ބަލިވެއިނުމަށް އޮންނަނީ 20% ފުރުޞަތެކެވެ. އަދި ދޭތެރެދުރުކުރުމުގެ ވަސީލަތެއް ބޭނުން ނުކޮށް ގަވައިދުން ޖިންސީ ގުޅުން ހިންގާނަމަ 85% މީހުން އަހަރުދުވަހުގެ ތެރޭގައި ބަލިވެއިދެއެވެ. ކޮންމެމަހަކުވެސް ޖިސްމާނީގޮތުން ހަށިގަނޑަށް އަންނަ ބަދަލުތަކާއި އެކު ބިސްބޭރުވާ ދުވަސް ބަލައި ޖިންސީ ގުޅުން ހިންގުމަކީ ބަލިވެއިނުމުގެ ފުރުޞަތު އިތުރު ކުރުމަށްޓަކައި ކުރެވިދާނެ ކަމެކެވެ. އަދި ދޭތެރެ ދުރުކުރުމަށްޓަކައިވެސް މިއުކުޅު ބޭނުން ކުރެވިދާނެއެވެ. އެއީ ބިސްބޭރުވާ ދުވަސްބަލައި އެދުވަހާއި ގާތްކޮށް ޖިންސީ ގުޅުން ނުހިންގުމަކީ ދޭތެރެ ދުރުކުރުމަށް އިތުރުވަސީލަތެއް ބޭނުން ނުކޮށް ކުރެވިދާނެ ކަމެކެވެ. ނަމަވެސް މިއީ ދޭތެރެ ދުރުކުރުމަށްތަކައި ކުރަން އެންމެ އެކަށީގެންވާ ކަމެއް ނޫނެވެ. އެއީ ވަރަށް ފަސޭހައިން އޮޅުންއަރައި ބަލިވެ އިނުމަކީވެސް މިފަދަ ހާލަތުގައި ވެދާނެ ކަމެކެވެ.\nބިސްބޭރުވާ ދުވަހަކީ ކޮބައިކަން ބެލުމަށް މިލިންކަށް ކުލިކް ކޮށްލާށެވެ.\nމުޙައްމަދު on އޮކްޓޯބަރ 17, 2018\nވަރަށް ފުރިހަމަ ލިޔުމެއް ހަބޭސް\nބަރާބަރު on އޮކްޓޯބަރ 17, 2018\nއަސްލު މިކަހަލަ ލިޔުންތައް ވަރަށް ބޭނުންވޭ!\nޝުކުރިއްޔާ on އޮކްޓޯބަރ 17, 2018\nދިސް ހެލްޕްޑް މީ މޭން. ތޭންސް\nބޮޑުވަރު on އޮކްޓޯބަރ 17, 2018\nތި ފަހި ކުރެވެނީ ޒިނޭއަށް މަގެއް\nއިބްރާޙިމް on އޮކްޓޯބަރ 17, 2018\nކީއްވެ އެއީ. މި ގޯސްކޮށް މާނަ ނެގުން އެއީ އެމީހެއްގެ އަމިއްލަ ކަމެއް\nދަރިފުޅު on ޑިސެމްބަރ 23, 2019\nކަލޯ ތިޔަށްވުރެ ތާހިރު ފޮޓޮއެއް ނުލިބުނީތަ؟


Imthihaanah thayyaaruvaane 10 gotheh - AO News\nއިމްތިޙާނަށް ތައްޔާރު ވާނެ 10 ގޮތެއް\nލިޔުނީ: އައިޝަތު ޝުމެއިން/ޝަމްސުއްދީން ސްކޫލް މީޑީއާ\nއިމްތިޙާނަކަށް ތައްޔާރު ވަނީ ހެއްޔެވެ؟ އެހެންވިއްޔާ މިއީ ތައްޔާރުވުމަށް އެހީ ވެދާނެ 10 ގޮތްތަކެކެވެ.\nތިމާ ކިޔަވާ ހަދާ މޭޒު އޯގަނައިޒް ކުރުން:\nކިޔަވަން ގެންގުޅޭ ފޮތްތަކާއި ނޯޓްސްތައް މޭޒު މަތީގައި އަތުރާލާށެވެ. އިށީންނަ ގޮނޑި އަރާމު ހެއްޔެވެ؟ ރަނގަޅަށް އަލި އެބަ ލިބޭ ހެއްޔެވެ؟ މިއީ ތިމާގެ ސަމާލުކަން ކިޔެވުމަށް ދާނެ މުހިންމު އުކުޅެކެވެ. ކިޔަވާ މާހައުލު ކިޔެވުމާ ގާތް ވާނެހެން ކިޔަވާ ކޮޓަރި އަދި މޭޒު ތަރުތީބު ކުރަން އާދަ ކުރާށެވެ.\nފްލޯ ޗާޓުތަކާއި ޑައިގްރާމްތައް ބޭނުން ކުރުން:\nފެނޭ އެހީތަކަކީ ތިމާއަށް ވަރަށް އެހީ ވާނޭ އެއްޗިއްސެވެ. ތައްޔާރުވާން އުޅޭ ޓޮޕިކާ ބެހޭގޮތުން ތިމާއަށް އެނގޭ އެއްޗެހިތައް ލިޔެ ނޯޓް ކޮށްލާށެވެ. ދެން މި ހުރިހާ މަޢުލޫމާތުތައް ޑައިގްރާމަކަށް ބަދަލުކޮށްލާށެވެ. އެހެނީ، މި މަޢުލޫމާތުތައް ބްރީފްކޮށް ނޯޓު ކޮށްފައި ހުރުމަކީ އިމްތިޙާނު ހަދާ ވަގުތު އަވަހަށް އެ އެއްޗެއް ހަނދާން ކޮށްދޭނެ އުކުޅުތަކެކެވެ.\nކުރީގެ އިމްތިހާނުތަކުގައި ކަންކުރިގޮތް އަލުން ޕްރެކްޓިސް ކުރުން:\nއިމްތިހާނަށް ތައްޔާރުވުމުގައި އެއިން އެއްމެ ފާއިދާކުރާނެ އެއް ގޮތަކީ ކުރީގެ އިމްތިހާނުތަކުގައި ކަން ކުރި ގޮތް އަލުން މުރާޖަޢާ ކުރުމެވެ. މީގެ ސަބަބުން ޕޭޕަރުގައި ލިޔަންވާ ގޮތް އަލުން ހަނދާންވާނެއެވެ. އަދި ކޮންމެ ސެކްޝަނަކަށް ހޭދަކުރަންވާ ވަގުތާ މެދު ޔަޤީންކަން އިތުރުވާނެއެވެ.\nޖަވާބުތައް އެހެން ކުދިންނާ ހިއްސާ ކުރުން:\nތިމާއާ އެއްބަނޑު އެއްބަފާ ކޮއްކޮއެއް ނުވަތަ ދައްތައެއް ބޭބެއެއް ވަންޏާ އެ މީހުންގެ އެހީ ހޯދައިގެން ޖަވާބުތަައް ހިއްސާކޮށް ހަދާށެވެ. މީގެ ސަބަބުން ތިމާގެ ބޮލުގައިވާ އެހެނިހެން ބޭކާރު ޚިޔާލުތަކާއި ވިސްނުންތައް ސިކުނޑިން ފިލައިދާނެއެވެ. އަދި އާއިލީ އިތުރަށް ގުޅުން ބަދަހިވެ، ކިޔެވުމަށް ލޯބި ޖެހޭނެއެވެ.\nއެކުވެރިންނާ އެކު ގްރޫޕް ސްޓަޑީޒްތައް އޯގަނައިޒް ކުރުން:\nއެކުވެރިންނާ އެކު ގްރޫޕް ސްޓަޑީ ކުރުމުގެ ސަބަބުން ޚިޔާލު ބަދަލުކުުރުމަށް އެހީވާނެއެވެ. ގްރޫޕް ސްޓަޑީޒް ކުރުމުން ތިމާގެ ޚިޔާލާއި އެކުވެރިންގެ ޚިޔާލުތައް ދެނެގަނެވޭނެއެވެ. ނަމަވެސް ކަނޑައެޅޭ ވަކި ވަގުތެއްގައި ހައްދެއްގެ ތެރެއިން މިކަން ކުރުން މުހިންމެވެ.\nއެއްވަގުތެއްގައި މުޅި ދުވާލު ކިޔެވުމަށް ދެންޏާމު، ސިކުނޑިއަށް އެ ހުރިހައި މަޢުލޫމާތު ފަހުމު ކުރަން އުދަނގޫ ދާނެއެވެ. އަދި ގޭތެރޭގައި މާގިނައިން ހުރުމުން އިރުގެ އަލި ތިމާއަށް ލިބުން ދުރެވެ. އިރުގެ އަވި ތިމާއަށް މުހިންމު އެއްޗަކަށްވަނީ އޭގެ ސަބަބުން ތިމާގެ ހަށިގަނޑަށް ވިޓަމިން ޑީ ލިއްބައިދޭތީ އެވެ. ހަނދާން ކުރަން ޖެހޭ އެއްކަމަކީ ރަނގަޅު ސިކުނޑިއަކަށް ވިޓަމިން ޑީ މުހިންމު ކަމެވެ.\nއިމްތިހާނުގެ ދުވަހަށް ޕްލޭންކުރުން:\nއިމްތިހާނު ފެށުމުގެ ކުރިން ރަނގަޅަށް ޕްލޭންކޮށްގެން ހުރުމަކީ ރަނގަޅު ގޮތެކެވެ. އެގޮތުން ޕޭޕަރު ހެދުމުގެ އެއް ދުވަސްކުރިން ތައްޔާރުވުމުގެ ބަދަލުގައި ކުރިއާލާވައި ގެންނަންވާ ތަކެއްޗިއްސާ އެއްޗެހި ތައްޔާރުކުރާށެވެ. އަދި ފޮތާއި ޤަލަމާއި ފޮހޭ ރަބަރު އަދި ފަރުގާލަފޮށިފަދަ އެއްޗެހި ހަމަތޯ ބަލާށެވެ.\nގިނަގިނައިން ފެން ބުއިން:\nއެންމެފަހު ކަމެއްގެ ގޮތުގައި ހައިޑްރޭޓްވެފައިވޭތޯ ބަލައިލާށެވެ. އެހެނީ މުޅި ދުވާލު ގިނަގިނައިން ފެން ބޮއެގެން ހުރުމަކީ ސިކުނޑިއަށް އޭގެ މަސައްކަތް އެންމެ ފުރިހަމަ ގޮތުގައި ކުރުމަށް ފަސޭހަ ވާނެ ކަމެކެވެެ. އަދި އިމްތިހާނު ހަދާ ވަގުތުގައި ތިމާއަށް އަވަހަށް ވިސްނައިދޭން އެހީވާނެ ކަމެކެވެ.\nއިމްތިހާނަށް ތައްޔާރުވުންޝަމްސުއްދީން ސްކޫލް\nއިމްތިހާނުގައި ރަނގަޅު ނަތީޖާއެއް ހޯދުމަށްޓަކައި މި ކަންތައްތައް ކޮށްލާށެވެ!


MTCC Gai Thamreenu Hoadhumuge Furusathu, 5000rf Ge Allowance Akaai Eku އެމްޓީސީސީގައި ތަމްރީނު ހޯދުމުގެ ފުރުސަތު، 5،000ރ. ގެ އެލަވެންސަކާއި އެކު – Huvadhoo News MTCC Gai Thamreenu Hoadhumuge Furusathu, 5000rf Ge Allowance Akaai Eku Huvadhoo News\nއެމްޓީސީސީގައި ތަމްރީނު ހޯދުމުގެ ފުރުސަތު، 5،000ރ. ގެ އެލަވެންސަކާއި އެކު\nއެމްޓީސީސީން ކުރިއަށް ގެންދާ “ހުނަވަރު” ޕްރޮގްރާމުގައި ބައިވެރިވުމުގެ ފުރުސަތު މިއަދު ހުޅުވާލައިފި އެވެ.\nމި ޕްރޮގްރާމުގެ ދަށުން އެމްޓީސީސީގެ ކޮންސްޓްރަކްޝަން ސައިޓުތަކުގެ އެސިސްޓެންޓް ސުޕަވައިޒަރުންނާއި މަގު ހެދުމުގެ މަޝްރޫއުތަކަށް ބޭނުންވާ މުވައްޒަފުންނާއި ވެލްޑިން ދާއިރާ އިން މުވައްޒަފުން ތަމްރީނު ކުރާނެ އެވެ.\nމި ތަމްރީންތަކަށް ފަހު އެމްޓީސީސީގެ އެކި ވަޒީފާތަކަށް އެ މުވައްޒަފުން ނަގާނެ އެވެ.\nއަންނަ އޮގަސްޓު މަހުގެ 15 އިން ފެށިގެން ތިން މަސް ދުވަހުގެ މުއްދަތަށް ހިންގާ މި ޕްރޮގްރާމުގައި ބައިވެރިވުމަށް އެދި އަންނަ ހަފުތާގެ ބުދަ ދުވަހުގެ ކުރިން ފޯމު ހުށަހަޅަން ޖެހޭނެ އެވެ.\nމި ތަމްރީނު ޕްރޮގްރާމުގައި ބައިވެރިވާ ކޮންމެ މީހަކަށް އެލަވެންސްގެ ގޮތުގައި މަހަކު 5،000ރ. ލިބޭނެ އެވެ. ތަމްރީނު ހާސިލް ކުރަނީ އަމިއްލަ ރަށް ނޫން އެހެން ރަށެއްގައި ކަމަށްވާ ނަމަ ހުރުމާއި ކެއުމުގެ ހަރަދު ވެސް އެމްޓީސީސީން ހަމަޖައްސައިދޭނެ އެވެ.\nއެ ކުންފުނިން މި ފަހަރު ހުޅުވައިލި 50 ފުރުސަތުގައި ހިމެނެނީ ކޮންސްޓްރަކްޝަން ސައިޓުތަކުގެ އެސިސްޓެންޓް ސުޕަވައިޒަރުންގެ މަގާމަށް 30 ޖާގަ، މަގު ހެދުމުގެ މަޝްރޫއުތަކަށް 10 ޖާގަ އަދި ވެލްޑިން ދާއިރާ އިން 10 ޖާގަ އެވެ.\nކުށުގެ ރެކޯޑު ނެތް އުމުރުން 18-25 އަހަރާ ދެމެދުގެ ކޮންމެ މީހަކަށް ވެސް އެމްޓީސީސީގެ ތަމްރީނު ޕްރޮގްރާމުގައި ބައިވެރިވެވޭނެ އެވެ.


Varee ge certificate gai soi nukuraathy Angelina ah dhauvaa kuran Brad ninmaifi - One Online\nވަރީގެ ސެޓްފިކެޓްގައި ސޮއި ނުކުރާތީ އެންޖެލީނާ އަށް ދައުވާ ކުރަން ބްރޭޑް ނިންމައިފި\nހޮލީވުޑްގެ އެންމެ މަގްބޫލު ދެބައިވެރިން ކަމުގައި ވާ އެންޖެލީނާ ޖޯލީ އަދި ބްރޭޑް ޕިޓް ވަކިވެ ވަރިވުމަށް އެދުމުން ގިނަ ބަޔަކު ދިޔައީ ހިތްހަމަނުޖެހުން ފާޅު ކުރަމުންނެވެ.\nއެތައް އަހަރަކު އިނދެގެން އުޅުމަށްފަހު ވަރިވުމަށް ފުރަތަމަ އެދުނީ އެންޖެލީނާ އެވެ. ނަމަވެސް އެންޖެލީނާގެ ފަރާތުން ކަންކަން ލަސްވުމުގެ ސަބަބުން، ވަރީގެ މަސައްކަތް އަދިވެސް މުޅީން ނިމިފައެއް ނުވެއެވެ. ވަރިވުމަށް އެދިފައިވާތާ މިހާރު ތިން އަހަރު ވެއްޖެ އެވެ.\nބްރޭޑްގެ ލޯޔަރުން ބުނާ ގޮތުގައި ވީހާވެސް އަވަހަކަށް ޖަޖެއްގެ ކުރިމަތީ ވަރީގެ ސެޓުފިކެޓް ސޮއި ކުރުމަށް ތާރީހެއް ހޯދުމަށް އެންޖެލީނާ ގެ ކިބައިން ވަނީ އެދިފައެވެ. އަދި އެ މަރުހަލާ އިތުރަށް ދިގުދަންމާ ނަމަ އޭނާއަށް ދައުވާކޮށް ޖޫރިމަނާ ކުރަން ތައްޔާރަށް ތިބިކަމަށްވެސް ވަނީ ބުނެފައެވެ.\nގިނަ ބަޔަކު ބްރޭޑް ދަންނަނީ މަޑުމަތިރި އަދި ކެތްތެރި މީހެއްގެ ގޮތުގައެވެ. ނަމަވެސް ވަރި ނުވެވި ގިނަދުވަސް ވުމުން މިހާރު ބްރޭޑް ހުރީ އެކަމާ ވަރަށް ހިތްހަމަނުޖެހިފައި ކަމަށް ވެއެވެ. އަދި ވީހާވެސް އަވަހަކަށް އެ މަރުހަލާ ނިންމައި އެންޖެލީނާ އާ މުޅިން ވަކިވާން އޭނާ މިހާރު ބޭނުންވާ ކަމަށް ވެއެވެ. އޭނާ ގަބޫލު ކުރަނީ ގަސްދުގައި އެންޖެލީނާ ވަރީގެ ކަންކަން ނުނިންމައި ދިގުދަންމަނީ ކަމަށެވެ. އެހެންކަމުން ބޮޑު އަދަދަކުން ޖޫރިމަނާ ކުރަންވެސް މިހާރު ވަނީ ނިންމައިފައެވެެ.


Male' Furabandhu Kurumah Adhi Ninmaafa Eh Nuvey- Mabrook - Vaguthu\nމާލޭ ފުރަބަންދު ކުރުމަށް އަދި ނިންމާފައެއް ނުވޭ- މަބްރޫކް\nކޮވިޑް-19 ގެ ވޭދަނަތައް އިތުރުވަމުން އަންނަ މިދަނޑިވަޅުގައި ވެސް މާލޭ ސަރަހައްދު ފުރަބަންދު ކުރުމަށް ނިންމާފައި ނުވާ ކަމަށް ރައީސް އޮފީހުގެ ތަރުޖަމާނު މަބްރޫކު އަޒީޒު ވިދާޅުވެއްޖެއެވެ.\nމަބްރޫކު މިފަދައިން ވިދާޅުވި ނަމަވެސް، މި މަހުގެ 25 ވާ އަންގާރަ ދުވަހު މާލެ ސަރަހައްދު ފުރަބަންދު ކުރަން ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ރައީސް އިބްރާހިމް މުހައްމަދު ސޯލިހަށް ހުށަހަޅައިފައިވާ ކަން “ވަގުތު” އަށް ވަނީ އެނގިފައެވެ.\nއެނގިފައިވާ ގޮތުގައި މާލެ ފުރަބަންދު ކުރުމަށް ނިންމާފައިވަނީ ކޮވިޑް-19ގެ ވޭދަނަތަށް ބޮއްސުން ލާފައިވާ ދަނޑިވަޅެއްގައި ބަލި ކޮންޓްރޯލް ކުރުމުގެ ގޮތުންނެވެ.\nފާއިތުވި 24 ގަޑިއިރަށް ބަލާއިރު، މާލެ ސަރަހައްދުން އެކަނި ވެސް 1،698 މީހަކު ވަނީ ފައްސިވެފައެވެ.\nމިވަގުތު ބަލި ކޮންޓްރޯލް ކުރުމުގެ ގޮތުން މާލޭގައި އަޅާފައިވާ ފިޔަވަޅުތަކަށް ބަލާއިރު، ހަވީރު 16:00 އިން ފެށިގެން ފަތިހު 4:00 އަށް ކާއިފު ވަނީ އިއުލާނު ކޮށްފައެވެ. އަދި މާލެ ސަރަހައްދުގެ ރެސްޓޯރެންޓްތައް ވެސް ބަންދު ކުރުމަށް އަންގާފައިވާއިރު، މިސްކިތްތަކުގައި ޖަމާއަތުގައި ނަމާދު ކުރުން ވެސް މެދުކަނޑާލަން ވަނީ އަންގާފައެވެ.\nމިފަދަ ފިޔަވަޅުތަކެއް މާލޭގައި އެޅި ނަމަވެސް، ބައެއް ފަރާތްތަކުން އެފިޔަވަޅުތަކަށް ތަބާނުވެ ބޭރުގައި އުޅޭކަން މީގެ ކުރިން ސަރުކާރުން ވަނީ ހާމަ ކޮށްފައެވެ.\nމަބޭ އަތައްގޮވަނީ މަބޭސަލަންބުނެފަދުރައްދޭ\nމެއި 21, 2021 21:11\nޙެޔޮ ނުވާނެ ދިވެހި ރައްޔިތުންނާ މެދު ވިސްނަންޔާ ފުރަބަންދުކޮށްދެއްވާ. 20000އަށް ވުރެން ގިނަ އެކްޓިވް ކޭސް ރާއްޖެއިން އެބާއޮތް މިވަގުތު ރިކޯޑް ކުރެވިފައި. ޙައި ރިސްކު މީހުންގެ ޒިންމާތައް އުފުއްލަނީ ލޯ ރިސްކު މީހުން.. މުސްކުޅި މަންމަ ނުވަތަ މާމަ ކާފަ ނޫނީ އެނޫން ގޮތަކުން ވެސް ބަލި މީހެއްގެ ޒިންމާ ނަގާނީ ދެން ހުންނަ މީހާ. ގެއެއްގައި އެތައް ބައިވަރު މީހުން އުޅޭ. މިހާރު ސަރުކާރު ބަންދުކޮށްފައިވެސް އޮންނަނީ ނަމެއްގައި. ކޮންމެ ދުވަހަކު ވަޒީފާއަށް ނިކުމެ ގެއަށް އައިސް ވަކިން ދިރިއުޅުމުވެ އިންތިޒާމް ހަމަޖެހިފައެއް ނުހުރޭ. ވަރަށް ހެލްޕްލަސް. ގޭގައި މަސައްކަތް ކުރާށޭ ބުނާއިރު ގިނަ އޮފީސްތަކުގައި އެ އިންތިޒާމް ހަމަޖެހިފައެއް ނުވޭ.\nމެއި 21, 2021 21:12\nޕްލީޒް ގޯ ފޮ އަ ލޮކްޑައުން.\nއިންޑިޔާއިން ކަން ކަން ކުރާގޮތަށް ކުރީމައަތަށް ގޮވަނީ ..އަބަދު ނޫސްތަ ކުން ލިޔާލިޔުންތައް ދިފާއު ކުރަން އުޅުއްވަނީ އެއްވެސް ގަޓެއް ނެތް ނެގިމަޑުވެފައި...\nމިވެރިކަން ނިމުނުހާ އަވަހަކައް ދައުލަތުން ކޮވިޑް ވައްކަންކުރި މީހުން އަދި ދައުލަތުގެ ވަސީލަތްތައް މިސް މެނޭޖް ކުރި މީހުންގެ މައްސަލަބަލާ އެކަމައް ފިޔަވޅުއަޅަންޖެހޭ.\nޕްރޮޕަގެންޑާ ފެށީ މިހަރު އަނެއްކާ\nހުރިހާކަމެއް ރައްޔިތުމީހާ ބޮަލަށް ޖަހާފަ، އެމީހުން ކުށްވެރި ކުރީމަ ރަގަޅުވާނެ. ތިޔަ އެޗްޕީއޭގެ ހޮޓްލައިނަށް ގުޅާ އެމެޖެންސީ ފަރުވާއަށް ނޯޓުކުރެވިފަވާތާ މިހާރު މިއަދަށް3ދުވަސް. އަދި ވާނުވާއެއްނޭގެ. ހެލްތް މިނިސްޓަރަށްނޭގެ ހެދޭނުހެދޭއެއް. އެވަޒީރަށް ނޭގެ ބުނެވޭ ނުބުނެވޭ އެއްޗެއް. ދެންހަދާނީ ކިހިނެއް. ސަރުކާރުގެ ގާބިލް ކަމާއި މެދު ރައްޔިތުމީހުން ސުވާލް އަޅެފަހެވާ ނުކުރާނެތަ.\nމެއި 21, 2021 21:35\nނުނިއްމިޔަސް ކުރަން ވެެއްޖެކަމެއްތީ މިހާރު\nމެއި 21, 2021 21:37\nލޮކްޑައުން އޭ ކިޔާ އިރަށް ހާދަ އަވަހޭ ޖަވާބު ލިބޭލެއް.. ސަރުކާރު ހުރިހާ ކަމެއްވެސް މިހެންވާނަމަ ދޯ..\nމެއި 21, 2021 21:44\nމާލެ ފުރަބަނދު ކުރާނެ އަތައް ރަނގަޅައް ގޮވީމަ ދޯ މަބްރޫކް.\nމެއި 21, 2021 22:04\nމެއި 21, 2021 22:19\nރައްޔަތުން ފަނާވައިރުވެސް ޑޮލަރު ޑޮލަރު. ބޯޑަރު ބަންދު ކުރާކަށް ނުވޭތޯ. މިހާރު މިއޮތީ ނުކަތާފަ\nމެއި 21, 2021 22:30\nއެމް.ޑީ.ޕީގެ އަދި ތިޔަ ކޯލިޝަންގެ ވެރިކަމެއް 2023 އަކު ނުފެންނާނެ ވ.ސާފު މިހާރު ކެވުނެ އެއްޗެއް ކާލާ ޒީރޯ ޓޮލަރަންސްގެ ދަށުން\nމެއި 21, 2021 22:39\nކާކު އައިމާ ނުވަތަ ކާކު ދިޔައިމާ ލޮކްޑައުންކުރަން މޮޔަ އިބޫ ތިޔަވިސްނަނީ ނޫނީ ކަލޭ މަރާލަން ބޭނުންވާ ބަޔަކު އަދި ދުނިޔޭގައި ތިބީތަ ގަމާރު މުޅިގައުމު ލޮކްޑައުން ކުރިހަދާން ނެތީތަ ދެތިން މީހަކު ކޮވިޑް ޖެހުނީމައި ލޫޓުވާލާނެ ލާރިކޮޅެއް އަތަންއަރަންދެން އަދި މަޑުކުރަނީ ރައްޔިތުން ލޫޓުވާ ފޭރޭ ސަރުކާރު މީހުން ގަސްތުގައި މީހުން މަރާ ސަރުކާރު އިބޫ އަދި ގެރިމޮޔަ ބަލިނުޖެހޭތަ އަދި ޖެހޭނެ ތިޔަހެން ރައްޔިތުންނަށް އިޙްމާލުވެފައި ސަލާމަތެއް ﷲ އިބޫ ސަލާމަތެއް ނުކުރައްވާށި\nކަރަންޓީނަށް ލާފަ ހުންނަ ގޭގޭ މީހުން ބޭރުތެރޭ ވަރަށް އެބައުޅޭ. މާސް ކުވެސް ނާޅާ އުޅެނީ ބައެއް މީހުން. ކޮންތާ ކު މިޖެހެނީ ދެން. ކޮންމެވެސް ވަރަ ކަށް ޒިންމާދާރުވާންވެސް އެބަޖެހޭ.\nއިންސާނިއްޔަތުގެ ކަންފުޅެއްވެސް ނެތީ 65 އަހަރުން މަތީ ހުރިހާ މީހުން މަރުވެގެންދާ މަންޒަރު ބަލާފަ އުފާކުރަނީ ފުރަބަންދެއް ކުރާނެހެނެެއް ހީއެއްނުވޭ އެންމެން މަރުވެ ހުސްވީމަ ނޫނީ ހާދަ ދެރައޭ ހާދަދެރައޭ ހާދަހާ ދެރައޭ\nމެއި 21, 2021 23:16\nދެން އަންނަ ސަރު ކާރެއްގަ ރައްޔިތުންނާމެދު އިހްމާލު ވާތީވެ ދައުވާ ކުރެވޭނެ..އިންޝާﷲ..\nމެއި 21, 2021 23:31\nޢަޅުގަނޑު ކަރަންޓީނުގަ ހުންނަތާ 25 ދުވަސް ތިކކކއެޗުއޯސީން ޖަވާބެއްނުލިބޭ ދެން ކިހިނެއްހަދާނީ\nމެއި 21, 2021 23:43\nމާލެ ފުރަބަންދުކުރީމާ އޭގެ ގެއްލުންވާނީ ވިޔަޔާރިވެރިންނަށެވެ. މީގެތެރެއިން ބޮޑެތި އަދި މެދުފަންތީގެ ވިޔަފާރިއާއި ކަންމަތީ ފިހާރަތަށް އަދި ހޮޓާރެސްޓޯރަންތަކަށް ގެއްލުންވާނެއެވެ.\nޓޫރިޒަމްއަށް ބަރޯސާވެފައިވާ މިގައުމު ފުރަބަންދަށް ހިފަހައްޓައެއްނުލާނެއެވެ.\nވީމާ، ފުރަބަންްދު ކުރެވޭނީ މިހުރިހާކަމަކަށް ވިސްނާާފައެއްނޫތޯ ރައްޔިތުންނޭ!\nމިގައުމާދޭތެރޭ އެބަޖެހޭ ވިސްނަން...\nސަރުކާރަށް އަދިވެސް ވާނުވާ ނޭގެނީބާ؟ ނޫނީ ފުރަންޓްލައިނޭކިޔައިގެން ހަމަ ލާރި ނަގާލާ ތިބެން ވިސްނަނީބާ! އެހެން ޤައުމުތައް ކޮންޓްރޯލް ކުރާގޮއި ނޭގެނީބާ؟ ބޭރު ޤައުމު ތަކިގެ ހަބަރު ނުބަލަނީ ކަންނޭގެ\nމެއި 22, 2021 00:18\n"އަދި ނިންމާފައެއްނުވޭ" ތިވަރު އަހަރުންނަށްވެސް އެނގެޔޭ. 25 އަންނަން އަދި ދުވަސްކޮޅެއް އެބައޮތް. މިބަލަނީ ބަންދުކުރާނެކަމަށް. ކަލޭގެ އަނގައިން އެކަން އަންގަންވާނީ. ބަޔަކު ކުރިމެރީމަ މަތިޖަހަން "އަދި ނިންމާފައެއްނެތް" ސަޅި.\nމެއި 22, 2021 00:28\nއަބަތަ މި ގައުމު ހިންގަނީ ހިންގަންތިބި މީހުން ތިބީ ނިދާފަތަ އެންސްޕަރ އައި އާސަންދަ އަށް ލުއިވަނީ މުސްކުޅިން މަރުވީމާ ސަރުކާރަށް ފައިސާލިބޭ ޖޫރިމަނާއި ހުޅުމާލެއިން މާލެއަށް ބޭނުމަކު ދިޔުމަށްވެސް 15 މިނިޓް އެބުރި ގެޔަށް އަންނައިރަށް ސަރުކާރަށް 1000ރ\nމެއި 22, 2021 01:05\nމަބްރޫކު މަބްރޫކަށްއެގޭނީބަންދުކުރީމަބަންދުކުރިކަން އެއީއަހަރުމެންނައްވެސް ހަމައެނގޭވަރަށް މިސަރުކާރުންކުރާގިނަކަންކަން އެނގޭނީއެކަންކޮށްނިމުނީމަ\nމެއި 22, 2021 01:52\nހަދާންކުރާތި މިމައްސަލަތަށް ބަލާނެ ދުވަހެއް އަންނާނެ އަދި އެދުވަހަކުން ރައްޔަތުންނާމެދު އިހުމާލުވި މީހުންނަށް މީގެ އުގީބާތް ފެންނާނެ\nމެއި 22, 2021 02:01\nއިބުރާހިމާ ކަލޭ ތިހުރީ ކަންފަތް ބީރުވެފަތަ ދެ ލޯ ކަނުވެފަތަ. ނޫނީ ކަލޭގެ ނިޔަތަކީ އެންމެން ދުއްވާލުންތަ؟ ކަންކަމުގެ ޒިންމާ ނުއުފުލެންޔާ އިސްތިއުފާ ދީފަ ރައްކާވޭ.\nމެއި 22, 2021 02:42\nބޮޑު ނޮހޮރޮއްޕާނެއްނު މަބުރޫކޫ\nމެއި 22, 2021 02:43\nބޮންބެ އަންނިއަށް ބޮޑުވަޒީރުކަންދީ އޭރުން ކޮރޯނާ މަރުވާނެ\nމެއި 22, 2021 03:05\nކޮބާތޯ ފުރަބަންދު ނުވެ މިހާރުވެސް މިތިބީ ބަންދުގައި ސަރުކާރުގެ އެއްވެސް އެހީއެއްނެތި އުޅޭތާ ދޮޅުއަހަރުވަނީ މާސްކް އެއްހިސާބް ދިއްކޮއްނުލާ\nމެއި 22, 2021 04:12\nމާރައްޔިތުންނަށް ހެޔޮއެދޭކަމަށް ހެދިގެން ނޫސްވރިންގެ ބައްދލުވުމަށް އަރައި އަނގަގަދަ ކުރާނެ ބޭނުމެއްނެތް ޑޮކްޓަރުން އެވަރަށް އާދެސްކޮށް ބަންދުކުރާށޭގޮވާއިރުވސް އެކަމަށްދެނީ ބީރު ކަންފަތް ނޫޏްތަ\nމެއި 22, 2021 04:21\nމިހާރު އެއްގޮތަކަށް ވެސް ވާގޮތެއްނޭންގޭ، 10 ދުވަހުގެ ސާމްޕަލް ރެޒަލްޓް އިއްޔެހަޔަކުން މިއަދު ހަޔަކަށް ޕޮޒިޓިވް ވީ ކޭސްތަކޭ ވިދާޅުވެފަ އިލާން ކުރެއްވީމާ ބަލީގެ ހާލަތަށް އަންނަ ބަދަލެއް ބަލާމީހުނަކަށް ނޭނގޭ، އެހެންނަހައްދަވާ ކުރީގާހެން އެދުވަހެއްގެ ރެޒަލްޓް ޓްރެންޑް ގްރާފާއި އެކު ގެނެސްދެއްވާ\nމެއި 22, 2021 06:31\nމަބުރޫކު ހުރެގެން ތިކަ މެއް ނުވާނެ ރަނގަޅެއް